
PRIMĂVARA MARII UNIRI* 


Primele două milenii de Creştinism au avut o importanță excep- 
țională şi decisivă pentru constituirea poporului român ca popor creştin, 
pentru formarea națiunii române şi crearea statului naţional român mo- 
dern. La începutul sec. XX, pe 1 decembrie 1918, a sosit ora astrală a 
Neamului Românesc — Marea Unire şi făurirea României întregite. 

Nu putem vorbi despre Marea Unire, despre rolul şi semnificaţia ei 
istorică, fără a face o succintă retrospecţiune. În mileniul | a avut loc 
procesul de constituire a poporului român, iar în mileniul Il — formarea 
țărilor, a statelor româneşti şi obţinerea independenţei lor (Muntenia, 
Moldova şi Transilvania).Tot în mileniul II, în cea de a doua jumătate, s-au 
produs şi cele trei Uniri ale românilor din teritoriile lor naţionale: în anul 
1600 — prima Unire a ţărilor româneşti (Muntenia, Transilvania şi Moldova), 
realizată de către Mihai Viteazul; la 1859 — Unirea Principatelor Româneşti 
(Muntenia şi Moldova) în frunte cu domnitorul Alexandru loan Cuza, iar 
în 1918 românii au înfăptuit Marea Unire. Ne mîndrim că primăvara Marii 
Uniri a pornit de la noi, din Basarabia, care a declarat unirea ei cu Patria- 
mamă, România, la 27 martie/ 9 aprilie, exemplu urmat apoi de Bucovina 
(15/ 28 noiembrie 1918) şi de Transilvania (18 noiembrie/1 decembrie 
1918). 

Rezultat firesc al unui fenomen istoric generat de tendința obiectivă 
spre libertate şi unitate naţională şi determinat de necesitatea constituirii 
statelor naţionale independente, trăsături caracteristice tuturor popoa- 
relor, Marea Unire de la 1918 confirmă încă o dată legitatea procesului 
istoric universal, iar realităţile istorice demonstrează că poporul român a 
tins permanent spre consolidarea unităţii sale naţional-statale în spaţiul 
românesc şi spre afirmarea sa destoinică în rîndul popoarelor comunităţii 
mondiale. În acest context subliniem că Marea Unire, deşi a fost un act 
firesc, nu s-a realizat de la sine, în mod automat. Marea Unire de la 
1918 este consecința unor eforturi şi sacrificii enorme şi de durată ale 
mişcării de eliberare naţională şi ale mişcării unioniste panromâneşti. 
Este de asemenea foarte important să subliniem că forța motrice a 
mişcării unioniste panromâneşti a fost şi rămîne conştiinţa naţională 
românească a tuturor românilor cristalizată pe parcursul secolelor. 

Marea Unire, inclusiv unirea Basarabiei cu România, este un act 
legitim, deoarece constituie efectul direct al luptei românilor pentru 
realizarea dreptului lor la autodeterminare naţional-statală, recunoscut 
pentru toate naţiunile de către dreptul internaţional. Națiunea română s-a 
folosit de acest drept firesc, iar acţiunile ei au fost în conformitate cu 
normele dreptului internațional, fără să afecteze teritorii străine şi fără 
să ştirbească drepturile altor popoare sau minorităţi naţionale. 

Mişcarea panromânească din anii 1917-1918 a fost susţinută pe 
larg de către Marile Puteri aliate (Franța, Anglia, SUA), care au luptat 
pentru soluţionarea conflictului mondial în baza dreptului naţiilor la 


* Cuviînt inaugural rostit pe 29 noiembrie 1999 la Casa Limbii Române din 
Chişinău în cadrul unei ample acţiuni culturale consacrate Zilei Naţionale a 
României. 

autodeterminare. Două puncte (10 şi 11) din declaraţia în 14 puncte a lui 
Wilson (8 ianuarie 1918) se referă direct la România, iar preşedintele 
Wilson, la o şedinţă a Guvernului SUA din noiembrie 1918, a sprijinit 
oficial principiul unităţii naţionale a României, menţionînd: “Guvernul SUA 
nu este nesimţitor la aspiraţiile poporului român din afara şi din lăuntrul 
Regatului. Le-a urmărit atent luptele şi suferințele, sacrificiile pentru cauza 
eliberării de duşmani şi opresori. Guvernul Statelor Unite este pe deplin 
alături de spiritul de unitate națională şi aspiraţiile naţionale ale 
românilor de pretutindeni şi nu va omite la momentul oportun să 
exercite influenţa sa pentru ca drepturile politice şi teritoriale ale 
poporului român să fie ciîştigate şi respectate de orice agresiune 
străină” (subl. n. — |.B.; citat după: Keith Hitchins, Conştiinta națională şi 
acțiunea politică la românii din Transilvania (1868-1918), vol. 2, editura 
Dacia, Cluj, 1992, p. 178). 

Prin Tratatele de pace de la Paris, Marea Unire a românilor din 
1918 a obţinut recunoaşterea internaţională, ceea ce confirmă caracterul 
ei legitim incontestabil. Aici e cazul să accentuăm că şi unirea Basarabiei 
cu Patria-mamă, România, a fost recunoscută pe plan internaţional prin 
Tratatul de la Paris, numit şi “Protocolul basarabean”, semnat la 28 
octombrie 1920 de către Franţa, Anglia, Italia, Japonia şi România. 

Marea Unire, fiind o realizare a mărețului ideal național secular al 
tuturor românilor, şi-a afirmat valoarea şi semnificația sa excepțională 
pentru destinul neamului românesc, fapt dovedit şi prin ceea ce a urmat 
ulterior. Să punctăm doar cîteva fapte relevante. Pînă la Marea Unire o 
jumătate dintre toţi românii se aflau în afara hotarelor Regatului român 
(peste 8 milioane), care după prăbuşirea Imperiului Rus şi a Imperiului 
Austro-Ungar s-au eliberat de sub jugul străin imperial şi s-au reunit cu 
Patria lor comună. Teritoriul şi populaţia României întregite s-au dublat. 
România Mare se plasează astfel printre ţările mijlocii. ale continentului 
european, ocupînd primul loc după teritoriu, populaţie şi potenţial eco- 
nomic în sud-estul Europei. 

Intregul potenţial economic, uman şi intelectual a fost pus în slujba 
poporului român întregit, liber şi suveran. În pofida crizei mondiale din 
anii 1929-1933 şi a multor dificultăţi de ordin intern, această perioadă e 
considerată de către specialişti drept o “epocă de aur”: statul român a 
înregistrat adevărate performanţe economice şi culturale, s-a impus prin 
afirmarea democraţiei avansate şi respectarea. dreptului omului şi a 
minorităţilor naţionale, prin. promovarea pe arena internaţională a unei 
politici de pace, de colaborare şi de bună vecinătate etc. 

Ascensiunea statului român întregit a fost însă barată de Pactul 
Molotov-Ribbentrop din 23 august 1939, care prin punctul trei al 
Protocolului adiţional secret prevedea fățiş pretenţia arbitrară a Uniunii 
Sovietice asupra Basarabiei, pretenţie realizată la 28 iunie 1940 prin 
ocuparea şi anexarea de către U.R.S.S. a Basarabiei, a Nordului Bucovinei 
şi a Ținutului Herţa. Aici e cazul să remarcăm drept rod benefic al Marii 
Uniri şi faptul că toată populaţia (atît românii cît şi neromânii) din Basarabia, 
Nordul Bucovinei şi Ţinutul Herţa timp de 22 de ani (1918-1940) a fost 
ferită de calvarul regimului totalitar.comunist, care în U.R.S.S. a terorizat 
şi a nimicit milioane de oameni nevinovaţi. Acest lucru nu trebuie uitat, 
deoarece în România interbelică au beneficiat de realizările Marii Uniri şi 
ale democrației nu numai băştinaşii (românii), dar şi toate grupurile etnice 
conlocuitoare, care aveau aceleaşi drepturi constituţionale, aveau şcoli 
în limba lor maternă, teatre, publicaţii etc., interzise după 1940 de către 
regimul sovietic de ocupație. 

Vorbind azi despre semnificaţia istorică a Marii Uniri e natural să ne 
întrebăm: care este destinul românilor de la est de Prut după prăbuşirea 
imperiului sovietic în 1991? Răspunsurile la această întrebare sînt diferite. 
Diplomaţii şi politicienii consideră, de exemplu, că reîntregirea este o 
cauză a generaţiilor viitoare: Eu, ca istoric, însă, afirm cu toată 
convingerea, că, deşi nu se cunoaşte exact timpul şi modul în care se 
vor înfăptui, reunificarea neamului românesc şi reîntregirea Țării sînt 
inevitabile, deoarece, precum am menţionat mai sus, tendinţa spre 
unitate-naţional-statală a tuturor naţiunilor este o legitate obiectivă şi, 
prin urmare, în condiţii favorabile şi cu eforturile necesare, această 
problemă va fi rezolvată neapărat. Prăbuşirea imperiului sovietic a creat 
o şansă reală în acest sens. 

Analizînd minuţios argumentele privind esenţa problemei vizate, am 
tras concluzia că Marea Unire a românilor din 1918 echivalează prin 
valoarea sa cu întregul proces de constituire a poporului român. 
Fără Marea Unire şi fără România întregită existenţa şi continuitatea 
neamului românesc ar fi fost problematice. Marea Unire din 1918 a devenit, 
într-un fel, buletinul de identitate al Națiunii Române pentru includerea ei 
în Nomenclatorul naţiunilor civilizate de pe mapamond. Sîntem convinşi 
că în orice condiții, favorabile sau vitrege, românii vor avea Marea Unire 
drept Luceafăr, drept stea călăuzitoare pentru tot timpul dăinuirii lor în 
istorie. 

Şi pentru ca Reîntregirea să aibă loc cît mai curînd, aşa precum o 
doreşte poporul român creştin şi tolerant, trebuie să procedăm aidoma 
martirilor şi făuritorilor Marii Uniri. De la ei trebuie să deprindem un lucru 
simplu, dar principial: să facem paşi neîntîrziați, unindu-ne ca fraţi de 
sînge în numele cauzei naționale, lăsînd la o parte minciuna, ura şi intriga. 
Da, ei înțelegeau că sîntem diferiţi de la natură şi că fiecare om este o 
personalitate, dar, în acelaşi timp, erau conştienţi de faptul că, de rînd cu 
unele particularităţi individuale, noi avem incomparabil mai multe trăsături 
comune, fiind înainte de toate Români. Această comuniune 
permanentă, unică şi inepuizabilă are la temelie originea noastră etnică 
daco-romană, limba maternă, română, istoria bimilenară şi patria 
strămoşească, religia creştină, cultura şi conştiinţa naţională exprimată 
testamentar de către Eminescu astfel: “Suntem români şi punctum!” 

În baza învățămintelor istorice ale Marii Uniri e timpul să conştien- 
tizăm pentru totdeauna un adevăr: nimeni decît noi, românii, n-a rezolvat şi 
nu va rezolva problemele noastre vitale. Noi sîntem responsabili de 
destinul nostru şi de cel al urmaşilor noştri... 

Să facem, deci, paşi neîntîrziaţi, deoarece la Sfînta Judecată 
fiecare Neam se va înfăţişa întregit... 

Aşa să ne ajute Dumnezeu! 


lon BUGA, 

doctor habilitat în istorie, 
profesor universitar, 
Chişinău 

Dan SAVA 
cl. a XI-a, Piatra-Neamt 


STARE | 


Pe masă doarme un vraf de hîrtii 

Cu ele mă hrănesc în fiecare noapte. 
Cînd plouă, 

Ferestrele plîng cu lacrimi mari, rotunde, 
Rostogolindu-se printre şerpii 
Rătăciţi în pămînt. 

Munţii bătrîni, fără dantură 
innebunesc în golul lipsit de măsură 
Şi plouă... 

Cu fiecare lacrimă dispar, 

Surîsu-mi rămîne crispat de durere 
Pe marginea tăioasă a unui pahar. 


STARE Ii 


Motto: 
Vîntul aleargă turbat printre degetele mele 
Le scutură pe rînd, ruginite şi grele. 


Peste masa mea de gheaţă, trec gîndurile adînci, 
Corb flămînd, mireasă sacră, trupul tău culcat pe brînci, 


Hoţii-n mine se deşteaptă, tot mai tare strigă-n noapte, 
Să-ţi fur ochii, părul galben, mersul tău de mere coapte. 


Stau la masa mea de gheață, tu eşti rece şi departe 
Se strecoară-ncet în mine două umbre reci şi moarte. 


Tinerii condeleri ce şiaü prezentat de dàta aceasta lücrarile la concursul de 
creatie al “Limbii. Române” - Dan SAVA, Mihaela AGAPE, Ciprian MIRON (Piatra- 
Neamţ), Olga. UNTILĂ şi Natalia GUȚULEAC Sa ae dau dovadă i în mm rînd, 
a sînt nişte caractere, bine contura 


- aoo în aa a ce. 


Leo BORDEIANU , 


Coacars de creație 


Mihaela AGAPE 
cl. a XI-a, Piatra Neamţ 


DOMNIŞOARA POGANY 


Lui Brâncuşi 


Ochii mari, visînd departe, 
Sînt ca două lacrimi sparte. 
Mînurile-mpreunate, 

Lîngă tîmple închinate, 
Lumea mea de-a ta desparte. 


Numai ochi eşti, domnişoară, 
Numai pleoape spre-nafară, 
Numai cu adînc al lunii 

Peste sufletul furtunii! 


Domnişoară fără trup, 
Haide, fă-te pui de lup, 
Ca de mine să te rup, 

Şi apoi cerul să-l frîng, 
Tot de mine să te plîng... 


Cine poate să-ţi admire 
Nemurirea din privire, 
Nesfiala din cioplire? 


MASA TĂCERII 


Tot lui Brâncuşi 


Ah, ce sete mi-a fost, 

Ce sete a putut să-mi fie! 

greu sub sprîncene-mi stă ochiul, 

greu în mine-mi doarme cuvîntul. | 
Acum doar tac. 

Ce aş putea să fac mai mult? 

Ingerii nefericiţi, 

Trişti, 

Aerieni, 

Total aerieni. 

Mă fac bună-nebună 

Şi zdrobesc întunericul de atîta vedere. 
Cranţ! Cranţ! 

Ei bine, v-aţi gîndit vreodată? 

V-aţi gîndit vreodată 

Că o să stau cu voi la masă 

Şi numai cu mine? 

Sigur, nu sînt privirea unui ochi de zeu, 


Limba Română 


Olga UNTILĂ, 
U.S.M., Chişinău 


DE CE PLÎNGI, OGLINDO? 


Privesc cum plînge oglinda 
cu lacrimile mele. 

Încerc să dau perdeaua sărată 
la o parte, dar... 

ea iarăşi apare ca o fantomă 
în noapte. 


De ce plîngi, oglindo? 

Ştergeţi faţa cu un colţ de noapte 
şi roagă-te la Dumnezeu 

să vină mai degrabă ziua. 

Nu-ţi fie frică de lumină. 

Aripa ei te va renaşte 

şi îngeru-ți va mîngiia 

necazul din şoaptele durerii. 

Vei simți cum paiul sufletului 
vibrează puternic şi melodios 
ca-ntr-o chitară veche şi prietenoasă. 


Nu plînge, soro, pa 
după povestea pe care ai pierdut-o. 
Dacă vrei, îţi voi spune asemenea poveşti în fiecare seară. 


Nici un suspin. Tăcere. | 
Doar într-un colț al tău, oglindo, 
răsare soarele. 


DURERE 


Astăzi m-a sfărîmat o vorbă 
aspră, dură şi înţepătoare. 

Scot din piept durerea cu cîrligul, 
dar aud un răspuns: 

“Lasă-mă să trăiesc şi eu!” 

Nu vreau s-o las. 

Mă-mprăştii în cioburi, 
gîndindu-mă că durerea 

îşi va pierde puterea 

şi va dispărea. 

Ce simt? Uşurare. E linişte. 
Deodată string cioburile la un loc 
asemeni zdrenţelor care vor 

să acopere de fulgere şi trăsnete 
un corp gol. 

M-am bucurat, c-am scăpat de durere! 


Dar nu... 
Prăpădita!... 
A mai rămas într-un ciob. 

Ciprian MIRON 
cl. a XI-a, Piatra Neamt 


INIMA DIN PALMĂ 


Uşile se deschideau una cîte una..Cîte un buchet de ghiocei, o portocală, 
un mărtişor erau întinse de mînuțele copiilor. 

— Cu ocazia zilei... 

— Este cam frig aici — zic — şi cam gălăgie. Linişte! Linişte copii! 

Însoţit de un puşti intrai într-o cameră. Aşezat pe pat un bătrînel sorbea 
cumpătat dintr-o cană cu ceai. 

— Cu ocazia zilei de 1 Martie primiţi această mică atenţie. La mulţi ani! 

Cu miini tremurînde, bătrînul îl mîngfie pe puşti, zîmbindu-mi şi mie destul 
de trist. Era pentru prima oară cînd mă aflam într-un azil de bătrîni. Mă simţeam 
ca la un capăt de drum. Eram între două lumi: cea a bătrînilor, trecuţi. prin 
greutăţile vieții şi cea a copiilor, fără griji, cu care mă aflam acolo să aduc o 
rază de soare. 


kkk 


Tic-tac, tic-tac, tic-tac ceasul ticăia, vorbind tăcerii. 

Norii fugeau grăbiţi pe obrazul cerului. Era cald, doar frunzele care cădeau 
una cîte una îmi aminteau că este toamnă. Boala mă ţinuse mult la pat. Acum, 
că puteam să ies, mă simțeam mai liber. Şi cînd te gîndeşti că sînt aici de cinci 
ani, îmi zic eu cu amărăciune. 

'— Eu nu mai pot, m-am săturat, aşa că... 

— Ce-i, băiatule, ce-ai pățit? 

- Tată, nu mai pot avea grijă de mata, nu mai pot! Toate greutăţile se 
sparg în capul meu. Nu ne mai putem permite o gură în plus. Cu pensia matale, 
la azil, poţi trăi destul de bine... 

Mi-am privit atunci copilul cu ură. Apoi, cu fiecare zi trecută, încercam să 
înțeleg. De ce? De ce, băiete...? Apoi am înțeles. Fiecare cu drumul şi rostul lui 
în viaţă. Cine are nevoie de un bătrîn? Nimeni... nimeni... 


Tic-tac, tic-tac, tic-tac, ceasul ticăia, vorbind tăcerii. 

După ce îl mîngfie pe puşti, cu aceleaşi miini tremurînde, bătrînul desprinse 
de pe perete, de lîngă icoana Mîntuitorului, un îngeraş, din lemn vechi de brad, 
ros la colțuri, marcînd, parcă, trecerea timpului. Mi-l puse în palmă. 

— Să-l agățați în clasă, domnule învăţător, să vă amintească de această 
zi. 

Nu aveam cuvinte şi cred că nici nu-şi mai aveau rostul. l-am mulţumit 
din priviri. Atunci am simţit, cu adevărat, admirînd îngeraşul, că vizita copiilor 
la azil îşi atinsese scopul. Chiar de a doua zi îngeraşul îşi ocupă locul binemeritat 
în clasă, pe peretele de la răsărit. Niciodată nu m-am gîndit însă la destinul 
acelui bătrîn. 

Tic-tac, tic-tac, tic-tac, ceasul ticăia, vorbind tăcerii. 

Nu mi-am pierdut speranţa. În cinci ani abia am reuşit să mă acomodez 
cu viaţa de azil. În cameră, pe pereţi, zeci de icoane. Imi alin bătrîneţile privindu-le. 
Printre ele îngeraşul pe care l-am primit în tinereţe. S-a învechit de tot lemnul, 
s-a înnegrit, dar eu îl păstrez şi-l preţuiesc ca-n prima zi, cînd bătrînul acela mi 
l-a dat drept mulţumire. 

— Ce frumos e azi! 1 Martie! 

— Da, şi uite ce de-a copii în curte. Ce se întîmplă oare? 

Icoanele se scăldau în lumina soarelui... 

— Domnule Dumitrescu, sînteţi acasă? Domnule profesor?!... 

Deschid uşa. În cadrul uşii un tînăr împinse uşor înainte un copil. 

- Cu ocazia zilei de 1 Martie primiţi această mică atenţie. La mulţi ani! 

Am sărutat copilul pe creştet, mîngfindu-i obrajii roşii şi calzi. 

— Şi cum zici că te cheamă, puişor? 

— llie. 

— llie? Să trăieşti, mă lliuţă! 

Privii apoi spre tînărul care se recomandă ca fiind învățătorul copiilor. 
Apoi cei doi părăsiseră camera. Pe hol erau zeci de copii. În mînuţele lor — 
buchețele de ghiocei, portocale, mărțişoare. Pentru noi, bătrînii de la azil. l-am 
urmărit pe puşti de la fereastră. În curte se adunaseră toți copiii. Învățătorul cu 
greu reuşea să restabilească liniştea. 

— Linişte, linişte, se poate, ne dăm cu firma-n cap?! 

Mecanic, desprind îngerul de pe perete. Încep să cobor scările care dau 
în curte. În mintea mea auzeam zeci de voci: 

“Cu ocazia zilei... Linişte...” 

Treptele se perindau sub apăsarea picioarelor mele bătrîne, cu destulă 
repeziciune. 

“Nu ne mai putem permite o gură în plus... Cu pensia matale...” 

În cinci ani nici un elev nu mă vizitase. Nimeni. Cine are nevoie de mine? 
Cine are nevoie de un bătrîn? Nimeni. Ce de-a trepte... 

Simţeam că mă lasă puterile, dar nu renunțam. Treptele erau parcă din ce 
în ce mai multe. Pentru un moment, pentru un singur moment, am avut impresia 
că fug după propria mea persoană. Ce de-a trepte... 

Simţeam că cel din curte cu copiii, sînt chiar eu. Coboram treptele spre 
tinerețe. Ce de-a trepte... Şi deodată lumina! 

— Domnule învăţător! 

Se întoarse brusc. 

— Ce s-a întîmplat, domnule Dumitrescu? 

— Aş vrea să... Nu mai puteam să zic nimic. Lacrimile îmi inundară obrajii. 
Erau libere să mă trădeze. Şi îmi trădau durerea pe care o aveam în mine de 
atiția ani. 

— “Să vă amintească de.această zi...” repetă învățătorul şi apucă îngerul 
cu mişcări stinghere. Mă strînse cu putere în brațe şi îmi mulțumi. Apoi se 
îndreptă cu copiii spre ieşire. l-am privit îndelung. Mă întorc şi dau să urc în 
camera mea. Prea tîrziu. Coborisem scările, dar nu spre tinereţe. Eram la Capăt! 

Tic-tac, tic-tac, tic-tac, ceasul ticăia pentru ultima dată vorbind tăcerii. 
Tic... tac... tic... tac. 

Natalia GUŢȚULEAC, 
cl. a XIl-a, 
Liceul Teoretic “Vasile Alecsandri”, 
Chişinău 


LAŞUL 


Nu sînt singur... 

Sînt ameţit de vorbele celor din jur şi nu le mai suport. 

“Plecaţi!” — strigă gîndul, dar nimeni nu mă aude — “Plecaţi, nu vă mai 
suport!” 

Aş vrea să ştiu ce gîndesc ei la moment, dar cum dacă nu ştiu nici eu 
singur ce gîndesc. Stau fără să fac ceva... Acum e linişte! 

De ce? Oare s-a întîmplat ceva? Probabil că e vorba de mine. 

Îi privesc şi nu înţeleg nimic... 

“Eşti un laş!” — o voce ce vine de undeva din spate îmi străpunge inima. 

“Eşti un laş! Lasă-mă pe mine!” — aceeaşi voce deja pulsează în vine. 

Caut această voce cu privirea şi simt că explodez dacă nu o găsesc. Nu 
o găsesc... | 

Atunci încep a o căuta cu sufletul şi... aici nu am dat greş. Am găsit-o! 

O privire cunoscută şi disprețuitoare. O cunosc, se pare, de o veșnicie. E 
o privire a prieteniei! 

Acum mă simt şi mai derutat...! 

Ochii ce mă ştiu de ani de zile îmi reproşează laşitatea. 

Stau cu privirea în pămînt şi nu o pot ridica. 

Fac cîţiva paşi, ridic capul şi o voce, ce vine din adîncul inimii, destramă 
atmosfera de mormînt: 

“Nu sînt laş! Priviţi!” 

A durat cîteva minute sau poate mai mult, apoi linişte. 

Am făcut-o... 

Citesc în ochii celor din jur satisfacţie şi nici urmă de dispreț. Aceleaşi 
chipuri prietenești cu care cîteva zile înainte am fost la un chef... 

Stau în faţa lor şi ei mă admiră, împroşcîndu-mă cu laude. 

“Vezi, a fost uşor!” — cineva zîmbi şi simţii o bătaie prietenoasă pe spate. 
Nu ştiu exact cine a spus pentru că-mi acoperisem faţa cu ambele miini. 

“Acum nu mai eşti laş!” — aceeaşi voce ce-mi străpunse inima acum cîteva 
clipe, încerca să convingă că totul e bine. 

Faţa îmi rămînea îngropată în palme... Simt un val fierbinte ce-mi învăluie 
picioarele şi cad... Cad pe canapeaua moale, ce aş fi vrut să fie un mormiînt cît 
mai adînc. Acest val, ce-mi arde picioarele urcă încetul cu încetul pînă în 
creier. Nu mai suport. Mă ridic şi, fără să-mi descopăr privirea, trec fulger printre 
toţi, părăsind odaia biruinţei. 

` Acum sînt singur... Îmi dezgolesc privirea şi citesc în palmele umede 
disprețul pentru persoana mea. Nu mă recunosc... 

Nu mai sînt laş?! Desigur... Am reuşit... 

Mă gîndesc la ceea ce a fost acum cîteva clipe şi nu-mi suport prezenţa. 

Acum eu însumi mă disprețuiesc. 

De ce a trebuit să fie aşa? Eu nu am vrut să fac asta! Sînt un nimeni... 

Daţi-mi voie să-mi străpung mîinile cu bucăţile de oglindă, în care nu va 
putea privi de acum înainte... 

Dati-mi voie să-mi scot creierii la plimbare, prin sticla tăioasă a geamului... 

Nu! Eu nu sînt aşa cum cred ei. Anume acum, mai mult ca oricînd, mi se 
atribuie numele de — Laşi 

Am fost laş, cînd m-am lăsat convins. 

Am fost laş cînd am încercat să fug de adevăratul eu. 

Simt că nu mă mai suport! 

M-am suportat deja prea mult. 

Acum mă urăsc!!! 


TU APARŢII MORȚII 


Tu aparții morții... 

Moartea e însăşi sensul vieții tale: Ea e stăpînă pe viaţa ta. 

Eşti al morţii şi orice sunet din jurul tău e.un glas tăios ce vine din 
răului”, adică din infern. 

Te învăluie o ură... şi aerul mormintelor precum mirosul sîngelui învechit 
(de vreme!) te domină. Ştii că sentimentul ce-l simţi nu-ţi aparţine, ţi-e străin, 
dar îl agreezi sau poate doar te conformezi lui. 

Casa ta e un loc funebru învelit în aura frumuseții. 

Tu respiri aerul mormintelor şi te simți înaripat. Ai aripi negre, lungi (mai 
lungi decît o zi şi o noapte) şi ucigătoare. Ele ucid prin farmecul înveninat şi 
prin... gingăşia penelor. 

Tu simţi răceala cadavrelor şi asta îţi dă putere pentru a-ţi continua aşa 
numita-ți viață. 

Doliul e sufletul tău, pierdut printre umbrele bastarde ale infernului. 

E prea dificil pentru un pămîntean, cu o viață reală şi o cale sigură spre 
eternitate, să te înțeleagă. 

Destinul ţi-a hărăzit umbra funebră şi sclavia. 

Tu ai fost, eşti şi rămii a fi sclav al morții. 

Cu toate că-i aparţii, ea nu te trece-n eternitatea ei, ci te ține pentru 
interpretarea morții prin viaţă. 


ua 


împărăția 


Dialogul artelor 


15 


Mihai POTÂRNICHE, 
director al Departamentului 
“Fotomoldpres” 


ANOTIMPURILE 
SUFLETULUI 
ROMANESC 


Mihai Potârniche este bine cu- 
noscut cititorului revistei noastre: mai 
multe numere de “Limba Română” au 
avut pe coperte şi în interior imagini 
realizate de maestrul Potârniche. Erau 
fotografii-documente, fotografii-poe- 
me, purtînd amprenta unui timp con- 
cret, surprins de un ochi sensibil, care 
ştie a imortaliza frumusețea şi drama- 
tismul clipei. Dacă s-ar face o istorie 
în imagini a Basarabiei din ultimele 
două-trei decenii, în mod sigur aceas- 
tă istorie ar trebui să includă şi tul- 
burătoarele metafore ce poartă sem- 
nătura lui Mihai Potârniche. În acest 
număr de revistă invităm cititorul la o 
nouă întîlnire cu creația cunoscutului 
artist fotografic, precizînd că în tan- 
dem cu Paul Buciuta, fotoreporter la 
Agenţia Naţională de Presă “Rom- 
pres”, în preajma zilei de 1 decembrie 
1999, Ziua Marii Uniri, au inaugurat, la 
Bucureşti şi la Chişinău, o amplă şi 
originală expoziţie de artă fotografică 
intitulată “Anotimpuri....”. 


În anii de la urmă se întîmplă 
nişte lucruri de neînțeles. Se face 
vîlvă, se vorbeşte mult despre 
“punțile” şi “podurile” de peste Prut, 
dar, paradoxal, se face încă foarte 
puţin pentru realizarea comunicării 
fireşti dintre românii situaţi pe cele 
două maluri de rîu. Or, gesturile “lirice” 
nu mai impresionează acum atît de 
mult. Contează, evident, acţiunile, şi 
nu doar cele de ordin cultural, ce 
trebuie întreprinse de cît mai multe şi 
mai diverse instituţii. Mai e necesar 
ca fiecare dintre noi să se întrebe: ce 
ar putea face personal pentru Marea 


Unire, care, mai devreme sau mai 
tîrziu, se va întîmpla. Cum, însă, 
realitățile sînt deocamdată altele şi. 
Prutul rămîne a fi rîu de hotar, te cople- 
şeşte un sentiment de jenă cînd treci 
frontiera. E normal oare ca între fraţi 
să se afle grăniceri, vameşi, sîrmă 

ghimpată? Oare chiar nu ne putem 
bucura de unirea spirituală, care este 
fără hotar, fără vamă şi care a existat 
în toate timpurile. Cu aceste gînduri 
m-am întors acum un an şi ceva de 
la Bucureşti, unde am. participat la 
semnarea unui nou contract de 
colaborare dintre Rompres şi Mold- 
pres. Atunci a luat naştere ideea unor 
reportaje fotografice realizate pe 
ambele maluri ale Prutului. Ne-am zis: 
hai să facem împreună mai multe 
expoziții fotografice în Republica 
Moldova şi în România. Primul 
vernisaj îi apartine lui Paul Buciuta de 
la Rompres şi iui Petru Cazacu de la 
Moldpres. Dumnealor au colindat 15 
zile, în luna octombrie 1998, prin 
Basarabia şi alte 15 zile prin România. 
În rezultatul acestor expediții au fost 
inaugurate două expoziţii, la Bucureşti 
şi la Chişinău, cu genericul “Toamna 
pe malul Prutului”. La deschiderea 
expoziţiei cineva ne-a reproşat: de ce, 
domnilor, toamnă şi iar toamnă? Noi 
am vrea ca în relaţiile noastre să mai 
fie şi primăvară! Cu această sugestie 
am pornit la realizarea unui proiect de 
proporţii cu genericul “Anotimpurile 
sufletului românesc”. La finele lui 
1998, în ajunul sărbătorilor de iarnă, 
am plecat în Maramureş împreună cu 
Paul Buciuta. În localităţile de o 
frumuseţe aparte de pe Valea Izei am 
filmat datinile şi obiceiurile de Crăciun. 
Impresiile au fost inimaginabile. 
Pozele ar fi în măsură să exprime 
parțial emoția pe care am trăit-o la 
întîlnirea cu fascinanta lume a folclo- 
rului maramureşean. Am descoperit 
acolo atîta bunătate şi ospitalitate, 
cum numai la noi în Basarabia poți 
afla. In Maramureş am trăit în toată 
plenitudinea sentimentul profund al 
unităţii noastre. Nu înzadar se zice 
că venim, potrivit legendei, din 
Maramureş. E atîta asemănare între 
noi, încît ai senzaţia că nici scurgerea 
timpului, nici hotarele, nici depărtarea 
nu au avut puterea să ne îndepăr- 
teze... Din Maramureş am mers spre 
sudul Basaărabiei. Am vizitat mai întîi 
Cetatea Albă, apoi delta Dunării, 
Ismailul, Chilia, Vîlcovul şi am urcat 
pe Prut în sus, pe la Giurgiuleşti pînă 
la Lipcani. Am trecut, de asemenea, 
prin Herţa, Cetatea Hotin, ajungînd 


apoi în nordul Bucovinei. Aceasta a 
fost primăvara noastră. Am intrat din 
nou în Țară prin județul Suceava, ca 
să mergem spre Ardeal. Am cutreierat 
Munţii Apuseni, am străbătut mii de 
kilometri, cunoscînd şi filmînd frumu- 
sețile fără de seamăn ale Transilvaniei 
aflată în vară. Am întîlnit toamna din 
nou în Moldova, avînd ca puncte de 
reper Prutul, Nistrul, Răutul. Acest 
itinerar s-a încheiat cu o expoziție, 
vernisată pe 26 noiembrie la Teatrul 
Naţional din Bucureşti şi pe 1 decem- 
brie — la Chişinău, iar noi ne-am ales 
cu întîmplări, amintiri, privelişti, care 
nu se mai şterg din memorie. M-am 
convins încă o dată, după aceste 
călătorii, că avem o Țară bogată şi 
cu oameni frumoşi. Evident, sînt 
probleme suficiente peste tot: şi la noi, 
şi peste Prut. Da, există şi sărăcie: 
şi aici, şi acolo. În ochii oamenilor 
citeşti necazuri, greutăți. Dar peste 
tot domină dragostea de viață, dorința 
de a schimba starea de lucruri. 

Aş vrea să mai subliniez că 
peste tot pe unde am fost — în 
Basarabia, în Bucovina, în Ardeal, în 
delta Dunării, absolut pretutindeni, am 
avut sentimentul că sîntem acasă, că 
sîntem fraţi — un suflet şi o vrere. Tot 
ce am văzut şi am simţit în acest 
neobişnuit itinerar îşi va găsi oglindire 
într-un album cu imagini despre întreg 
spațiul românesc. Nu intenţionăm să 
facem poze pentru reclamă. Dorim ca 
prin imaginile realizate să găsim 
unghiul, ipostaza, instantaneul care să 
devină metaforă, operă de artă ce 
vorbeşte de la sine despre noi şi 
despre neamul nostru. Pentru anul 
2000 avem un proiect la care deja 
lucrăm şi care este intitulat: Portretul 
națiunii în ultimul an al mileniului al 
doilea. La acest proiect vor fi atraşi 
toţi fotografii Agenţiei Moldpres şi 
Rompres. Ne-am propus să conturăm 
un portret al contemporanului. nostru. 
Or, fotografia nu este numai o artă, 
este şi un document al epocii. Dorim 
ca cei care vor răsfoi albumul nostru, 
nu numai să cunoască portul, obiceiu- 
rile păstrate din strămoşi, dar şi să 
citească sufletul nostru, al românilor. 

ANOTIMPURILE ... 


Paul BUCIUTA (Rompres) 
Mihai POTÂRNICHE (Moldpres) 


Cîmpulung Moldovenesc, Suceava. Decembrie 1998. 


Cheile Bicazului. 
lulie 1999. 


Butuceni, Orhei. Octombrie 1999. 


Complexul muzeistic Orheiul Vechi. Octombrie 1999. 


Basarabia de Jos, Chilia. Mai 1999. 


Costești-Stînca, Bălți. 
Octombrie 1999. 


* 


Naslavcea, Edineţ. 
Mai 1999. 


Vilcov, Delta Dunării. Mai 1999. 


a a dat y Aia SR 


Vereşti, Suceava. lulie 1999. 


Vînători-Neamţ, Neamţ. lulie 1999. 

Poiana Largului, Neamţ. 
lulie 1999. 


Mera, Cluj. lunie 1999. lara, Cluj. lulie 1999. 


Codrii Cosminului, 
Nordul Bucovinei. 
Mai 1999. 


Cetatea Albă. AR i e 
Mai 1999. Saharna, Orhei. Octombrie 1999. 

Ismail, Basarabia de Jos. 
Mai 1999. 


Săpînța, Maramureș. Decembrie 1998. 


Limba vomână — azi 

“Tamara GOLENCO 
doctor în economie, 
Chişinău 


NECESITATEA 
REVIGORĂRII REALE 


A LIMBII ROMÂNE 


Ținînd cont de toate calamitățile 
socio-antropologice din anii ocupaţiei 
sovietice, de primitivismul metodic 
prin care s-a falsificat limba şi cultura 
românească în Basarabia, explozia 
conştiinţei naţionale din 1989, soldată 
cu adoptarea unei legislații lingvistice 
speciale, a fost o odă adusă adevă- 
rului, un mare act istoric. E suficient 
să menţionăm revenirea la alfabetul 
latin. Prin abilitatea politică şi devota- 
mentul față de cauza naţională a unor 
personalități, cum este dl lon Borşe- 
vici, atunci s-a dobîndit maximum din 
ceea ce se putea “stoarce” dintr-un 
parlament sovietic. A urmat proclama- 
rea independenţei. În decurs de 10 ani 
s-au schimbat multe şi nu numai în 
rău, după cum constată pesimiştii. 

Desigur, nu putem afirma că 
atmosfera lingvistică a societăţii s-a 
îmbunătăţit, după cum nu putem 
declara că totul a rămas cum a fost. 
Putem discuta mult asupra imperfec- 
țiunii legilor, putem cere şi emite legi 
noi, aproba măsuri, acţiuni, sancțiuni, 
restricții, interdicții, penalităţi etc. Sînt 
absolut de acord cu cei care optează 
pentru o nouă legislaţie, corespunză- 
toare unui stat independent şi demo- 
cratic, în care limba oficială să fie 
numită corect şi ... în care legea să 
funcționeze de facto. 

Or, legi există pe hirtie, dar e 
greu să numeşti vreo lege vie, absolut 
funcţională. Legile se ignoră sau se 
încalcă nu numai în relaţiile sociale, 
economice, financiare, la nivel de 
persoane fizice şi juridice, ele nu se 
respectă chiar în raporturile dintre 
ramurile puterii. Lipseşte un cod etic 
al instituţiilor statului, în sensul corec- 


titudinii fată de propriile-reguli. 

Trebuie să ţinem cont şi de 
faptul că mecanismele sociale sînt 
mult mai complexe. Nici cea mai 
perfectă lege nu poate soluţiona 
problema fundamentală care, în cazul 
nostru, este mal/formația limbajului 
natural la purtătorii de limbă română. 
Şi nu este vorba numai de aspectul 
arhaic al limbajului. Mai grave sînt 
carențele semantice, vocabularul 
redus şi foarte poluat, care afectează 
gîndirea, logica, expresivitatea speci- 
fică a limbii române. Vorbind în terme- 
nii ecologiei, căci există şi o ecologie 
umană, inclusiv o ecologie culturală, 
realitatea noastră lingvistică este un 
fel de “gaură de ozon” în cultura româ- 
nească, o sociopatie a limbajului (pri- 
vighetoarea degenerează în nişte 
vrăbii prizărite). lată de ce eforturile 
principale ar trebui îndreptate, în 
primul rînd, spre vorbitorii de limbă 
română. Ei trebuie să domine atmos- 
fera lingvistică nu numai în mediul 
rural, dar şi în cel urban. Aceasta este 
cu mult mai greu de făcut, decît să-l 
obligi pe un alolingv cult să asimileze 
un minimum lexical românesc. 

Noi trebuie să facem efortul 
intelectual necesar pentru depăşirea 
decalajului ce ne desparte de româno- 
fonia contemporană. In acest sens, 
însă, românul basarabean e mai greu 
de urnit, chiar dacă este inginer, 
agronom, economist sau funcţionar de 
stat. Ce să mai vorbim de celelalte 
categorii sociale? Complexul inferio- 
rităţii, imunitatea la inovaţii şi la exer- 
ciții mentale le îngrădeşte unora calea 
spre autoperfecționare. 

In teoriile socio-ecologice se 
consideră că “... un copil lipsit de 
mediul socio-cultural adecvat în primii 
12 ani de viaţă pierde capacitatea 
ereditară de a-şi dezvolta gindirea, 
limbajul, ca şi posibilităţile de inte- 
grare socială”. Care este oare numărul 
celor care şi-au pierdut această ca- 
pacitate? 

Nu este normal ca numai o mică 
parte a intelectualiății să stăpînească 
limba literară. Despre clasa politică 
s-au scris şi s-au vorbit multe. Este 
anormal cînd aproape toate documen- 
tele oficiale, toate legile se întocmesc 
în două limbi, cu o sumedenie de 

inexactităţi, confuzii terminologice, 
incoerenţe semantice. Încercaţi să 
citiți “Monitorul oficial”. Ca să înţelegi 
ce-a vrut să spună legiuitorul în româ- 
neşte, trebuie să citeşti şi versiunea 
rusă. 

Nu ne rămîne decit să investim 
mai multe speranţe în tînăra generație 
din şcoli şi universităţi. Dar cum se 
exprimă educatorii, cadrele didactice, 
profesorii de limba română? E şi 
aceasta o problemă care ar trebui pusă 
în discuţie. Nu sînt împotriva cunoaş- 
terii mai multor limbi străine, dar, 
consumarea orelor de şcoală timp de 
5 ani (de două ori în săptămînă) pentru 
studierea limbii ruse, atunci cînd me- 
diul lingvistic social este şi fără aceas- 
ta propice cunoaşterii limbii respec- 
tive, este un lux. Numărul orelor de 
română, calitatea lor nu au plasat 
deocamdată şcoala în cel mai eficient 
mijloc de revigorare reală a limbii 
române. 

Nu doresc să ofensez pe cine- 
va. Există, însă, o tragică realitate. 
Noi nu putem numi astăzi măcar o 
personalitate de la cîrma statului nos- 
tru, care ar fi comparabilă, după carac- 
ter, etică, voință politică şi calibru 
intelectual, cu cei care au constituit, 
în 1917-1918, “creierul” Sfatului Ţării. 
Anemia multor politicieni actuali este 
o “moştenire” directă a vechiului regim. 

Apologia violenţei, intoleranța 
faţă de diversitatea culturilor şi plurita- 
tea limbilor, falsificarea programată a 
istoriei, uniformizarea schemelor men- 
tale au condus la mutații nocive în 
mecanismele raporturilor umane, la 
degradarea identităţilor culturale, 
inclusiv ale românilor de la est de 
Prut. 

Se ştie că limba este expresia 
concentrată a culturii unui popor. 
Definirea incorectă a limbii oficiale în 
Constituţia Republicii Moldova carac- 
terizează exhaustiv gradul nostru de 
cultură şi conştiinţă. Unii vorbesc 
mult despre obligativitatea cunoaşterii 
limbii oficiale (care...?), alţii despre 
necesitatea bilingvismului (fals înțe- 
les). Practic funcţionează doar confu- 
zia şi subcultura lingvistică. 

Dacă noi am avea la conducere, 
inclusiv în funcţia de Preşedinte al 
Republicii Moldova personalităţi de 


talia unui Bismarck sau Charles de 
Gaulle, dacă accesul analfabeţilor în 
Parlament ar fi limitat prin lege (cum 
este în multe alte ţări), dacă Guvernul 
ar fi format din politicieni profesionişti 
consacrați, cu viziuni de perspectivă, 
noi n-am balansa fără nici o noimă 
între CSI şi UE, între independenţă 
iluzorie şi inevitabila unire (integrare) 
cu Ţara (care, cu cît mai tîrziu se va 
înfăptui, cu atît mai mult ne va costa), 
n-am şovăi cu laşitate între glotoni- 
mele limba română şi limba moldo- 
venească, între etnonimele român şi 
moldovean. Din punct de vedere ju- 
ridic, toți cetățenii Republicii Moldova 
sînt moldoveni, dar realmente regula 
este inoperantă. Majoritatea alolingvilor 
n-o acceptă. Republica Moldova, evi- 
dent, nu este Franţa unde toți cei veniti 
şi care au cetățenie — negri din Afri- 
ca, asiaţi din diferite ţări, emigranți 
ruşi... etc. — sînt francezi şi în mod 
firesc vorbesc limba franceză. 

Dacă în toate cabinetele puterii 
(căci sînt şi excepții) ar fi mai multă 
lumină, noi ne-am fi debarasat deja 
de art. 13 din Constituţie. Zece ani au 
fost necesari pentru ca Preşedintele 
Statului şi Preşedintele Parlamentului 
să afirme public că sărbătorim limba 
română (ani de-a rîndul se zicea timid 
“limba noastră”). Unii califică acest 
gest întîrziat drept mare succes. Alţii 
dimpotrivă. De cîte decenii oare vom 
avea nevoie, dacă se vor păstra 
asemenea ritmuri, pentru a intra în 
normalitate şi la multe alte capitole? 
Căci se ştie bine: de la declaraţii pînă 
la acţiuni reale este o distanţă mare. 
lată de ce e necesar să fie elaborate 
legi adecvate, să fie luate decizii care 
să favorizeze funcţionarea prioritară 
a limbii române, practicarea ei perse- 
verentă. Altfel zis, revigorarea limbii 
române. 


Gramatică şi ortogragie 

NOTE PRIVIND 
TRĂSĂTURILE 
SEMANTICE 

ALE PERFECTULUI 
SIMPLU ÎN RAPORT 

CU PERFECTUL COMPUS 


După cum se ştie, perfectul simplu 
este un timp absolut şi perfectiv [1, p. 
168]. El prezintă acțiunea verbului ca 
încheiată, la momentul vorbirii. Spre 
deosebire de perfectul compus, în cazul 
perfectului simplu nu putem spune că 
ar exista o omniprezenţă a acestuia în 
toate stilurile limbii române literare con- 
temporane. Doar limbajul artistic recurge 
uneori la utilizarea lui în unele situații, 
mai ales în narațiune. Fiind timpuri ale 
trecutului şi exprimînd acţiuni încheiate, 
anterioare momentului vorbirii, ambele 
forme de perfect se află într-o evidentă 


apropiere semantică. Şi totuşi în limba 


literară sînt norme de reglementare a 
utilizării acestor aspecte ale timpului 
trecut, 

În gramaticile lui H. Tiktin şi Al. 
Philippide putem înțîlni afirmaţia precum 
că perfectul simplu exprimă o acţiune 
trecută, fără a o data, spre deosebire de 
perfectul compus, care desemnează o 
acțiune săvirşită în trecut, la o dată 
anumită [2, p. 5]. Unii cercetători sînt de 
părere că perfectul simplu indică o 
acțiune mai îndepărtată sau indiferentă 
pentru vorbitor, iar perfecul compus — 
una mai apropiată. Această interpretare 
se explică prin faptul că în graiul din 
Moldova se întrebuințează cu precădere 
perfectul compus. În genere scriitorii 
moldoveni şi transilvăneni, în mod 
consecvent, întrebuinţează perfectul 
compus, pe cînd perfectul simplu e 
folosit de scriitorii din Oltenia şi Banat 
[3, p. 40]. În graiul din Muntenia perfectul 
simplu exprimă o acțiune limitată în 
desfăşurarea ei, iar perfectul compus — 
una privită din -punctul de vedere al 
prezentului, deci o acțiune termina- 
tă.Privite în plan evolutiv, lucrurile nu 
stau la fel. Astfel, în Psaltirea Şcheiană, 
una din primele traduceri româneşti din 


slavonă (traducerea originală a fost 
efectuată în Maramureş în prima jumă- 
tate a sec. XVI), întîlnim perfectul simplu 
utilizat de 362 de ori, iar perfectul 
compus — de 48 de ori [4, p. 111]. 

Cercetarea amănunțită a versiunii 
slave, după care a fost tradusă Psalti- 
rea, demonstrează faptul că prin perfec- 
tul simplu e redat aoristul slav, pe cînd 
formele de perfect, mult mai rare de altfel, 
sînt redate prin perfect compus în limba 
română. Şi în Palia de la Orăştie (1581) 
observăm că perfectul. simplu este 
preferabil celui compus: “La început făcu 
Dumnezeu ceriul şi pămîntul şi dzise: 
fie lumina / şi fu lumină, Şi vădzu c-ar fi 
bună lumina, şi despărți lumina de la 
întuneric. Şi chema lumina dziuă” [5, p. 
12]. În acest caz, utilizarea perfectului 
simplu poate fi condiţionată de influenţa 
textului unguresc, după care a fost 
tradusă Palia. Mai tîrziu, în 1795, cînd 
textul e tipărit la Blaj, formele de perfect 
simplu sînt înlocuite cu cele de perfect 
compus [4, p. 112]: au făcut, au zis, au 
văzut, au despărțit ş.a. Cauza o 
constituie sinonimia aparentă. 

În limba română actuală perfectul 
simplu n-a dispărut din graiul viu. Acest 
fenomen se observă, mai ales, în Olte- 
nia şi Banat. Nu este justă afirmația 
unora, precum că în aceste regiuni 
perfectul simplu ţine locul celui compus. 
În realitate, aceste două forme verbale 
coexistă. Această coexistenţă se dato- 
rează diferențierilor semantice, deşi sînt 
foarte apropiate ca sens. Dacă ar fi să 
judecăm după părerea pe care o au 
oltenii, atunci valoarea respectivă a 
acestor două timpuri vine în contradicție 
cu tradiţionalele opinii stabilite pentru 
limba literară. Astfel, oltenii pot spune: 
sosii adineauri, scăpai trenul, dar, — m- 
am născut acum treizeci de ani; am fost 
anul trecut la Bucureşti. În această 
regiune perfectul simplu e utilizat pentru 
a reda o acţiune recentă, săvîrşită în 
ultimele 24 de ore, iar perfectul compus 
— pentru una terminată demult. 

Se impune o distincţie şi în ceea 
ce priveşte utilizarea după formele de 
persoană [6, p. 72]. Dacă ne gîndim că 
în literatura artistică perfectul simplu e 
întrebuințat mai cu seamă în narațiune, 
la persoana Ill, şi că dialogurile, în mare 
parte, sînt redate în graiul curent, deci 
cu utilizarea perfectului compus, acest 
din urmă timp pare a fi cel mai potrivit 
pentru vorbirea persoanelor partici- 
pante la dialog, adică persoanele | şi Il, 
pe cînd perfectul simplu este folosit, de 
regulă, la persoana !!l. De aceea, expre- 
siile de tipul — el veni, ei vorbiră — sună 

normal, pe cînd — tu venişi, voi vorbi- 
răţi — ne par comice, neobişnuite. 

Perfectul simplu, care în scrierile 
medievale se utiliza foarte des, mai 
ales, în cele religioase, ajunge să fie o 
raritate lingvistică pe la 1800 [3, p. 35], 
iar astăzi e folosit cu precădere doar în 
limbajul artistic. Potrivit unor statistici ra- 
portul dintre perfectul simplu şi cel com- 
pus ar fi următorul: stilul artistic — 3,1% 
:28, 2 %; stilul publicistic — 1,3 % : 36,7%; 
stilui ştiinţific — 0%: 7 % [7, p. 5]. 

Spre deosebire de perfectul com- 
pus, care exprimă o acțiune trecută, 
luată în legătură cu prezentul, perfectul 
simplu indică o acțiune momentană, 
care aparține trecutului şi nu are nici o 
legătură cu prezentul. Altfel spus, per- 
fectul simplu este anterior față de mo- 
mentul vorbirii, limitat din punctul de 
vedere al duratei şi nu poate fi raportat 
la momentul vorbirii. 

“Puiu se trezi foarte liniştit şi cu o 
hotărire fermă în suflet. Îşi făcu toaleta 
cu mai mare grijă ca alte dăţi. Se privi 
lung în oglindă şi-şi găsi o înfăţişare 
demnă.” [8, p. 78] 

“O iarnă grea împiedică trans- 
portul cadavrului la Tîrgu Jiu şi înmor- 
mintarea se făcu la Bucureşti, unde fa- 
milia fu nevoită să aştepte reluarea 
circulaţiei pe căile ferate. Graţie acestui 
caz de forță majoră, văzui pentru prima 
dată lumina unei lămpi de gaz, în 
noaptea Sfintului loan Botezătorul.” [9. 
p. 87] 

Privit din punctul de vedere al du- 
ratei în opoziţia iterativ-noniterativ, 
perfectul simplu este un timp noniterativ, 
ceea ce înseamnă că nu poate fi utilizat 
alături de unităţi lexicale cu valoare 
adverbială, care ar exprima o repetare, 
o. periodicitate etc. În schimb, perfectul 
compus, care poate reda atît o acţiune 
momentană, cît şi una durativă, poate fi 
întîlnit pe lîngă adverbe de tipul mereu, 
adesea, întotdeauna etc. 

“Tirgul a frămîntat şi a răstăl- 
măcit timp de trei zile, sub liniştitu-i cer 
de vară, telegrama cea tainică.” [10, p. 
300] 

“Ne-a ajutat totdeauna la vîn- 
zarea recoltei şi boierului i-a plăcut cum 
vorbeşte.” [10, p. 58] 

Verbele amintite — a frămiînta, a 
răstălmăci, a ajuta — nu exprimă o actiu- 
ne momentană şi, deci, nu.pot fi utilizate 
la perfectul simplu. 

Datorită caracterului momentan al 
acțiunii, perfectul simplu se opune, nu 
în ultimul rînd, imperfectului, timp durativ 
prin excelență. Utilizate în acelaşi con- 
text, aceste două timpuri accentuează 


şi mai mult opoziția momentan-durativ. 
În asemenea situaţii, perfectul simplu 
creează o impresie de mişcare, iar im- 
perfectul — o atmosferă statică. 

“Cînd doamna Mironeanu, agitind 
aceeaşi mînă, ridică iar ochii, cu bol- 
navă curiozitate, el mai era încă sus pe 
stîncă.” [10, p. 389] 

“De sus, venea, cu bețişorul lui şi 
cu irăistuţa, părintele Natanail, se opri 
mirat, apoi se întunecă.” [10, p. 386] 

Avînd în vedere cele menţionate 
pînă acum, putem trage concluzia că 
între perfectul simplu şi perfectul com- 
pus există o sinonimie, deoarece aceste 
timpuri exprimă acţiuni săvîrşite în tre- 
cut, însă ea nu poate fi absolută. În cazul 
înlocuirii perfectului simplu cu cel com- 
pus, trebuie neapărat să ţinem cont de 
opoziția momentan-durativă si de rapor- 
tarea acţiunilor exprimate de aceste 
timpuri la momentul vorbirii. 

Asemenea legilor de care au 
nevoie membrii unei colectivităţi 
umane pentru a convieţui civilizat, 
normele literare ordonează functio- 
nalitatea limbii. Aceasta pentru că 
“limba nu poate funcţiona decit prin 
stabilitate, adică dacă sistemul ei este 
normat” [1, 188]. Deci, norma este o 
condiţie sine qua non a unităţii limbii 
literare în ansamblul nivelurilor sale. 

Prin norme ortografice înțele- 
gem anumite “restricții impuse scrierii 
spre a-i da unitate şi stabilitate şi spre 
a-i mări eficacitatea funcţională: ele 
hotărăsc, potrivit cu principiile 
adoptate, ce forme grafice sînt con- 
siderate corecte şi resping, direct sau 
indirect, alte posibilităţi virtuale de 
scriere a aceluiaşi fapt, dar socotite 
incorecte din punctul de vedere al 
principiilor directoare”. [2, 18-19] Prin 
urmare, ortografia ca sistem de norme 
ce vizează corectitudinea scrisului 
are, după G. Beldescu, “un foarte im- 
portant rol social şi cultural”, din care 
considerente o numeşte “poartă de 
acces la limba scrisă şi, prin aceasta, 
la cultură [2, 19]. 

Din cele menţionate mai sus 
rezultă că nerespectarea normelor 
ortografice generează un anume 
disconfort pentru vorbitorii limbii date 
şi barează accesul însuşirii normelor 
de către străini. 

Vorbirea şi scrierea -conform 
normelor acceptate constituie cartea 
de vizită a oricărui vorbitor (mînuitor 
de condei) care aspiră la dreptul de a 
se numi cult. 

Dat fiind că cele două aspecte 
ale comunicării (oral şi scris) se 
condiţionează reciproc, nu ar fi corect 
să dăm preponderență unuia dintre 
ele, căci ambele, dacă deviază de la 
normă, supără conlocutorul (cititorul). 
Şi totuşi, “vorbele pronunţate zboară 
în vînt, pe cînd cele scrise (cu atît 


mai mult cele tipărite) se păstrează 
şi ne pot atrage critici şi mai tîrziu”, 
conchide Al. Graur [3, 88]. 

Cine mai scrie azi romîn se 
autocondamnă. Şi dacă am citi, tot 
azi, un afiş de felul celui observat de 
Al. Graur pe uşa vechii Academii 
Române - în Chis — i-am reproşa 
autorului cu promptitudine. 

indiscutabil că orice deviere de 
la normele ortografice, care sînt, de 
fapt, legi ale scrisului, obligatorii 
pentru toţi, ne prezintă într-o lumină 
deloc favorabilă. Pentru a ne face o 
impresie de ansamblu asupra decala- 
jului dintre normă şi practica uzuală, 
e suficient să consultăm presa. Aici 
viaţa cuvîntului e în fierbere continuă. 
Ziariştii sînt subiecţii-vorbitori care 
zilnic susțin examen în fața cititorilor 
la proba “Respectarea normelor 
ortografice”. Situaţia lor, fireşte, nu 
este deloc uşoară, dacă luăm în 
consideraţie afluxul de împrumuturi 
lexicale din limbi străine (engleză, 
franceză, germană, italiană), parte 
dintre ele nefiind atestate de dicţio- 
narele noastre. În atare situații devie- 
rile de la normă sînt explicabile pentru 
o anume secvență de timp, adică pînă 
cînd lingviştii vor reglementa starea 
de lucruri. Problema e însă multias- 
pectuală: ea vizează şi cazurile cînd 
norma nu se respectă din alte motive. 
Anume la ele ne vom referi în cele ce 
urmează. 

Este ştiui că cele mai multe 
divergențe între norma ortografică şi 
practica uzuală apar în cazul neolo- 
gismelor. Aceasta pentru că în limba 
română nu se respectă cu stricteţe 
aceleaşi criterii în ortografierea cuvin- 
telor străine. Unele neologisme le 
scriem în baza principiului etimologic, 
altele — în conformitate cu principiul 
fonologic. Comp.: röntgen/ roentgen, 
business, management, shop, show, 
wisky, kaki, summit, pizza, dar: fot- 
bal, vizavi, apropo, voiaj, parching. 
Atare discordanță îi derutează pe 
mînuitorii de condei. Ce prinċipiu 
acceptăm totuşi pentru încetătenirea 
împrumuturilor din alte limbi: fonologic 
sau etimologic? Pînă nu demult avea 
prioritate principiul fonologic. Astăzi, 
cînd limbile moderne (străine) sînt mai 
bine cunoscute de către vorbitorii 
noştri (în special de către generaţia 
tînără), tendinţa e alta — spre cel- 
etimologic. În cazuri aparte uzul 
admite ambele principii (la bunul plac 

al celor care scriu). In publicațiile 
periodice de la noi se scrie apropo, 
vizavi într-un singur cuvînt, dar şi în 
forma lor originară: à propos, vis-ă- 
vis. Astfel, facem loc fluctuațiilor. 

Distinsa lingvistă Mioara Avram 
conchide că “anglicismele furnizează 
cel mai mare procent de abateri de la 
aplicarea principiului fonetic (mai 
exact, fonologic) în ortografia limbii 
române şi e greu de imaginat că 
generaţiile care stăpînesc din ce în 
ce mai bine engleza vor accepta 
românizarea celor scrise cu ortografia 
etimologică originară” [4, 14]. 

Intrebarea vine de la sine: dar 
ce ne facem cu împrumuturile recente 
din engleză? 

În ultimul timp, în limbajul politi- 
cienilor din Republica Moldova se 
impune, prin frecvenţa sa, termenul 
de origine engleză speaker. Presa îl 
ortografiază în mod diferit: speaker şi 
spicher, deşi normele ortografice în 
vigoare ne recomandă doar o singură 
variantă — spicher. De această regulă 
se conduc aproape toate dicționarele 
editate la noi. Se cere însă făcută 
precizarea: e vorba de o semnificație 
mai veche, pătrunsă în limba română — 
cea de “vorbitor, crainic la un post de 
radio sau televiziune”. Ca termen so- 
cial-politic, echivalent cu “preşedinte 
al parlamentului”, l-am atestat în 
Dicţionar de cuvinte recente de 
Florica Dimitrescu [5], ortografiat ca 
în limba de origine — speaker. În acea- 
stă formă îl atestă şi Dicţionarul 
politic [6]. Problema se complică: e 
vorba de un cuvînt cu două semni- 
ficaţii sau de două cuvinte autonome 
(omonime)? În limba de origine e un 
singur cuvînt (polisemantic). Prin 
urmare, ar trebui să-l ortografiem la 
fel, dar practica uzuală deocamdată 
admite arbitrarul. 

Soluţiile ar fi diferite: 

1) Să respectăm scrierea fone- 
tică, de vreme ce avem deja cuvîntul 
intrat în limba română cu sensul de 
crainic. 

2) Să unificăm scrierea împru- 
muturilor recente în baza principiului 
etimologic. Cu atît mai mult că “multe 
voci cer să se revină la scrierea eti- 
“mologică şi în cazul unor cuvinte 
scrise acum fonetic, de tipul aisberg 
(iceberg), gheim (game), lider (leader) 
sau meci (match)”, ne informează 
Mioara Avram. . 

Cercetătoarea crede însă că e 


greu de admis acest lucru, chiar dacă 
ar fi în spiritul unor tendinţe interna- 
tionale [4, 14]. Dar nu exclude şi unele 
excepţii. Domnia sa precizează în 
continuare: “Să recunoaştem însă că, 
la unele cuvinte, s-au făcut greşeli de 
normare asupra cărora ar trebui să se 
revină: cazuri flagrante, după părerea 
dumisale, sînt grafiile şi pronunţările 
cnocaut şi-cnocdaun (pentru knock- 
out, respectiv knock-down); cu c 
inițial, în contradicţie cu abrevierile 
menținute cu k (K.O., K.D.) pentru că 
sînt internaţionale, fără a mai vorbi de 
neconcordanta cu pronunțarea engle- 
zească (litera iniţială k nu se pronunţă 
aici)” [4, 14]. 
In această problemă s-a pronun- 
tat şi reputata cercetătoare Flora 
Şuteu: “Scrierea cu c, preluată din DN, 
contrazice abrevierea K.O. cu care 
este cunoscut cuvîntul şi care apare 
şi în DOOM, această scriere contra- 
zice şi normele de scriere ale neolo- 
gismelor internaționale menţionate 
explicit de DOOM la literele k,q,w,y. 
Nu se înțelege de ce îl transcriem pe 
knock-out prin cnocaut cînd există k 
în alfabet tocmai pentru asemenea 
cuvinte. În sfîrşit, pronunţarea 


„enocaut este o pronunțare româ- 


nească discutabilă. În engleză se 
pronunţă (nocaut). Această pronun- 
tare cred că ar trebui popularizată, 
tocmai fiindcă este internaţională. 
Dacă se va reveni la scrierea knock- 
out, pronunţarea (nokaut) se va putea 
susține mai uşor”. [7, 165]. 

3) In ultimă instanţă, s-ar putea 
admite (cel puţin provizoriu) ambele 
variante. Aşa ceva ar fi posibil şi 
rezonabil, credem, în special în cazul 
cuvintelor cu două semnificații 
distante, cum e spicher “crainic” şi 
speaker “preşedinte al parlamentului”, 
ca şi în cazul cuvintelor înrudite 
folclor, folk, folkist. 

La modul ideal, desigur, s-ar 
cuveni să aducem la numitor comun 
scrierea tuturor împrumuturilor (mai 
vechi şi mai noi), ceea ce ni se pare 
practic irealizabil. 

Cele trei modalităţi posibile de 
soluționare a problemei nu exclud o 
altă ieşire din impas. Cert rămîne 
faptul că situațiile de acest gen nu pot 
fi tolerate mult timp şi e de datoria 
noastră să le reglementăm. 

Cuvintele gen speaker nu sînt 
unicele ce ne produc disconfort. 
Potrivit normelor noastre ortografice 


Cum vorbim, cum scriem 

trebuie să scriem jaz. In engleză se 
ortografiază jazz şi se pronunţă (gez). 
DOOM, semnalează Flora Şuteu, nu 
dă nici o indicație de pronunțare. Deci 
se poate deduce că se recomandă 
pronunțarea după forma scrisă. Nu 
cred că este cea mai bună soluţie. Ar 
fi trebuit dată pronunțarea (gez), aşa 
cum la jab s. n. “lovitură la box” se 
indică după DN, pronunţarea (geb) [7, 
166]. 

Reiese, conchidem noi, că jaz, 
în forma atestată de dicționarele 
noastre, nu e nici în engleză, nici în 
română, situație ieşită din comun. 

Un alt aspect al problemei este 
inconsecvența mînuitorilor de condei 
în ortografierea cuvintelor de tipul re- 
dactor-şef, mass-media, viceministru, 
prim-viceprim-ministru, nonsens, non- 
stop, minimagazin, mini-show, mini- 
shop, maxitaxi, minibar etc. 

Fireşte, nu le putem trata în bloc. 
Pentru unele exemple avem reguli 
cunoscute de orice elev: două sub- 
stantive în cazul N. se scriu cu 
cratimă: medic-şef, inginer-mecanic, 
femeie-cosmonaut. Se pare că nu 
avem motive să nu respectăm aceas- 
tă regulă elementară. Şi totuşi 
realitatea e alta. Marea majoritate a 
ziarelor şi revistelor din Republica 
Moldova, dar şi din România, scriu 
redactor şef (fără cratimă). E o simplă 
neglijență? Probabil nu, căci acolo 
unde cratima nu trebuie utilizată, ea 
apare: redactor-adjunct, vice-ministru, 
membru-corespondent ş.a. 

Restrictii ortografice avem şi 
pentru elementele de compunere 
mini-, micro-, macro-, non- scrise 
împreună cu radicalul la care se 
ataşează: minisală, microroman, 
macrocontext, nonsens. De multe ori 
însă ele apar scrise cu cratimă: mini- 
market, mini-bar, non-sens. Afirmația 
noastră poate fi confirmată şi prin cele 
menţionate de Mioara Avram: “Grafii 
greşite cu cratimă se întîlnesc mai 
ales la anumite elemente de compu- 
nere (de exemplu, cvasi-, maxi-, mini-, 
semi-, şi vice-: se scrie corect cvasiu- 
nanim(itate), maxitaxi (Noul dicţionar 
de neologisme de Florin Marcu, 
Bucureşti, 1997, recomandă maxi-taxi 
- 1.M,), minibaschet, semiauxiliar, 
vicepreşedinte)... 

Scrierea derivatelor cu prefixe 
are de asemenea reguli clar stabilite. 
Grafii greşite cu cratimă se întîlnesc 
mai ales la derivate cu anumite 


prefixe, ca anti-, non-, para- şi pro-” 
[4, 111]. 

“În această ordine de idei, preci- 
zăm: cratima e necesară cînd scriem 
cuvîntul străin ca la origine: mini-show, 
mini-shop ş.a. 

ŞI, în sfîrşit, nu putem trece cu 
vederea fluctuațiile din presa româ- 
nească, studiile ştiinţifice, manualele, 
monografiile editate în Republica 
Moldova şi în România, generate de 
inconsecvenţa ortografierii mult prea 
discutatului termen filozof. Astăzi 
discuţiile în jurul acestei probleme ni 
se par inutile, de vreme ce “codul de 
legi al limbii române” — DOOM - ne 
cere să-l scriem cu z, nu cu s. 

Concluzia este univocă: orice 
abatere de la normă, dacă nu-i 
justificată într-un anume fel, nu poate 
fi tolerată. Excepţie fac doar cazurile 
cînd abaterile de la normă urmăresc 
un scop stilistic. In presa din Republi- 
ca Moldova, în ultimul timp, cuvintele 
colhoz, comunist, comsomol ş.a. 
apar scrise cu k: kolhoz, komunist, 
komsomol. Astfel, cititorii le sesi- 
zează ca barbarisme, cuvinte ce 
provoacă repulsie. 

Problema luată în discuţie e 
mereu actuală, deoarece norma, de 
orice natură, nu e o noţiune statică, 
ci evoluează, se conformează exigen- 
telor timpului. 

ERORI 
DE VOCABULAR* 


e /NVETERAT — ÎNVEDERAT. 
Confuzii similare se petrec şi în cazul 
acestor doi termeni, unul fiind folosit 
în locul celuilalt în expresii de felul: 
“Din cauza faptului că era un tip înve- 
derat, intra frecvent în “vizorul” poliţiei 
de moravuri” (corect: “... inveterat...”) 
sau “Este inveterat că fără muncă 
civilizaţia nu poate progresa deloc” 
(corect: “...învederat...”), căci INVE- 
TERAT are sensul de “învechit în rele, 
în vicii, vicios, pervertit’, pe cînd 
INVEDERAT are sensul de “care se 
poate vedea sau înțelege bine, vizibil, 
evident”. E 

e iNFLORA - INFLORI. Ca şi 
în cazul anterior, această formă dublă 
prezintă clare diferențieri de sens, 
nesesizate însă de toţi vorbitorii, de 
unde şi confuziile evidente în expri- 
mări ca: “La horă, cămăşile fetelor şi 
flăcăilor erau înflorite” (corect: *... 
înflorate”) sau “Primăvara, toţi pomii 
sînt înflorați” (corect: “... înfloriți”), 
deoarece A INFLORA semnifică “a 
desena flori pe un obiect, a împodobi 
cu flori tesute, brodate, pictate, 
încrustate; a ornamenta”, iar A INFLO- 
RI semnifică “a face, a da flori, a se 
acoperi de flori. 

e EMIGRA- IMIGRA. Deşi sînt 
apropiate ca sens, ele nu sînt totuşi 
identice, asemănarea lor formală 
generînd nedorite confuzii, ca în 
enunţuri de felul: “Fascinat de «raiul» 
de dincolo de hotare, se hotărî să 
imigreze” (corect: “... să emigreze...”) 
sau “Ajuns în Canada, se decise să 
emigreze în această ţară” (corect: “... 
imigreze...”, pentru că A EMIGRA are 
înțelesul-de “a pleca din patrie, a-şi 
părăsi locul de baştină pentru a se 


* Continuare. Începutul în “L.R.”, 
nr. 11, 1999. 


stabili în altă ţară, a se expatria”, iar 
A IMIGRA are înţelesul de “a veni 
într-o ţară străină pentru a se stabili 
aici”. 

e ENERVA — INERVA. Legătura 
semantică cu sistemul nervos nu 
justifică întrebuințarea unuia dintre 
termeni în locul celuilalt, îndeosebi a 
celui de-al doilea în locul primului, în 
expresii de genul: “Staţi cuminţi cît 
vorbesc cu voi, că altfel mă inervați” 
(corect: “... enervați”), adecvat fiind 
în contextul “După poziţia şi regiunea 
pe care o inervează, nervii rahidieni 
sînt cervicali, dorsali, lombari şi 
sacrali”, căci A ENERVA înseamnă 
“a (se) înfuria, a (se) irita, a (se) indis- 
pune”, în timp ce A INERVA înseam- 
nă “a produce o stare de excitare a 
unui organ sau a unui țesut”. 

e INCULCA — INCUMBA. Mai 
rar folosite, ele sînt uneori confundate, 
cel de-al doilea — mai ales — fiind 
utilizat în locul celui dintii în formulări 
de tipul: “Prin formele sale specifice 
de educaţie, curente şi sistemice 
şcoala are capacitatea să le incumbe 
copiilor noțiuni şi convingeri morale” 
(corect: “... inculce..."), oportună fiind 
integrarea lui într-un context ca: “În 
procesul educării şi formării viitorului 
cetățean, un rol fundamental îi incum- 
bă familiei”, deoarece A INCULCA are 
sensul de “a întipări în mintea cuiva, 
prin repetiţie, o idee, o concepție etc.”, 
iar A INCUMBA are sensul de “a se 
impune, a reveni cuiva sarcini, obli- 
gații, datorii”. 

e ALIENARE — ALIENAȚIE. 
Primul dintre aceşti doi termeni 
aparține, de fapt, limbajului juridic, iar 
cel de-al doilea limbajului medical, de 
aceea, este nepotrivit să le inversăm 
sensurile, ca în formularea: “in urma 
unui şoc psihic, prietenul meu suferă 
de un fel de alienare” (corect: “... 
alienație..."), sau “Murindu-i ambii 
părinţi, a hotărît alienația moştenirii” 
(corect: “... alienarea...”), deoarece 
ALIENARE înseamnă “transmitere a 
dreptului de proprietate, înstrăinare a 
unui bun”, pe cînd ALIENAȚIE în- 
seamnă “boală mintală, nebunie, de- 
mentă”. 

e COMUNICARE — COMUNI- 
CAȚIE. Confuzia acestor termeni 
este, de asemenea, frecventă, ilus- 
trată în enunțuri de felul: “Intre Călă- 

raşi şi Bucureşti există o cale de 
comunicare importantă: calea ferată” 
(corect: “... comunicație...”) sau “Lim- 
ba este un sistem de comunicație 
alcătuit din sunete articulate, speci- 
fice oamenilor” (corect: *... comuni- 
care..."), căci COMUNICARE conţine 
ideea de “înştiinţare, informație, ştire, 
raport, relaţie, legătură; prezentare 
într-un cerc de specialişti a unei 
contribuții personale într-o problemă 
ştiinţifică”, iar COMUNICAȚIE are 
sensul de “mijloc de comunicare între 
două puncte ori puncte diferite, con- 
tact (rutier, telefonic etc. y”. 

e EDUCARE - EDUCAȚIE. 
Substituirea lor reciprocă se face 
deseori, în mod greşit, nefiind sino- 
nime, în expresii de genul: “Murdăria 
şi neglijenta ce domnesc în oraşul 
nostru sînt efecte ale unei crase lipse 
de educare a locuitorilor” corect: “... 
educație...”) sau “Disciplina în şcoală 
nu se poate întrona decît printr-o sus- 
ținută muncă de educație e elevilor” 
(corect: “... educare...”), fiindcă EDU- 
CARE denumeşte “acțiunea de a edu- 
ca şi rezultatul ei”, în timp ce EDUCA- 
ȚIE se referă la întregul proces, ca 
specific şi metodă, implicînd atît 
“influențarea sistematică şi conştientă 
a dezvoltării facultăţilor intelectuale, 
morale şi fizice ale copiilor şi ale 
tineretului”, cît şi “totalitatea meto- 
delor folosite în acest scop”. 

e [NVITARE — INVITAȚIE. Deşi 
au comun sensul de “poftire, chema- 
re”, cele două cuvinte nu sînt identice, 
fiind neadecvată formularea de tipul: 
“Pentru concertul de astă-seară am 
primit o invitare” (corect: “... invitație”) 
sau “Cu prilejul primei şedinţe, le-am 
adresat părinţilor invitația de a ne 
întîlni lunar...” (corect: “... invita- 
rea..."), pentru că INVITARE se referă 
doar la “acțiunea de a invita şi rezul- 
tatul ei”, pe cînd INVITAȚIE indică şi/ 
mai ales mijlocul concret prin care se 
efectuează convocarea, deci “comu- 
nicare, scriere, document prin care se 
face o invitare formală, bilet sau 
scrisoare scurtă prin care cineva este 
invitat undeva”. 

e MANIFESTARE — MANIFES- 
TAȚIE. Ca şi la perechea precedentă, 
aceşti doi termeni au un înţeles comun 
(aici, de “relevare, mărturie”) care nu 
le conferă însă calitatea de a fi sino- 


nime, ca în expresiile de genul: “De 1 
Decembrie am participat, la Alba lulia, 
în centrul oraşului, la o grandioasă 
manifestare omagială dedicată Zilei 
Naţionale a României” (corect: “... 
manifestație...”) sau “Universitatea 
Populară de Vară “Nicolae lorga” este 
o manifestaţie ştiinţifică şi culturală 
de renume internaţional!” (corect: “... 
manifestare...”), căci MANIFESTARE 
înseamnă “afirmare, exprimare (prin 
vorbe, fapte, acţiuni) a gîndurilor, senti- 
mentelor, personalității cuiva etc.; 
semn revelator, indiciu, dovadă”, iar 
MANIFESTAȚIE înseamnă “demon- 
stratie publică, demonstrație de masă 
(pe străzile unui oraş) ca dovadă a 
simpatiei sau a protestului față de un 
eveniment de interes general sau față 
de o persoană”. 


j) LUCRATIV = LUCRĂTOR? 
SPECIOS = SPECIAL? 
INTREPID = ÎNTREPRINZĂTOR? 
MERCANTIL = MERCENAR? 


In comunicarea cotidiană, nu- 
meroşi cetățeni sînt obligaţi, prin 
însuşi statutul lor profesional, să utili- 
zeze diverşi termeni neologistici apar- 
ținînd nu numai verbelor sau substan- 
tivelor, ci şi adjectivelor, cuvinte ce 
exprimă calități ale unor obiecte. 
Unele dintre aceste adjective au o 
arie circulatorie mai restrînsă, datorită 
caracterului livresc sau rarisim de 
întrebuințare: ignobi/, mutual, fezabil, 
lucrativ, ignar, rezidențial, xenofob, 
specios, insurmontabil, potenţial, in-. 
trepid, torționar, mercantil ş.a. Să ne 
oprim, mai atent, asupra cîtorva dintre 
ele: 

e LUCRATIV (din franceză 
“lucratif” = “bănos”) are sensul de 
“care aduce cîştig profitabil, rentabil, 
folositor, util’, deci “care aduce mari 
cîştiguri băneşti”, iar nu “unde se 
lucrează” (în latineşte “lucrum” însem- 
na “cîştig”, nu “muncă”). În virtutea 
înțelesului său corect, este o greşeală 
să foloseşti firma “Atelier lucrativ”, 
căci — cum ar spune Al. Graur — “clien- 
ţii l-ar evita ca să nu fie despuiaţi”. 

e SPECIOS (din fr. “spécieux” = 
“aparență de adevăr”) este un adjectiv 
ce se traduce prin “care doar are 
aparență favorabilă, plăcută; amăgitor, 

înşelător, fără fond serios”, termen 
confundat uneori cu cel de special 
(scriindu-se greşit: “Am elaborat un 
reportaj mai specios”), adjectiv ce are 
o cu totul altă semnificaţie (“care se 
aplică numai la un lucru sau la o 
anumită categorie de lucruri; deosebit, 
de strictă specialitate”). 

e INTREPID (din fr. “intrépide” 
= “îndrăzneţ”) înseamnă “care nu dă 
înapoi în fața greutăților, care înfruntă 
pericolul; brav, curajos, tenace, cute- 
zător”, adjectiv pe care unii îl defor- 
mează din neştiință, spunînd sau scri- 
ind “întreprid” ori “întreprind”, deoarece 
au bănuiala că s-ar înrudi etimologic 
cu “a întreprinde” ceea ce este fals. 
(Un om întreprinzător este cel “care 
are spirit de acţiune, de inițiativă”, pe 
cînd un om intrepid este cel “care nu 
trepidează” adică “nu tremură”, deci 
este “curajos”.) 

e MERCANTIL (din fr. “mercan- 
tile” = “negustoresc”) are semnificația 
de “comercial; preocupat exclusiv de 
cîştig; interesat, materialist”, sens 
confundat uneori cu cel de mercenar 
(în formulări de tipul: “Este un tip cam 
mercenar, vrînd să se îmbogăţeas- 
că”), ceea ce este incorect, căci 
ultimul adjectiv menţionat înseamnă 
cu totul altceva (“militar, angajat cu 
leafă într-o armată străină” sau “per- 
soană angajată pentru bani în slujba 
oricărui interes, care să fie adeptă a 
oricărei convingeri”). 


DEMULT = DE MULT? 
DELOC = DE LOC? 
DEVREME = DE VREME? 
ALTĂDATĂ = ALTĂ DATĂ? 


Între cuvintele compuse (prin 
aglutinare) şi construcțiile relativ sta- 
bile sau libere care pun, astăzi, destul 
de multe probleme în scriere, o pon- 
dere deosebită au unele adverbe şi 
locuţiuni adverbiale (de loc, de timp, 
de mod) al căror corp sonor, deşi este 
“omofon” cu cel al unor îmbinări de 
cuvinte (formate, de exemplu, din 
“prepoziție + adverb”, din “prepoziție + 
pronume + substantiv” etc.), nu con- 
cordă ca structură grafică, deci nu 
este “omograf' cu acestea din urmă. 
De aici şi desele confuzii ce se produc 
în folosirea unor asemenea cuvinte 


sau grupuri de cuvinte: “Nu demult 
citeam însemnările unui literat ante- 
decembrist...” (corect: “Nu de mult ci- 
team...”); “Ne întîlnim şi noi, ca dealtfel 
atîţia consilieri municipali care sus- 
țin...” (corect: “... ca de altfel atîţia 
consilieri municipali...”); “Dunărea 
pare a fi cea mai slabă dintre divizio- 
narele “B” din ţară, fiind dealtfel şi 
singura formaţie care după 11 jocuri a 
obținut doar 2 puncte” (corect: “... 
fiind de altfel şi singura formaţie...”); 
“Se pare că inspectorul-şef s-a hotărît 
să bea apă din Borcea devreme ce 
şi-a adus familia...” (corect: “... de 
vreme ce şi-a adus familia...”) etc. 

Pentru evitarea unor asemenea 
confuzii şi erori de scriere, recoman- 
dăm, mai jos, următoarele forme 
corecte: 

de altfel (loc. adv.) = de altmin- 
teri, pe de altă parte, 

de alt fel (îmbinare liberă) = de 
alt soi, de altă varietate; 


decit (adv.) = doar, numai, nimic 
în afară de, nu numai, în loc de, față 
de cum; 

de cît (îmbinare liberă) = în ce 
măsură, în ce grad, în ce durată de 
timp; 


defel (adv.) = nicidecum, deloc; 
de fel (îmbinare stabilă) = de loc, 
originar, de neam, mod (gen) de a fi; 


degrabă (adv.) = curînd, repede; 
de grabă (îmbinare liberă) = 
despre grabă, din grabă; 


deloc (adv.) = nicidecum, defel; 
de loc (îmbinare liberă) = de 
origine, originar, de baştină, local; 


demult (adv.) = odinioară, altă- 
dată, cîndva; 

de mult (îmbinare stabilă) = de 
multă vreme, de mult timp, de vreme 
îndelungată, dintr-o vreme îndepăr- 
tată; de demult = de odinioară; 


deodată (adv.) = pe neaşteptate, 
brusc, subit, simultan, 

de o dată (îmbinare liberă) = 
dată calendaristică sau istorică, 
informație; 


Cam vorbim, cam seem 

devreme (adv.) = de timpuriu, 
din timp; 

de vreme. (îmbinare liberă) = 
despre vreme, despre timp; de vreme 
ce (loc. conj.); 

deoparte (adv.) = izolat, separat, 
la o oarecare depărtare de vorbitor; 

de o parte sau de-o parte (îmbi- 
nare liberă) = de altă parte, de mai 
multe părţi; 

deseară (adv.) = astă-seară; 

de seară (îmbinare liberă) = des- 
pre, privitor la seară; 


devale (adv.) = jos; 
de vale (îmbinare liberă) = din 
vale, al văii, referitor la vale; 


altădată (adv.) = odinioară, cîndva; 
altă dată (loc. adv.) = în alte 
împrejurări; 


altfel (adv.) = altminteri, în mod 
diferit; 

alt fel (îmbinare liberă) = nu ace- 
laşi fel; altfel de (loc. adj.) = diferit; 


bineînțeles (adv.) = desigur; 
bine înţeles (îmbinare stabilă) = 
înțeles bine; 


Întruna (adv.) = mereu; 
într-una (îmbinare liberă) = în una; 


numai (adv.) = doar; 
nu mai (îmbinare liberă); 


numaideciît (adv.) = imediat; 
numai de cît (îmbinare liberă); 


oarecum (adv.) = într-o măsură 
oarecare, întrucitva; 
oare cum (îmbinare liberă); 


odată (adv.) = odinioară, cîndva, 
brusc, împreună; 

o dată (num. adv.); 

o dată + participiu (loc. adv.); 

o dată (îmbinare liberă); o dată 
cu (loc. prep.); o dată ce (loc. conj.); 


oricînd (adv.) = indiferent cînd; 
ori cînd (îmbinare liberă); 


oricum (adv.) = indiferent cum; 
ori cum (îmbinare liberă); 


oriunde (adv.) = indiferent unde; 
ori unde (îmbinare liberă). 


2. EXPRESII 
PLEONASTICE 


a) ÎŞI ADUCE APORTUL 
(CONTRIBUȚIA) 
SAU CONTRIBUIE, 
PARTICIPĂ...”? 


Una dintre greşelile de expimare 
ce fac, de mulţi ani, “carieră” — în vor- 
birea unor oameni insuficient avizaţi 
asupra normelor lexico-gramaticale 
ale limbii literare — este pleonasmul, 
care constă, cum precizează Dicţio- 
narul explicativ..., “în folosirea ală- 
turată a unor cuvinte, construcții, 
propoziții etc. cu acelaşi înțeles”, cel 
de-al doilea cuvînt fiind cuprins, de 
regulă — adăugăm noi —, în înţelesul 
celui dintii (ca în expresiile: babă 
bătrînă, mă întorc înapoi, revin din 
nou, urmează în continuare etc.). 
Aceste pleonasme sînt mai dificil de 
evitat atunci cînd unul dintre termeni 
este neologism, cum se constată în 
sintagmele: avansați inainte, prefer 
mai mult, scurtă alocuţiune etc. (unde 
cuvintele “avansați”, “prefer” şi 
“alocuţiune” sînt de origine franceză, 
necunoscute ca sens de cei nefami- 
liarizaţi cu această limbă). 

În ultima categorie discutată se 
încadrează şi expresiile a-şi aduce 
aportul sau a-şi aduce contribuţia, între- 
buințate adesea în conversaţia curentă 
pentru că par mai “culte”, mai “distin- 
se”, deşi ele sînt (pentru cunoscători) 
pleonastice, deci nerecomandabile. 
De pildă, se pot auzi formulări ca 
acestea: “Toţi trebuie să-şi aducă 
aportul la rezolvarea problemelor cu 
care se confruntă...”; “Instituţia dum- 
neavoastră şi-a adus un substanțial 
aport..."; “Fiecare poate să-şi aducă 
o contribuţie specifică pentru Româ- 
nia”; “La aceasta, România şi-a adus 
o contribuţie însemnată...” etc. De ce 
sînt pleonastice expresiile subliniate? 
Să le comentăm pe rînd. 

e Originar — cum spuneam — din 
franceză, aport (derivat, la rîndul său, 
din verbul “apporter” = a aduce) 
înseamnă aducere (echivalent seman- 
tic — potrivit aceluiaşi Dicţionar expli- 
cativ... — cu “contribuție materială, 
intelectuală, morală etc. a cuiva într-o 
acțiune comună”), şi, în acest caz, 

asocierea “a-şi aduce” + “aportul” se 
traduce prin a-şi aduce... aducerea, 
ceea ce constituie un veritabil pleo- 
nasm! 

e De proveniență tot franceză, 
contribuţie este sinonim cu aport, căci 
reprezintă ‘ ‘partea cu care cineva patti- 
cipă la o acţiune sau la o cheltuială 
comună” (participarea presupunînd, 
implicit, aducerea părții respective în 
acțiunea sau cheltuiala comună), deci 
şi a-şi aduce contribuția este o formu- 
lare pleonastică! 

In concluzie, este bine să fie evi- 
tate aceste construcții pleonastice, 
înlocuindu-le — în funcţie de context — 
cu a contribui, a participa, a sprijini, 
a-şi da concursul ş.a. 


b) ANIVERSEAZĂ 40 DE ANI DE 
LA ÎNFIINŢAREA... SAU ANIVER- 
SEAZĂ... ÎNFIINȚAREA? 
ANIVERSEAZĂ 65 DE ANIDE 

VIAȚĂ SAU ANIVERSEAZĂ... 
NAŞTEREA? 
ANIVERSAREA A 400 DE ANI DE 
ATESTARE... SAU ANIVER- 
SAREA... ATESTĂRII...? 


O greşeală de tip pleonastic 
aproape generalizată este dată de 
faptul că şi verbul a aniversa, şi infi- 
nitivul său lung, aniversare, apar, de 
cele mai multe ori, însoţite — ca un 
determinant atributiv — de substantivul 
ani, a cărui prezenţă devine superiluă 
pentru că se află deja cuprins în 
compunerea lui “aniversa” şi “aniver- 
sare” (<lat. “annus” = an + verto” = 
întoarce). lată, pentru demonstrare, 
cîteva enunțuri spicuite din presă: 
“Liceul Vasile Alecsandri din Bacău 
şi-a aniversat 75 de ani de existentă”; 
“S-au împlinit 115 ani de la aniversarea 
căii ferate”; “Sîmbătă, 28 octombrie 
(...) va avea loc Adunarea festivă 
organizată cu prilejul aniversării a 400 
de ani de atestare documentară a 
oraşului Călăraşi”; “Aniversarea actu- 
alului municipiu (...) apare ca o încu- 
nunare a celorlalte manifestări”; “Fai- 
moasa carte poştală (...) aniversează 
40 de ani de la înfiinţarea Televiziunii 
Rorhâne”; “Domnul Mihai Dumitrescu 
aniversează, la 24 iulie, 65 de ani de 
viață!”; “Colectivul redacţional (...) 
sărbătoreşte, vineri, 1 august 19..., 
ora 15, aniversarea a 400 de apariţii”. 
Dicţionarul explicativ al limbii 


române precizează că a aniversa 
(însemnînd “a sărbători Împlinirea 
unui număr de ani de la data la care 
s-a petrecut un eveniment") derivă 
prin regresiune, din adjectivul aniver- 
sar (“care aminteşte de un eveniment 
petrecut la aceeaşi dată, cu unul sau 
mai mulţi ani în urmă”), adjectiv ce 
stă la originea substantivului aniver- 
sare (“revenirea unei zile a anului”), 
în analogie cu infinitivele lungi termi- 
nate în -are (“mîncare”, “învățare” 

etc.). Din definițiile date reiese că atît 
verbul a aniversa, cît şi substantivul 
aniversare vizează, nemijlocit, “data” 
la care se sărbătoareşte un anumit 
eveniment (respectiv naşterea unei 
persoane, întemeierea unei localităţi, 
înființarea unei reviste, debutul literar 
sau artistic, absolvirea liceului sau a 
facultăţii, celebrarea căsătoriei, un 
fapt deosebit cu caracter istoric, cul- 
tural, ştiinţific. etc.), nicidecum “cifra” 
anilor scurşi, “persoana” omagiată sau 
“locul” implicat. în evocarea acelui 
eveniment, ele fiind doar elemente 
informaţionale conexe evenimentului 
aniversat. 

Reluînd deci formulările (pleo- 
nastice) de mai sus, dar sub o formă 
acceptabilă din punct de vedere 
literar, este recomandabil să spunem 
(sau să scriem): “Liceul Vasile Alec- 
sandri şi-a aniversat înființarea, împli- 
nindu-se 75 de ani de existenţă”; “S-au 
împlinit 115 ani de la fundarea com- 
partimentului...”; “Sîmbătă, 28 octom- 
brie (...) va avea loc Adunarea festivă 
organizată cu prilejul aniversării ates- 
tării documentare a oraşului Călăraşi, 
care împlineşte onorabila vîrstă de 
400 de ani”; “Aniversarea întemeierii 
actualului municipiu (...) apare ca o 
încununare...”; “Faimoasa carte poş- 
tală (...) aniversează înființarea Tele- 
viziunii Române, de la a cărei dată au 
trecut 40 de ani”; “Domnul Mihai Du- 
mitrescu îşi aniversează naşterea la 
24 iulie, cînd împlineşte 65 de ani de 
viață”; “Colectivul redacțional. (...) 
sărbătoreşte (...) apariția celui de-al 
400-lea număr, în serie nouă”. (Sintag- 
ma “aniversarea a 400 de apariții” nu 
e corectă: “aniversarea” vizează 
primul număr al ziarului, care a văzut 
lumina tiparului pe 23 decembrie, nu 
pe 1 august.) 


(Va urma.) 

Acad, Nicolae 
CORLATEANU 
Chişinău 


CONTRIBUȚIE 
IMPORTANTĂ 
LA STUDIEREA 
NUMELOR 


După absolvirea Universităţii de 
Stat din Moldova în 1957 şi după en 
an de profesorat în şcoala medie nr. 
1 din satul Costeşti (Hînceşti), Maria 
Cosniceanu (Barbă) a fost angajată 
la Institutul de Limbă şi Literatură al 
Filialei Moldoveneşti a A.Ş. a fostei 
U.R.S.S. în calitate de laborantă a 
sectorului de limbă literară contem- 
porană. A urcat apoi treptele de 
cercetător ştiinţific (inferior şi supe- 
rior) şi din 1995 — cercetător ştiinţific 
coordonator la Institutul de Lingvistică 
al A.Ş. a Moldovei. In 1971 susţine 
teza de doctor în filologie. 

Pe parcursul activităţii sale 
ştiinţifice M. Cosniceanu a făcut 
cercetări în domeniul antroponimiei, 
gramaticii, stilisticii şi cultivării limbii. 
Dar domeniul principal de investigații 
a fost şi rămîne antroponimia: 
studierea numelor de persoane în 
plan istoric şi lingvistic. Stabilirea 
straturilor de nume de diferite origini, 
care s-au succedat treptat în diferite 
epoci, fiecare din ele lăsînd nume, 
care sub diferite forme şi funcţii 
circulă în prezent, alcătuind sistemul 
antroponimic contemporan al băşti- 
naşilor din Republica Moldova, 
etimologia celor mai răspîndite nume 
contemporane, specificul numelor 
proprii în comparaţie cu cele comune, 
numele de familie în plan semantic 
şi structural, particularitățile lexico- 
semantice şi gramaticale ale antro- 
ponimelor, funcţiile stilistice, ortogra- 
fierea numelor de persoane şi alte 
probleme sînt tratate de către cercetă- 
toare în: monografia Studiu asupra 
numelor de persoane — Chişinău 


1973, sub redacția subsemnatului; În 
lumea numelor — Chişinău, 1981; 
Reflecţii asupra numelor — Chişinău 
1986, precum şi în cele peste o sută 
de articole ştiinţifice inserate în ediţiile 
republicane, foste unionale şi interna- 
tionale. Din punctul de vedere al 
profunzimii investigaţiilor merită 
atenţie şi articolele referitoare la 
particularitățile gramaticale ale 
numelor de persoane: Rolul antropo- 
nimelor la stabilirea sistemului de 
declinare // Probleme de istorie a 
limbii (studii şi texte) — Chişinău, 
1986; Numele de familie cu şi fără 
U final // RLŞL, 1995, nr. 3; funcţiile 
sociale ale numelor: AHrpononumMbi 
B COLMaNbHO-KyNbTypHOM KOHTEK- 
cre // OHomacmuka, 1; Vma n KynibTy- 
pa — Moscova, 1993; problema 
interferenţei onomastice: Cnasan- 
ckoe BnuHaHue Ha popmupoBanune 
MONAaBCKOAĂ CUHCTeMbI HAMMEHO- 
Bannsa nny // Actes du XI-e Congres 
International des sciences onomas- 
tiques. — Sofia, 1975. Pentru prima 
dată a fost abordată problema normei: 
Norma în antroponimie // RLŞL, 
1993. 

La cercetarea antroponimiei M. 
Cosniceanu a folosit şi metodele 
lingvisticii moderne, în special 
metoda componențţială: Derivarea 


38 


Limba Momnână 


semantică — procedeu de formare 
a antroponimelor din apelative şi a 
apelativelor din antroponime // 
LLM, 1977, nr. 3; Antroponime for- 
mate prin conversie // LLM, 1979, 
nr. 2; CTpykrypa 3HaueHuA aHTpo- 
nonuma // Der Eigenname in Sprache 
und Gesellschaft. — Leipzig, 1985 ş.a. 
M. Cosniceanu a participat la o 
serie de întruniri ştiinţifice internaţio- 
nale: Congresul al XI-lea Internaţional 
de Onomastică (Bulgaria, Sofia, 
1972), Congresul al XV-lea Interna- 
tional de Onomastică (Germania, 
Leipzig, 1984), Conferinţa Internaţio- 
nală de Onomastică Slavă (Moscova, 
1976), Simpozionul Internaţional de 
Sociolingvistică (Chişinău, 1983), 
Colocviul al VIll-lea Internaţional 
“PatRom” (Bucureşti, 1994); la multe 
conferinţe ce au avut loc în fosta 
U.R.S.S. (Moscova, Aşhabad, Kiev, 
Kirovograd, Odesa, Chişinău ş.a.), la 
manifestările ştiinţifice organizate în 
Țară şi în comun cu Chişinăul: Con- 
gresul al V-lea al Filologilor Români 
(laşi-Chişinău, 1994), Simpozioanele 
al IX-lea, al X-lea şi al XI-lea Naţio- 
nale de Onomastică (Cluj, 1990, 1993, 
1996), Simpozionul “Norma literară în 
contextul diversităţii funcţionale româ- 
ne” (Chişinău, 1992); la diverse 
întruniri ştiinţifice şi ştiinţifico-practice 
organizate la institut, la Academie, la 
Universitatea de Stat, la Uniunea 
Jurnaliştilor, la Radio şi Televiziune, 
la Parlament, la Ministerul Afacerilor 
Interne, la Casa Limbii Române etc. 
Din 1992, conform planurilor de 
cercetare ale Institutului de Lingvistică 
din Bucureşti şi ale Institutului de Lin- 
gvistică al A.Ş. a Moldovei, M. Cosni- 
ceanu colaborează la realizarea pro- 
iectului internaţional PatRom: Patro- 
nymica Romanica (cu centrul la Trier- 
Germania), incluzînd şi materialul 
antroponimic de origine latină de pe 
teritoriul Republicii Moldova. În 1997 
a apărut lucrarea intitulată Dictio- 
nnaire Historique de lanthroponi- 
mie romane. Volume de presenta- 
tion. Pour la coordonation de prof. 
Dr. Dieter Kremer. Verlag “Max 
Niemeyer”, Tübingen, 1997, 650 p., 


la care M. Cosniceanu este coautor 
şi membru al comitetului de redactare 
a articolelor regionale pentru Republica 
Moldova. 

Cercetarea numelor de persoane 
din punct de vedere teoretic i-a servit 
Mariei Cosniceanu drept temei pentru 
recomandările practice. Pe baza 
materialului antroponimic acumulat în 
primii ani a fost întocmit primul 
îndreptar antroponimic Nume de 
persoane (în colaborare cu A. 
Eremia), care a cunoscut trei ediţii 
(1964, 1968, 1974). Lucrarea avea 
scopul de a indica formele corecte ale 
prenumelor aflate în circulaţie în 
perioada dată şi ale celor mai răspîn- 
dite nume de familie, precum şi de a 
preciza scrierea prenumelor noastre 
în limba rusă, fapt necesar pentru acel 
timp. 

Evenimentele de ordin social de 
la 1989 — legile cu privire la statali- 
tatea limbii, revenirea la grafia latină, 
acceptarea normelor ortografice pe 
baza alfabetului latin — au scos la 
iveală o serie de probleme referitoare 
la scrierea corectă a numelor de 


` persoane. În lumina acestor necesităţi 


M. Cosniceanu a întocmit şi a publicat 
Dicţionarul de prenume şi nume de 
familie, care a cunoscut trei ediții 
(1991, 1993, 1999). Lucrarea cuprinde 
circa 90% din numele româneşti, care 
circulă pe teritoriul republicii. Necesi- 
tatea şi importanţa practică a acestui 
dicționar au fost reflectate în presă 
(lon Dron, Din antroponimicul 
moldovenilor // “Moldova Suverană, 
19.10.1993; V. Bahnaru, Numele şi 
prenumele româneşti // “Literatura 
şi arta”, 20.01.1994) şi apreciate de 
cercetători din Ţară. Pe baza acestui 
dicţionar a fost întocmită Instruc- 
țiunea privind ortografierea nume- 
lor de persoane româneşti şi trans- 
literarea din ruseşte a numelor 
neromâneşti ale reprezentanţilor 
altor etnii, aprobată prin hotărîrea 
Comisiei republicane pentru reglemen- 
tarea şi ocrotirea onomasticii naţionale 
şi publicată în “Moldova Suverană” din` 
23, 27 noiembrie şi 18 decembrie 
1993. Dicţionarul şi Instrucţiunea au 

fost luate drept surse de bază în 
procesul de ortografiere şi de corec- 
tare a numelor de persoane în noile 
paşapoarte şi buletine de identitate 
naţionale, în activitatea practică a 
oficiilor stării civile şi a unităţilor de 
învăţămînt din republică. 

Cercetările ştiinţifice în domeniul 
onomasticii şi aplicarea lor în practică 
au marcat personalitatea dnei Maria 
Cosniceanu recunoscută în republică 
şi peste hotarele ei drept bun special- 
ist în domeniul antroponimiei naţio- 
nale. 

În afară de antroponimie, M. 
Cosniceanu a făcut cercetări şi în 
domeniul foneticii (Cu privire la 
corelaţia sunet-tip/ fonem // LLM, 
1987, nr. 4), în domeniul stilisticii, în 
domeniul cultivării limbii, publicînd 
articole în culegerile colective Culti- 
varea limbii, săptămînalul “Cultura”, 
“Literatura şi arta”, “Glasul naţiunii”, 
“Făclia”, “LLM”, “Femeia Moldovei”, 
“Moldova” şi în toate ziarele republi- 
cane. 

M. Cosniceanu participă activ la 
popularizarea ştiinţei şi de cultivarea 
vorbirii. Incepînd cu anul 1970 
evoluează în cadrul emisiunilor radio- 
fonice şi televizate, susţine rubricile 
speciale de lingvistică /n lumea 
cuvintelor, Dulce grai, Grai matern, 
Logos ş.a., prezintă un număr impu- 
nător de prelegeri în fața redactorilor 
şi a crainicilor de la radio şi tele- 
viziune, la cursurile de reciclare a 
învăţătorilor din republică, a lucră- 
torilor de la oficiile stării civile şi de la 
secţiile de paşapoarte din Chişinău şi 
din republică ş.a. 

M. Cosniceanu şi-a desfăşurat 
activitatea şi pe tărîm pedagogic. Din 
1988 pînă în 1992 a predat la Institutul 
de Stat de Arte două cursuri: Limba 
română, elaborînd şi publicînd Progra- 
ma cursului “Limba română literară 
contemporană” pentru specialităţile de 
la Institutul Moldovenesc de Stat de 
Arte şi specialităţile pedagogice ale 
instituţiilor de învățămînt superior, 
Chişinău, 1991, şi cursul special 
Stilistica şi cultivarea limbii. Pentru 
facultățile de muzică a elaborat (în 


colaborare cu T. Muzica) şi a publicat 
Mic dicţionar explicativ de forme şi 
genuri muzicale (rus-român), 
Chişinău, 1994. În acest răstimp a 
îndeplinit şi funcţia de secretar 
Ştiinţific al Senatului acestui Institut 
şi i s-a acordat titlul de conferențiar. 

Pe parcursul anilor M. Cosni- 
ceanu a exercitat funcţiile de: 

— secretar ştiinţific al Consiliului 
ştiinţific în problemele de lingvistică 
(1977-1985); 

— membru al Comisiei interde- 
partamentale a Sovietului Suprem al 
R..S. S. Moldoveneşti pentru studierea 
istoriei şi problemelor dezvoltării limbii 
moldoveneşti (1988-1989); 

— membru al Colegiului de 
redacţie al revistei “LLM” şi “RLŞL” 
(1988-1991); | 

— secretar ştiinţific al Societăţii 
Române de Onomastică (din 1993), 

— secretar ştiinţific al Comisiei 
republicane pentru reglementarea şi 
ocrotirea onomasticii naţionale (din 
1993); 

— membru al Comisiei republi- 
cane pentru controlul asupra realizării 
legislaţiei privind funcţionarea limbilor 
(din 1999). 

M. Cosniceanu este decorată cu 
medalia “Veteran al muncii” (1985) şi 
cu Diploma Academiei de Ştiinţe a 
Republicii Moldova (1996). Numele M. 
Cosniceanu este introdus în Enciclo- 
pedia Femeia Moldovei, Chişinău, 
1999. 

Activitatea ei în domeniul antro- 
ponimiei este reflectată şi în articolul 
Studii de antroponimie la Chişinău 
Il Enciclopedia Chişinău, Chişinău, 
1997. 

La aniversare îi dorim dnei dr. 
Maria Cosniceanu sănătate, fericire în 
familie şi inspiraţie creatoare. 

La mulţi ani! 

Constantin ŞCHIOPU, 
Chişinău 


STUDIEREA 
OPERELOR EPICE 
ÎN ŞCOALĂ: 
NEAJUNSURI 

ŞI REPERE 


Interpretarea unei opere epice, 
la lecţiile de literatură, presupune cu- 
noaşterea noilor orientări ale criticii 
moderne (începînd cu formalismul rus, 
continuînd cu structuralismul, pînă la 
“noua critică franceză”), interesul 
comentatorului îndreptîndu-se spre 
analiza organizării interne a textului. 
Or, în practica şcolară, comentarea 
unui text literar epic cunoaşte o serie 
de neajunsuri, stereotipul, simplismul 
fiind-caracteristicile lui de bază. Inter- 
pretarea sociologică a textului literar, 
formularea ideilor principale, categori- 
sirea personajelor în pozitive şi nega- 
tive, principale şi secundare îşi mai 
fac prezenţa în lucrările elevilor la 
examenele de capacitate, de baca- 
laureat ori de admitere la facultate. Un 
alt neajuns al receptării textului epic 
constă în faptul că atenţia elevilor 
este orientată asupra fabulei (asupra 
a ceea ce s-a întîmplat în mod efec- 
tiv). Ei sînt îndrumați să reproducă 
conținutul operei (Cine este personajul 
principal?, (Ce acţiuni săvîrşeşte el? 
De ce personajul se comportă anume 
aşa? Găsiţi în text fragmentul care 
demonstrează acest fapt etc.), să 
cerceteze acțiunea, urmărindu-i mo- 
mentele principale (expoziţiunea, 
intriga, desfăşurarea acţiunii, punctul 
culminant, deznodămîntul), să carac- 
terizeze personajele scoțînd în eviden- 
tă trăsăturile lor fizice ori de caracter. 
Aceste din urmă operaţii sînt necesa- 


re, dar insuficiente. Ceea ce rămîne 
în afara interpretării şcolare este 
tocmai modul de prezentare a istoriei 
(fabulei), adică totalitatea procedeelor 
comunicării narative, care fac vizibilă 
prezența artistului (creatorului). TZ. 
Todorov împarte procedeele discur- 
sului în trei grupe: timpul naraţiunii, 
aspectele naraţiunii, modalităţile 
narațiunii. 

Prin urmare, conform modelului 
structuralist, în procesul interpretării 
operei epice în şcoală, interesul co- 
mentatorului (elevului) va fi orientat 
spre receptarea discursului epic, care 
nu poate neglija, în primul rînd, relația 
“autor-narator-personaj', aceasta 
presupunînd determinarea viziunilor 
naraţiunii, a punctelor de vedere din 
care poate fi spusă o povestire. Or, 
punctul de vedere, “rezultatul unei 
alegeri personale, însă cîtuşi de puţin 
arbitrare” (Henry Jams), îi permite 
scriitorului “să-şi delimiteze mai bine 
opţiunile în raport cu acelea ale perso- 
najelor sale şi, în genere, să-şi explo- 
reze şi să-şi dezvolte subiectul, să-i 
transmită sensurile şi, finalmente, să 
le evalueze” (Mark Schorer). Întrucît 
percepţia artistică a realităţii se poate 
face sub trei unghiuri de vedere dife- 
rite (perspectiva narativă a autorului, 
perspectiva narativă a unui actor, per- 
spectiva narativă a unei camere), e 
important ca, în procesul comentării 
unui text epic, să se determine relația 
ce se stabileşte între autor şi proiecția 
literară despre sine însuşi. Căci “scrii- 
torul nu scrie pentru a spune ceva, ci 
pentru a se spune. Dar nu te spui decît 
prin intermediul unei compoziții care 
este opera” (Jean Rousset). Aşadar, 
concentrarea atenţiei eievilor asupra 
perspăctivei narative îi va ajuta să 
înțeleagă poziţia celui care narează 
faţă de propriul discurs şi față de 
evenimentele narate, iar în ultimă 
instanţă tehnica artistică a scriitorului 
(lucru deosebit de important, întrucît 
el îl face pe elev să înţeleagă origina- 
litatea artistică a scriitorului). Exami- 
nînd, bunăoară, raportul “autor-— 

narator—personaj” în nuvela Toiagul 
păstoriei de lon Druță, elevii vor 
observa că, în mare măsură, autorul 
se identifică cu naratorul. El îşi asumă 
atribuțiile naratorului, povestind 
metodic totul despre personajele sale, 
despre evenimente, acțiuni. Autorul 
ştie totul despre cioban. (“Era nalt şi 
zdravăn cît un munte... Era tăcut, trist 
de cele văzute, trist de cele ce urma 
să vadă... Crescut pe lîngă stînă... o 
fi ajuns singur cu mintea lui la acel 
mare adevăr că nimic nu e veşnic pe 
lume — toate sînt trecătoare”, şi 
despre lumea satului (“Satul îl urmărea 
cu un fel de stimă, ce semăna mai 
mult a zaviste...”). Se va observa că, 
pe lîngă un sugestiv portret fizic al 
protagonistului, e creat şi profilul moral 
al ciobanului, din care rezultă că 
autorul-narator cunoaşte gîndurile, 
trăirile personajului său. Unghiul 
obiectiv adoptat la persoana Il! (“n- 
avea oi”, “era nalt...) e folosit de Druţă 
pentru a surprinde reacțiile 
personajelor în orice moment, de a le 
urmări comportarea, viața, stările de 
conştiinţă. Cîteodată, autorul, deşi pe 
un timp scurt, se retrage din scenă, 
cu intenţia de a fi imparţial față de 
personajul său, prim-planul fiind 
ocupat de o altă voce — a satului. 
(“Apăi, dac-o fi trăit la stînă ş-o tot 
mîncat caş dulce...”; “... dac-o trăit 
pe dealuri şi în afară de stînă n-o 
văzut nimic în viața lui...”). Satul 
“interpretează” şi el sensul unor 
acţiuni, al unui mod de comportament, 
al unor atitudini pe care le ia-ciobanul, 
explică din punctul său de vedere 
reacţiile psihologice ale acestuia. 
Astfel, el îndeplineşte nu numai 
funcţia de acțiune, ca personaj-actor, 
ci şi funcţia de interpretare, ca 
personaj-narator. Aşadar, prin obser- 
vaţia de perspectivă, |. Druţă obţine 
în nuvelă imaginea verosimilă, atît a 
ciobanului cît şi a satului, ale cărui 
reacţii constituie, într-o oarecare mă- 
sură, motivul dramei ciobanului. În 
Patul lui Procust de Camil Petrescu 
atribuțiile autorului sînt preluate de mai 


mulţi naratori-personaje. În acest caz, 
autorul ştie cît personajele sale. 
Înmulțirea unghiurilor de vedere aduce 
cu sine diferențieri de ordin 
caracterologic, acelaşi fenomen, 
personaj fiind văzut altfel, în funcţie 
de fondul apreciativ al fiecărui erou. 

O asimilare funcţională între 
narator şi personaj se produce în 
relatarea de la persoana | a Amin- 
tirilor din copilărie de lon Creangă 
(“Stau cîteodată şi-mi aduc amin- 
te..."), personajul îndeplinind atît 
funcţia de interpretare, cît şi cea de 
acțiune. Desigur, dihotomia între 
narator (autor) şi actor (Nică) se men- 
ține înăuntrul personajului. Sîntem 
nevoiți să facem o distincţie între 
personajul-narator, asumîndu-şi fun- 
cția narativă şi personajul-actor, 
îndeplinind funcţia de acţiune. În alte 
cazuri (proza modernă), naratorul va 
povesti numai ce vede, ce aude, 
pentru că ştie mai puţin decît perso- 
najele sale. l 

Un alt spectru de probleme ce 
urmează a fi soluționate în procesul 
studierii textului literar epic, țin de 
timpul naraţiunii. Acesta exprimă un 
raport între timpul real al povestirii şi 
timpul artistic al naraţiunii (Jaap 
Lintvelt). 

Elevii vor examina, prin urmare, 
ordinea în care sînt relatate faptele, 
evenimentul, ordinea combinării 
episoadelor, situațiilor, modul în care 
se produce extensiunea (dilatarea) ori 
comprimarea timpului. Ce importanţă 
dobîndeşte extensiunea timpului, 
bunăoară, în romanul Povara bunătă- 
ţii noastre de |. Druţă? De ce timpul 
artistic poate depăşi ca durată 
manifestarea reală a stărilor psihice, 
morale sau de conştiinţă prezentate 
de scriitor? Care-i rolul ritmului (al 
raportului între timpul artistic şi cel al 
receptării) în dilatarea sau comprima- 
rea timpului? Elevii vor găsi răspunsuri 
la aceste şi alte întrebări doar exa- 
minînd mijloacele principale de exten- 
siune (suspansul, laitmotivul, pasajele 
meditative, descriptive etc.) sau de 

comprimare a timpului (elipsa, sinco- 
pa, tehnica racursiului etc.). 

Întrucît naratorul poate respecta 
ordinea cronologică lineară, prezen- 
tînd evenimentele în povestire potrivit 
succesiunii temporale în care s-au 
produs, poate să facă anticipări, 
relatînd dinainte ceea ce se desfă- 
şoară ulterior, sau poate, la un mo- 
ment dat, să se întoarcă înapoi, 
pentru a relata anumite evenimente 
ce s-au produs mai înainte în istorie, 
profesorul va insista, împreună cu 
elevii, asupra unor procedee de lucru 
ale scriitorului, cum ar fi: nararea în 
planuri paralele, nararea obişnuită, 
retrospectiva, intercalările, digresiu- 
nile etc. 

Descifrarea organizării interne a 
textului literar epic presupune şi 
examinarea manierei în care scriitorul 
ne prezintă realitatea (a modurilor de 
expunere). Se va insista nu numai 
asupra rolului naraţiunii, descrierii, 
dialogului ori monologului în comuni- 
carea ficţiunii, a universului imaginar 
creat de scriitor, ci şi asupra raportu- 
rilor ce există între ele (moduri) şi 
punctele de vedere prezente în operă. 
Îmbinarea, în nuvela Toiagul păsto- 
riei, a perspectivei narative a autorului 


(autorul ştie mai mult decît persona- . 


jele) cu modurile de expunere — nara- 
ţiunea şi descrierea — determină forma 
de relatare a fabulei, rezumatul, 
precum şi stilul panoramic al operei. 
Relaţia “perspectiva narativă a acto- 
rului — dialogul ca mod de expunere” 
determină stilul scenic al dramei 
Frumos şi sfînt de lon Druţă. În acest 
caz, se vor releva caracteristicile 
stilului respectiv: remarcile cu privire 
la decor, timp, loc, personaj, replicile, 
jocul actoricesc etc. 

În articolul Cîteva cuvinte des- 
pre roman, G. Călinescu sublinia că 
există foarte puţine subiecte de ro- 
man. De aceea rostul scriitorului este 
de a se “documenta cu materia obser- 
vațiunii lui, de a le da (subiectelor — 
C.Ş.) corp”. Din spusele criticului 
rezultă că opera viabilă nu se poate 


înfăptui fără talent. Rezolvarea, în 
procesul studierii operelor epice, a 
sarcinilor ce ţin nemijlocit 'de 
cercetarea organizării interne a 
textului tocmai îi aduce pe elevi față 
în faţă cu talentul scriitorului. Rolul 
profesorului e să formuleze judicios 
problemele, să îndrumeze elevii în 
activitatea lor de descoperire a 
valenţelor artistice ale operelor literare. 

Vitalie RĂILEANU, 

MODERNIZAREA 
PREDARII 
TEXTULUI LITERAR 
PRIN INTERMEDIUL 
AUDIOVIZUALULUI 


Mijloacele audiovizuale moderne 
contribuie la favorizarea observaţiei, 
comparației, judecății de valoare, recep- 
tării măiestriei artistice a operei literare 
etc. Imperativul aplicării acestor mijloa- 
ce este dictat şi de specificul artistic al 
operei — descriere în imagini ~ şi de 
scopul studierii — educare, prin impre- 
sionare. Argumentele date pot fi expli- 
cate de faptul că liceanul contemporan 
trăieşte în secolul descoperirilor şi plăs- 
muirilor. În cazul acesta, “opera literară 
va deveni locul unde operează adevă- 
rul datorită insecției valorizante a citi- 
torului” [1, p. 14]. 

Profesorului şcolar îi revine misiu- 
nea de determinare a variantei optime 
în conceperea şi fixarea conţinutului real 
al lecţiei, prin utilizarea şi aplicarea 
mijloacelor de modernizare a materiei 
de învățămînt. Deci, selectarea celor mai 
recomandabile soluţii metodice ţine 
nemijlocit de creativitatea pedagogică 
a fiecărui învățător, care solicită şi o 
deosebită abnegaţie în perioada de 
pregătire a lecţiei de literatură. 

Vom insera aici cîteva modalități 
concrete de elaborare a variantelor de 
lecţii, folosind mass-media, şi avînd 
scopul de a stimula emotivitatea citito- 
rului “în aşa fel, încît să-l capteze şi să-l 
impresioneze” [2, p. 60]. Pe parcursul 
lecţiei de literatură română trebuie să 
se realizeze, în marea majoritate a cazu- 
rilor, întreg circuitul învăţării: obţinerea 
cunoştinţelor, consolidarea şi sistemati- 
zarea lor, desemnarea deprinderilor şi 
priceperilor; fixarea, cultivarea creati- 
vităţii şi evaluarea cunoştinţelor. Lectiile 
de acest fel includ în sine o varietate de 
tipuri tradiţionale ale predării. 

De remarcat, în această ordine de 
idei, că tipul de lecţie de asimilare a 
cunoştinţelor noi este practicat în cazul 
cînd liceenii au de însuşit şi memorat o 


cantitate deosebită de informaţii (curen- 
te, genuri, specii literare, noţiuni de 
teorie literară) cu un grad sporit de 
complexitate. Lecţia de literatură va 
demara cu audierea mesajului, elevii 
fiind anunţaţi din timp. După 10-15 
minute. de receptare a textului (care 
poate fi comentat de profesor), ei vor fi 
angajaţi în discuţii, pentru a stabili 
dominantele operei literare. 

Atunci cînd se simte necesitatea 
aplicării lecţiei mixte, prin intermediul 
mijloacelor moderne ale audiovizua- 
lului, recomandabile sînt următoarele 
acțiuni (metode): la început, profesorul 
şcolar verifică noile informaţii, asimilate 
de învățăcei cu ajutorul tehnicii mo- 
derne. În continuare, elevii vin cu unele 
explicaţii vizînd aplicaţiile practice. O 
astfel de oră se va încheia prin deter- 
minarea celor mai importante momente 
din mesajul prezentat, trăgîndu-se 
concluziile generale; concomitent, pe 
tablă se va întocmi schema lecţiei, cu 
indicarea temelor (la solicitare ori 
obligatorii) pentru lectiile viitoare. O 
asemenea metodă de predare a unei 
ore de literatură poate fi recomandată 
la o lecţie ce are drept temă curentele 
literare sau o perioadă din istoria 
literaturii (perioada paşoptistă, de 
exemplu). ! 

Casetele audio şi video pot fi 
utilizate în funcţie de conţinutul mesa- 
jului, fie la toate etapele lecţiei, fie în 
unul sau două momente ale orei. 
Aşadar, mijloacele tehnice audiovizuale 
moderne nu formează echivalentul 
lecției. Utilizarea lor fără intermediari 
nici nu poate fi concepută, rolul profe- 
sorului fiind cel de mediator funcţional. 

Cu ajutorul tehnicilor moderne se 
pot organiza lecţiile de recapitulare, în 
funcţie de volumul şi natura cunoş- 
tințelor propuse pentru repetare. 

In continuare, vă propunem un 
model general de lecție, care se deose- 
beşte, după părerea noastră, de cel 
tradiţional atît prin compoziţie, cît şi prin 
modalităţile didactice aplicate pentru 
instruirea liceenilor: 

a) Profesorul de limba şi literatura 
română reaminteşte elevilor tema lecţiei 
recomandate pentru repetare. 

b) Pe tablă se scrie planul pentru 
recapitulare. 

c) Se indică bibliografia orientativă. 

d) Elevii vor fi familiarizați cu indi- 
caţiile referitoare la tehnicile de lucru. 

Apoi vor recepta mesajul audio- 
vizual. Lucrul va fi axat în aria dezba- 

terilor condiţionale (ori a subiectelor) 
propuse în planul recapitulativ. Atenţio- 
năm că, în cazul dat, profesorul se va 
concentra la angajarea în discuţie a 
tuturor copiilor, urmărind veridicitatea 
ideilor, argumentelor şi propunerea 
exemplelor. Moderînd discuţiile, el 
intervine cu completări şi concluzii. 

Uneori se poate prelua comu- 
nicarea prin audiovizual, apoi cunoş- 
tintele se sistematizează printr-o repe- 
„tare. Paralel cu repetarea, se va alcătui 
schema temei recapitulative, antrenînd 
elevii, repartizaţi din timp pe echipe, în 
anumite exersări şi acţiuni. 

Dintre mijloacele tehnice moder- 
ne, la lecţiile de limba şi literatura 
română din liceu se utilizează case- 
tofonul, videomagnetofonul, picupul, în 
cazuri mai rare emisiunile radiofonice 
(Orfeus, Moment poetic ş.a.). Înainte de 
includerea bandei de magnetofon, 
liceenii vor fi pregătiți pentru realizarea 
scopului propus. Unele puncte vor 
alcătui şi reperul forte al fondului 
aperceptiv. Pentru receptarea optimă a 
secvențelor sonore propuse, pregătirea 
va continua şi în timpul audiţiei, prin 
stoparea derulării peliculei, după unităţi 
logico-expresive. 

Exigenţa maximă a utilizării audio- 
vizualului se confirmă la orele de 
acumulare a cunoştinţelor, a noţiunilor 
de teorie literară (gen, specie, curent 
literar etc.). Profesorii de limba şi 
literatura română trebuie să țină seama 
că, în cazul aplicării tehnicii acustice, 
audiţia nu trebuie să dureze mai mult 
de 5-10 minute, în cadrul unei lecții. 

Credem că poate fi utilă şi schema 
unei lecţii cu tema Povestea lui Harap- 
Alb de lon Creangă, în care se apelează 
la proiecția cinematografică. lată repe- 
rele: 

a) Momentul organizatoric-Profe- 
sorul verifică tema pentru acasă. 

b) Instruirea elevilor pentru vizio- 
narea filmului. 

c) Asimilarea cunoştinţelor noi, 
prin intermediul includerii unor secvenţe 
video, necesare la obţinerea portretizării 
personajelor, la detaşarea situaţiilor 
tragice, de exemplu, moralizatoare etc.; 
derularea va avea loc fragmentar; filmul 
trebuie programat din timp în unităţi 
logice, care vor alterna cu expunerea, 
conversaţia, explicația. 

d) În funcţie de situaţie, cunoş- 
tintele vor fi sistematizate şi fixate. 

e) Formularea temei pentru acasă. 


Ca rezultat, “în fata micului ecran, 
privirile elevilor devin, la rîndul lor, 
ecrane ale uimirii şi încîntării, ale 
efortului intens şi revelaţiei”, susţine 
Valeriu C. Neştian. 

Liceenilor, în urma acestor lecţii, 
le vine cu mult mai lesne să asimileze 
unele lucruri, decît la o lecţie tradi- 
țională. 

Este important de menţionat că 
procedeele de predare modernizate în 
nici un caz nu minimalizează rolul de 
conducător şi îndrumător al profesorului 
de limba şi literatura română, ci îl obligă 
într-o măsură mai sporită decit la o lecţie 
ordinară. 

Dirijarea lecţiei va avea o durată 
de 10 minute, după care urmează 
preluarea temei. Pe cînd în spaţiul cel 
mai preţios — momentul evaluării — 
elevilor li se vor propune teme de 
rezolvat. Cîteva indicaţii pot preceda 
temele propuse, catalizînd astfel o 
angajare depiină a clasei la asimilarea 
şi comentarea lor. 

Ora de literatură română, uneori, 
ne poate familiariza şi cu texte cu o 
structură mai mult sau mai puţin abstrac- 
tă. lată de ce profesorul nu poate 
înfăptui, de fiecare dată, o lecţie uşor şi 
completamente înţeleasă de învăţăcei. 
In cazul nostru, aplicarea posibilităţilor 
audiovizuale amplifică considerabil 
eficacitatea lecţiei de limba şi literatura 
română. Practicarea tehnicii moderne la 
lecţiile noastre necesită un efort deose- 
bit al profesorului, completat de o 
pregătire bună, conştientă şi de voinţă. 

Evident, în vizorul profesorului de 
limba şi literatura română (şi la ora 
televizată) va fi textul literar. Lecţia poate 
admite un dialog între profesor şi elevi 
şi, apoi, între elevi. Ţinînd cont de faptul 
că liceenii trebuie să înveţe şi a se expri- 
ma corect, cursiv, expresiv, relevăm deo- 
sebita importanţă a aplicării audiovizu- 
alului şi responsabilitatea profesorală. 

Originar de prin părţile codrilor, 
absolvent al Universităţii Pedagogice 
“lon Creangă”, fost doctorand al Insti- 
tutului de Limbă şi Literatură al Aca- 
demiei, lon lachim a ales domeniul 
pedagogiei, dînd dovadă de curaj, cu- 
rajul de a-şi urma o chemare interioară. 
Acolo, în împărăția neastîmpăraţilor 
iezi crengieni, pedagogul şi-a regăsit 
şi acutizat gustul pentru literatură, 
descoperind în cuvîntul modelat cu 
migală continuitatea spiritualității ro- 
mâneşti aşezată în straturi mai vechi 
şi mai recente. lon lachim s-a regăsit 
într-o relație epică, în care s-a implicat 
pe parcursul a mai multor ani şi a mai 
multor cărți editate pînă în prezent. 

li dorim ca această “relaţie ” să 
fie consolidată în continuare prin noi 
şi consistente cărți, prin ani rodnici, 
plini de sănătate, de bucurii şi de har! 


Colegiul de redacţie 
al revistei “Limba Română” 

PROFESORUL 
LITERAT ŞI ACTUL 
DE CREAȚIE 

AL ELEVILOR 


Agentul acțiunii educative insti- 
tuționalizate este pedagogul. Aces- 
tuia, pentru a-şi exercita efectiv func- 
tiile, i se cer anumite calități profesio- 
niste: dragoste pentru copii, echilibru 
afectiv, capacitate de cunoaştere a 
elevilor, perseverenţă, spirit de drep- 
tate... Cercetările mai recente pun 
accentul pe următoarele trăsături: 
creativitatea, capacitatea de comuni- 
care, starea empatică ş.a.!. 

Dar dacă profesorul literat 
voieşte să-i conducă pe discipolii săi 
în misterioasa lume a creaţiei literare, 
să-i facă nu numai consumatori de 
artă, ci şi creatori de texte literare, în 
acest caz, pedagogul trebuie să fie şi 
el un creator? Răspundem: în acest 
caz, pedagogului nu i se cer capacităţi 
de scriitor, ci nişte calităţi “mai banale” 
— să fie un bun (excelent) profesor... 
Să fie pedagog de vocație. “Vocaţia 
înseamnă chemare, entuziasm, 
dăruire, pasiune, spirit creator, 
conştiinţa responsabilităţii față de 
viitorime. Omul de vocaţiepostulează 
în mod consecvent necesitatea 
perfecționării sale şi a realităţii sociale 
în care trăieşte. In el vibrează noul, 
care creează valori de cultură”?. 

În această ordine de idei se 
înscriu şi meditaţiile. lui Constantin 
Parfene, care, pornind de la nece- 
sitatea modernizării conţinutului 
învățămîntului, a metodelor, mijloa- 
celor şi formelor acestuia, menţio- 
nează: “Pare — într-un fel — curios că 
şi în lucrările serioase, izvorite dintr-o 
indubitabilă competenţă teoretică- 
practică, problema pregătirii speciale 
a cadrelor didactice este oarecum 


neglijată, nu este considerată ca o 
condiție majoră a procesului de per- 
fecţionare continuă a învățămîntului. 
De aceea, o discuţie — fie ea şi suma- 
ră — pe tema pregătirii de bază a 
profesorului de literatură, ca una din 
condițiile importante ale modernizării 
studiului literaturii în şcoală, se impu- 
ne de la sine. 

Practica milenară ne învaţă că 
nu trebuie aşezată căruța înaintea 
cailor, ci invers. Ce legătură poate 
avea exemplul cu problema noastră? 
Are. Şi încă una foarte mare, pentru 
că vorbind mereu despre moderni- 
zarea conţinutului învățămîntului şi a 
tehnologiei didactice, uitînd factorul 
chemat să dirijeze toate acestea, 
aşezăm -— exprimîndu-ne figurat, 
căruţa înaintea cailor. 

Pornim de la ideea că atît con- 
ținutul modernizat al învățămîntului, 
cît şi tehnologia ultramodernă nu-şi 
vor dezvălui valenţele formative decît 
raportate la personalitatea profe- 
sorului”?. 

Educaţia creativ-cognitivă, ce 
înlocuieşte educaţia tradițională 
(bazată, în esenţă, pe însuşirea şi 
acumularea de cunoştinţe), solicită, 
din partea pedagogilor în genere şi a 
profesorului literat în special, noi 
competenţe. Dar acestea, compe- 
tențele, vor avea la bază în mod 
necondiţionat atît autoritatea episte- 
mică“ a profesorului, cît şi autoritatea 
deontică** a acestuia. 

Aşadar, dacă am zice că profe- 
sorul literat, care doreşte să-i înveţe 
pe elevii săi să compună texte literare, 
trebuie să fie un împătimit de lecturi, 
am spune, evident, un adevăr, dar 


*Epistemică este autoritatea pe- 
dagogului, ca specialist într-un anumit 
domeniu de cunoaştere. În acest sens, 
el ştie mai bine şi mai mult decît elevii 
pe care-i învață, mai mult decit unii colegi 
de breaslă. : 

____** Deontică este autoritatea peda- 
gogului care conduce şi realizează 
acțiunea educativă. Profesorul dă 
direcţie elevului şi acesta, prin soli- 


'daritate cu pedagogul, execută acţiunea 


educativă. 

acest adevăr e unul de suprafață. Să 
încercăm a pătrunde în esenţa lucru- 
rilor. 

Este vorba de gradul de înţele- 
gere şi de profunzime a lecturii. Ca 
elevii instruiți de profesor să poată 
disocia şi înțelege fenomenul literar, 
e necesar ca profesorul mai întîi să 
fie o adevărată conştiinţă receptoare. 
Subiectul care citeşte cartea urmează 
“să devină o cameră de rezonanţă în 
stare să reţină şi să amplifice informa- 
tiile estetice oferite de operă”. Scriito- 
rul apelează la un limbaj specific, “cu 
rădăcinile în limba comună, dar 
calitativ diferit de acesta”. Profesorul 
literat, deci, trebuie să fie un receptor 
de excepţie al textului literar. “Adînci- 
mea forajului în structura de suprafață 
a textului poetic depinde de compe- 
tenta artistică a receptorului, înțele- 
gînd prin aceasta întreaga sa pregătire 
apreciativă (sensibilitate, imaginaţie, 
inteligenţă, familiarizare cu limbajul 
aluziv al poeziei, cultură)”. 

Congştiința receptoare este 
condiţionată de codul genetic, dar şi 
de munca asiduă, numită simplu 
autoperfecționare. 

Alt deziderat de care ar trebui 
să se călăuzească profesorul literat, 
ce voieşte ca elevii săi să realizeze 
texte originale, este: îndrăzneşte 
împreună cu discipolii. In aceste 
circumstanţe, un rol important îl are 
autoritatea deontică a pedagogului, 
despre care am vorbit mai sus. Un 
profesor de vocaţie este mai mult decît 
o prezenţă fizică, este, mai ales, o 
prezenţă (autoritate) spirituală. Spiritul, 
neliniştit, al dascălului-nu se poate 
limita la pedagogia reproductivă, care 
e un fel de închisoare a gîndului, ci 
va căuta lărgime şi noi orizonturi. În 
această ordine de idei, să ne amintim 
de ilustrul pedagog ucrainean Vasili 
Suhomlinski, care-şi făcuse din 
poveste un fel de căluţ de bătaie. El 
scria: “De ce povestea dezvoltă 
vorbirea şi gîndirea copilului mai mult 
decit rice alte mijloace? Pentru că 
chipurile din poveşti au un colorit emo- 
tional. Cuvîntul din poveste trăieşte 
în conştiinţa copiilor. Inima lor. se 
opreşte pe loc, cînd ascultă sau 


pronunţă cuvinte, ce creează un tablou 
fantastic. Nu-mi închipui instruirea în 
şcoală nu numai fără audierea, ba nici 
fără compunerea poveştilor (s.n. — 
LIJ. 

Deşi. Suhomlinski a insistat 
asupra acestui aspect al problemei — 
compunerea poveştilor — în practica 
şcolară creativitatea este implantată 
anevoios. Pedagogii, din diferite 
considerente, nu îndrăznesc s-o facă. 
In grădiniţe, bunăoară, “sarcini de 
lucru ce vizează creativitatea propun 
doar 30% dintre educatori, iar de cele 
mai multe ori acestea se limitează la 
compunerea unor poveşti şi povestiri 
după conţinutul unui tablou şi foarte 
rar — pe un model literar ori o temă 
dată”. 

Reticenţele, neîncrederea în 
raport cu creativitatea se risipesc 
destul de anevoios. Într-o recentă 
cercetare la temă, Marilyn Fryer 


Familia lachim. Mai 1998. 

“relatează despre cea mai amplă şi 
mai completă investigaţie de acest 
fel — Proiectul 1000. Ea prezintă 
opiniile a peste o mie de profesori 
britanici şi lectori ai învățămîntului 
postşcolar privitor la creativitatea în 
predare şi învățare”*. 

Savanta britanică menţionează 
în continuare: “Ceea ce surprinde e 
faptul că 70 la sută dintre profesori 
consideră creativitatea drept un har 
care nu-i este dat fiecăruia. E un con- 
trast puternic cu punctul de vedere al 
americanilor. În Statele Unite, după al 
doilea război mondial, creativitatea 
este percepută ca ceva ce poate fi 
dezvoltat în cazul majorităţii indi- 
vizilor”?. 

Deşi creativitatea — literară în 
primul rînd — este considerată de 
majoritatea profesorilor britanici, şi nu 
numai de către ei, “har care nu-i este 
dat fiecăruia”, totuşi perceperea 
creativității printre profesorii partici- 
panti la Proiectul 1000 (N = 1028) e 
următoarea:: 


Aspectul % 


Imaginaţie 

Idei originale 
Autoexprimare 
Descoperire 
Percepere a 
corelaţiilor 
Invenţie 

Inovaţie 

Gîndire diver- 
gentă, deosebită 
Proces de gîndire 
Conştientizare 

a frumosului 


Noi am reprodus doar primele 10 
aspecte (din totalul de 19), pe cele 
mai importante (în opinia profesorilor 
britanici). Examinîndu-le cu atenţie — 
de la “imaginaţie” pînă la “conştien- 
tizarea frumosului”, ne dăm lesne 
seama că toate aceste aspecte pot 
fi, într-o măsură mai mare sau mai 
mică, cultivate, educate, dezvoltate, 
înmulţite, şlefuite... 

Aşadar, profesorul literat trebuie 
să vrea şi să ştie să cuteze. 


Fireşte, mai există şi alte cali- 
tăţi şi capacităţi ale profesorului 
literat, care-l ajută să devină un gene- 
rator de creativitate printre discipolii 
săi. Cardinale sînt totuşi autoritatea 
epistemică, plus cea deontică (la 
temelie) pe care se suprapune 
conştiinţa receptoare a profesorului, 
îmbinată cu îndrăzneala pedagogică. 

NAŞTEREA CERBULUI 


(FRAGMENT DIN ROMANUL ÎN CURS DE ELABORARE 
PRICINA DE POTICNIRE) 


Albe şi clocotinde, vîrtejurile de zăpadă au rupt zăgazul cerurilor şi s-au 
revărsat pe pămînt. Baba Dochia îşi scutură cojoacele. Cînd oboseşte, zările 
se luminează, fulgii rari se zbenguie în văzduh şi Petruş, un băiețel de patru 

“ani, rezemat de soba caldă, îşi imaginează cum fulguleții aceştia blînzi ar putea 
să-l ia, să-l ridice în sus, în împărăţia babei, pe dînsul şi pe ieduţul Făurel, şi 
acolo... 

— La ce te gîndeşti, Petruş? îl întreabă Zenovia, o fetişcană de vreo 
paisprezece ani, care alege fasole. 

Zenovia e soră vitregă cu Petruş. Tatăl lor, lon Vărzărescu, după ce i-a 
murit prima soție, a rămas vădăoi, cu trei fete: loana, Zenovia şi Alexandra. 
Petruş este primul copil al lui lon Vărzărescu de la soția a doua, Venea lui lon 
Untilă. Deşi e mai mare cu zece ani, Zenovia este ataşată de băiat: surorile, 
loana şi Alexandra, învaţă la Chişinău şi vin la Oneşti foarte rar, apoi băiatul 
este cuminte şi are darul prezicerilor. 

— Mă gîndesc că fulgii iştia ai Babei Dochia mă pot ridica în sus pe mine 
şi pe Făurel... Acolo, în împărăţia ei trebuie să fie troiene din zahar... şi troiene 
din iarbă verde... pentru Făurel... Ți-aş arunca şi ţie de sus un bulgăre mare de 
zăpadă verde. Ce s-ar mai minuna tata!... Tu te-ai aşeza pe bulgărele cela ca o 
regină şi i-ai zice: “Poruncesc, tată, să alegi fasole!”. Şi tata te-ar asculta: 
odată ce bulgărele de zăpadă verde e trimis de Baba Dochial... 

— Şi cum, zici, ai putera ajunge în împărăţia Babei Dochia? 

— M-ar putea ridica fulgii. Dar aş mai putea să zbor... cu mîinile, cu urechile, 
cu pleoapele!... numai să vrea Baba Dochia. 

Zenovia, distrată, surîde, gunoaiele rămase în ulucele dintre degete curg 
deasupra fasolelor alese... scutură din cap şi rîde: 

— Şi acum spune-mi: ce-ai visat astă noapte?! 

Băiețelul zîmbeşte vaporos: 

— Am visat, am visat... o furnică şchioapă care păştea iarbă! 

Fata izbucneşte în rîs şi aruncă în el cu un pumn de fasole. Cîteva boabe 
lovesc în geam. Taman atunci intră în casă lon Vărzărescu. E un bărbat de 
patruzeci şi patru de ani, subțire şi iute ca o suveică. 

— Panaghia voastră! Nu mă faceți să dau jos căprăria din pod! Mamă-ta 
acolo... şi se opreşte fisticit. 

Zenovia îi zîmbeşte cald, numai cu ochii: 

— Bine, tată. 

lon Vărzărescu, şi mai încurcat, o mîngfie pe cap, abia îi atinge părul 
castaniu, după care iese ruşinat din odaie. Zenovia e o grădină de fată. Subţirică 
şi năltuță, ca un strigăt de copil, izbucnit în dimineața Duminicii Mari. Petruş i-a 
zis cu cîteva zile în urmă: “Leliță Zenovie, cînd alergi tu pe cărare, în ciuboțelele 
celea moi de cordovan, picioarele tale cîntă”. 

Zenovia este bolnavă şi pe ea părinţii n-au dat-o mai departe la gimnaziu 
la Chişinău. A terminat patru clase în sat, la Oneşti, dar are o minte atit de 

ageră, că de multe ori le pune în cofă pe “cuconitele” de la oraş — loana şi 
Alexandra. Îi ştie de-a fir a păr pe toți domnii Moldovei şi, aidoma lui tată-său, 
are mare necaz pe lliaş II Rareş, care s-a turcit. 

În cîşlegile cele mari, cînd lon Vărzărescu stătea la un ulcior de vin cu 
preotul şi încă doi săteni, discutînd purtarea nedemnă a lui lliaş, părintele Vasile 
s-a mirat către Zenovia; 

— Şi cum s-a ales anume el, nepotul lui Ştefan cel Mare, să treacă la 
credința spurcată a turcului?! 

Fetişcana, văzîndu-se îmboldită de privirile părintelui, i-a răspuns cu o 
învăţătură biblică: 

— Oare nu are olarul stăpînire pe lutul său, ca din aceeaşi frămîntătură să 
facă un vas pentru cinste şi un altul pentru necinste? 

Părintele Vasile mai să scape cănăţuia din mînă! Şi-i pune fitilul: 

— Dar cum înţelegi tu această pildă cu olarul şi lutul? 

— Olarul este bunul Dumnezeu, lutul... este pămîntul din care ne-a făcut, 
iar vasele sîntem noi, oamenii.. Vase pentru cinste au fost Ştefan cel Mare şi 
Petru Rareş, iar vas pentru necinste — lliaş Vodă... 

lon Vărzărescu a înghiţit vinul, care era în acel moment amar ca fierea şi 
dulce ca mierea, apoi şi-a mîngfiat copila pe cap, gest de care se ruşina cumplit, 
dar care îi înlocuia cuvintele pe care nu le putea spune... 

— Leliţă, tata ţine capre în pod?! se miră Petruş. 

— A zis că dă jos căprăria din pod, adică are să ne bată, dacă vom fi răi... 

—A-a-a... Leliţă Zenovie, dar ce-i un drac împelițat... şi un drac neîmpelițat? 

— Ptiu, cruce de aur în casa asta!... Drac împelițat e un băiat obraznic... 
draci neîmpelițați nu-s... 

— Da ce, nu-s şi băieţi cuminţi? 

— Sînt. Dar lor nu li se mai zice draci... 

— Da Baba Dochia este bună? 

— Bună, Petruş, bună. Ea este Zîna larnă... 

— Dar care e locul de naştere al Babei Dochia? Da al zăpezii? 

Leliţa Zenovia nu mai ştie ce să-i răspundă. Băiatul, frămîntat de alte 
năzdrăvănii, o întreabă în continuare: 

— Dacă am pune-o pe Baba Dochia în beci, la gheaţă şi am scoate-o vara 
afară, ea tot şi-ar scutura cojoacele?... Să-ţi închipui numai: cireşe coapte cu 
zăpadă... 

Fetişcana ride de se cutremură, îl îmbrățişează pe băiat şi îl sărută. Acesta 
însă mai are multe întrebări: 

— Cu cine se mărită stelele? 

— Stelele nu se mărită... 

— Se mărită, dar tu nu ştii. Nici tata nu ştie, nici mama, nici eu. Dar ele se 
mărită, totuşi... Auzi, leliță Zenovia, mama acolo... băiatul arată cu degetul 
spre peretele celeilalte odăi, poate să nască o stea sau un ieduţ? 

Fata înspăimîntată îl bate uşor peste gură şi-i face repede semnul crucii: 

— Mama... va aduce pe lume un băieţel... ca tine sau o fetiță... mai mică 
decît mine. 

In acel moment în odaia de alături se auzi plînsul răguşit al nou-născutului. 

Petruş, disprețuitor, cu gura pungă: 

— Nu, mama n-a născut o stea... mai degrabă un cerb... i-auzi-l cum rage... 

Profetice cuvinte. Băiețelul, venit pe lume la 1 martie 1914, botezat 
Evdochim (în cinstea Babei Dochia!), a fost un cerb hăituit de regimuri, mînat 
k război, cerb căruia i-au fost hărăzite scurte clipe de tihnă şi amăgitoare 

ericire. 


Duminică, 26 decembrie 1999. 


Hnadize qi cntenpretăui 

Theodor CODREANU 
Huşi 


NARCISUL 
BACOVIAN 


1. POETUL FĂRĂ BIOGRAFIE 


Pe cînd Bacovia era încă în 
viață şi se ducea lupta pentru repu- 
nerea în circulaţie a operei sale, poetul 
Petre Pascu i-a propus directorului 
Editurii pentru Literatură, Al. |. 
Ştefănescu (pe atunci, soţul Ninei 
Cassian), o monografie despre autorul 
Plumbului. Acesta i-a replicat: “— O 
monografie Bacovia? Dar a avut el o 
viaţă interesantă pentru o mono- 
grafie?... Nu! Nu interesează ase- 
menea lucrare”!. 

Decizia pare a fi valabilă doar 
pentru proletcultism, sub pretextul că 
Bacovia n-a avut o viață exemplară, 
“revoluţionară”, de la care “omul nou” 
să învețe ceva. Dar nu e aşa. Prin 
1969, Eugen Simion scria şi el, într-un 
articol dedicat lui Geo Bogza: “Viaţa 
lui Bacovia nu explică în nici un fel 
poezia sa: scriitorul nu are o biografie 
şi e o eroare a încerca să-i compui 
una. El nu e la înălțimea versurilor 
sale...'2. Într-o nuanţată analiză a 
raportului autor/ operă în critica eu- 
ropeană, Eugen Simion a revenit, în 
termeni apropiaţi, asupra lui Bacovia: 
“Poezia lui Bacovia nu se poate 
justifica, e limpede, prin biografia 
copleşitor de monotonă a măruntului 
funcţionar provincial!” (Întoarcerea 
autorului, Ed. Cartea Românească, 
Bucureşti, 1981, p. 119). Sensibil 
atenuată, ideea va reveni la unul dintre 
cei mai pătrunzători exegețţi ai operei 
bacoviene, lon Caraion, care admitea, 
de asemenea, că Bacovia “n-a avut 
biografie”>. 

Judecînd lucrurile dintr-un atare 
punct de referință, G. Bacovia ar putea 
fi pus în balanţă cu N. lorga, excep- 
tional nu numai prin dimensiunile 
neobişnuite ale operei, dar şi prin viața 
spectaculoasă, plină de evenimente 
legate de zbuciumata şi sinuoasa 


istorie românească modernă. Emiţind 
un paradox (cu o notă de grotesc), s-ar 
putea afirma că Bacovia n-a fost 
“hărăzit” să fie asasinat de legionari, 
deşi gîndirea lui politică era de 
“stinga”. Existenţa i-a fost atît de 
cenuşie şi de “banală”, încît nu s-a 
implicat în nici un fel în făurirea istoriei, 
aşa cum au făcut-o numeroşi in- 
telectuali din rîndul scriitorimii. Să-l 
mai comparăm cu celălalt băcăuan 
celebru, V. Alecsandri, care şi-a 
dominat secolul nu numai prin pres- 
tigiul imediat al operei, ci îndeobşte 
prin “angajament” social, politic, cul- 
tural. În schimb, Bacovia n-a lăsat 
decît urme foarte palide pe oriunde a 
trecut. S-a strecurat cu o “discreţie” 
maximă, timid, preocupat să nu 
deranjeze, să nu supere, infirm şi 
neputincios cu propria-i existenţă. 
Comiţînd un alt paradox, nimic nu ne 
împiedică să nu distingem în el pe cel 
mai “național” scriitor român, dacă 
invocăm filosofia resemnării pe care 
o atribuie unii baladei Mioriţa. Nici o 
reacție de rezistenţă luptătoare la 
Bacovia. Nu poţi găsi alt intelectual 
român care să ilustreze mai deplin 
ceea ce L. Blaga a numit boicotul 
istoriei. Şi ceea ce e mai grav e că 


Bacovia a “boicotat” istoria, viața 


personală, absolut tot, într-o vreme 
cînd românii nu mai “boicotau” istoria, 
ci o făureau triumfători, cel puţin prin 
realizarea Marii Uniri de la 1918, adică 
în perioada lui de creaţie cea mai 
bună. O stranie desincronizare. cu 
istoria. Cînd românii intrau în tranşee, 
Bacovia tipărea cea mai “pesimistă” 
carte a literaturii române — Plumb 
(1916). 

Poate că aşa ar sta lucrurile 
dacă biografii lui Bacovia ar avea 
dreptate. La drept vorbind, încercările 
de a-i construi o biografie, fără a 
generaliza, au avut ca rezultat tocmai 
confirmarea “mediocrităţii” vieții sale. 
De aceea, credinţa că Bacovia a fost 
“inferior” operei, din toate punctele de 
vedere, pare să fie legitimă şi să facă 
inutil orice comentariu. Aşa încît 
creaţia îi apare ca un “miracol”, fără 
nici o legătură cu omul. Ar fi plauzibilă 
speculaţia că Bacovia a jucat rolul 
unui “medium” pentru un alt spirit, ca 
simplu instrument al Zeului, cum 
credeau grecii în frunte cu Platon. Dar 
ce fel de “zeu” al luminii spiritului ar 
putea vorbi în limbajul plumbului? 

Bacovianismul este o creație 
genială, însă Bacovia a fost o medio- 
critate. Dacă poezia este act clar de 
narcisism, cum a decis lon Barbus, 
regula nu se respectă la Bacovia. Ce-i 
drept, nu pare a se confirma nici în 
cazul altora, precum tîlharul de drumul 
mare François Villon. Dar acela a avut, 
totuşi, o viață vijeliosă. lar pentru a 
ieşi din impas, judecătorii artei au 
hotărît că artistul e un dedublat 
(dedublarea fiind condiţia, prin exce- 
lență, a lui Narcis), o dedublare fie a 
“parităţii”, cînd opera e apreciată a fi 
la “înălţimea” vieţii (şi invers), fie a 
ruperii de simetrie (cazul cel mai 
frecvent). Disimetria om/operă indică 
superioritatea netă a unuia dintre 
termeni. Aşa încît cazul Bacovia 
poate intra în model: el e inferior 
operei, după cum viața multor scriitori 
e superioară acesteia. Pentru poste- 
ritate, tipul Bacovia îşi ia revanşa, 
fiindcă opera supravieţuieşte crea- 
torului. 

Dar teoreticienii au adîncit 
“nuanţarea”: dedublarea de care 
vorbeam e tradusă prin existenţa a 
două euri, unul empiric şi altul poetic 
sau impersonal. Raportul de la cauză 
(om) la efect (operă) nu mai functio- 
nează. Teoria acestei schizoidii exi- 
stenţiale a făcut carieră începînd cu 
M. Dragomirescu, Benedetto Croce$ 
şi Marcel Proust sau Paul Valery, dar 
încolţise mai înainte în mintea unui 
Baudelaire sau Eminescu, cel care 
vorbea de “biografia subţire”, legată, 
în mod fatal, de “o mînă de pămînt” şi 
pe care poetul o opunea luminii pe 
care geniul o aduce în lume (Scri- 
soarea |). In definitiv, germenele 
teoriei îl găsim la Platon, care 
considera că poetul e în posesia unui 
eu supra-personal prin care vorbeşte 
însuşi zeul. Mai aproape de noi, 
Gaëtan Picon zicea: “Nici un scriitor 
nu scrie într-adevăr pentru a se 
zugrăvi; nici un scriitor nu scrie într- 
adevăr pentru a-şi comunica ade- 
vărul”8. Maurice Blanchot crede că în 
actul creaţiei scriitorul pierde dreptul 
de a spune “eu”, invocînd revelaţia 
trăită de Kafka, cel care mărturisea 
că a putut deveni autor de îndată ce 
a înlocuit pe “eu” cu “e!'?. Mai mult, 
scriitorii “abia iau pana şi o forţă 
misterioasă le şi deviază mîna; ope- 
ra se substituie sincerităţii”"?. Singura 
funcţionalitate a conştiinţei creatorului 


„e în cizelarea formei ultime a operei: 


“Ea nu dă: ea remaniază ceea ce este 
dat”"!. Toate ar fi minunate, numai că 
Bacovia dă peste cap subiilităţile 
teoreticienilor: el n-a avut nevoie de 
acest remediu al conştiinţei. A mărtu- 
risit că scrie precum vorbeşte”. Şi 
parcă pentru a demonstra că n-avea 
nimic cu supradimensionata conştiinţă 
stilistică a unui Mallarmé sau Emi- 
nescu, ne-a lăsat extrem de puţine 
“variante”, avînd grijă fie să le 
distrugă“, fie, pur şi simplu, acestea 
să nu existe. 

Pe de altă parte, relaţia dintre 
condiţia narcisiacă a omului şi operă 
este atît de complicată şi de subtilă, 
încît ruptura dintre cele două euri este 
de-a dreptul o fantasmă izvorită din 
neputința exegeților, prizonieri ai unei 
gîndiri schizomorfe, specifică Regi- 
mului Diurn, ca să invoc terminologia 
lui Gilbart Durand". Privirea schizoidă 
duce direct la impasul antitezelor 
eşuate (Eminescu); în consecinţă, ea 
este inoperabilă şi artificială. Con- 
cluzia imediată: eu/ empiric şi eul crea- 
tor sînt fete complementare ale 
personalităţii artistului şi ele nu pot fi 
despărțite decît de o raționalitate 
excesivă, predispusă la simplificare 
şi la deformarea fenomenului. Altfel 
spus, ființa bacoviană nu e alcătuită 
din două entități izolate, din care o 
parte inferioară (omul mediocru şi 
nevrozat) şi o alta superioară (opera 
poetică). Relaţia cauză / efect există, 
fiindcă opera excepţională este 


` produsul unui om departe de a fi infe- 


rior creației. Judecata că Bacovia- 
omul nu explică exemplaritatea operei 
este o sofismă dintre cele mai 
grosiere, deşi se vrea o probă de 
fineţe teoretică. Într-un eseu mai 
vechi, scris cu peste cincisprezece 
ani în urmă, punîndu-mi aceeaşi 
chestiune, dădeam următorul răs- 
puns: “Adevărata biografie e axio- 
logică şi existenţială, nu pozitivistă. 
E drept să ne uimească la Bacovia 
tocmai viața lui “mediocră”, dacă o 
astfel de viaţă a făcut posibilă o operă 
atît de singulară. In “mediocritatea” 
lui, Bacovia nu e mai puţin interesant 
decît năvalnicul N. lorga, încărcat de 
evenimente şi de glorie”. 

O veritabilă ruptură în sînul 
ființei nu-l “salvează” pe creator în 
fata omului, ci îl anulează, transfor- 
mîndu-l într-un banal nevrotic. Or, 


Mnatize gi inteapretăti 

creatorul biruie tocmai împotriva 
nevrozei, care în cazul lui Bacovia e 
o variantă de schizofrenie — autismul. 
Dramatismul confruntării măsoară 
măreţia umană şi spirituală consa- 
crată de operă. Războiul lui Bacovia 
cu sine atinge exemplaritatea unui 
arhetip. De aceea, voi vorbi de 
existenţa unui “complex Bacovia”, una 
dintre enigmele poeziei moderne, care 
deja a prilejuit investigaţii exegetice 
profunde, cîteva excepţionale. Dar 
pentru a ne ascuţi uneltele critice, vor 
trebui împrospătate şi metodele de 
lucru. E nevoie de un nou concept 
biografic, menit să valorifice mate- 
rialul documentar şi exegetic existent 
pînă azi. Amintesc aici conceptul de 
biografie interioară inventat de George 
Munteanu, pentru a surmonta difi- 
cultăţile legate de complexa viață a 
lui Eminescu, dar aplicată cu succes 
la întreaga perioadă a marilor clasici'€. 
Dintr-o necesitate similară, a creat 
Roland Barthes conceptul de biografie 
creat pe principiul “par lui-même”. Într-o 
atare perspectivă, opera creează 
biografia (Serge Doubrovski). Solidari 
cu o asemenea cale, în ce ne priveşte, 
am mers pe un alt drum, încercînd să 
ne apropiem de rădăcinile ontologice 
ale creației, să desprindem punctul 
născător de noi universuri, în speţă — 
artistice, din perspectiva unei poetici 
a oglinzii. Vom schiţa, în continuare, 
principalele repere ale acesteia, mai 
cu seamă pe cele trebuitoare pentru 
investigarea bacovianismului. 


2. TEMEIURI PENTRU 
O POETICĂ A OGLINZII 


lon Barbu, care venea dintr-un 
univers platonician revitalizat cu 
spiritul veacului al XX-lea, a înţeles 
că porunca maestrului de la intrarea 
în Academie: Să nu intre aici acela 
care nu-i geometru, e valabilă şi pentru 
templul poeziei. In consecinţă, 
postulînd întîlnirea dintre poezie şi 
geometrie, autorul Jocului secund îşi 
formula astfel profesiunea de credinţă: 
“Versul căruia ne închinăm se dove- 
deşte a fi o dificilă libertate: lumea 
purificată pînă a nu mai oglindi decît 
figura spiritului nostru. 

Act clar de narcisism. 

Desigur, ca tot absolutul: o pură 
direcţie, un semn al minţii”. 


Identificarea lui Narcis cu arhe- 
tipul actului creator nu este o des- 
coperire a lui lon Barbu. Góngora nu 
numai că a revitalizat mitul lui Narcis 
cu ale sale So/ledades (titlu cît se 
poate de sugestiv), dar avea şi o 
profundă poetică a oglinzii, de la el 
rămînînd conceptul de efect al oglinzii 
raportat la limbajul poetic. Prin ele 
însele, spunea poetul baroc, cuvintele 
nu au nici un preţ: “au rămas goale şi 
trebuiesc umplute. Şi nu pot fi umplute 
decît aşa cum se umple suprafaţa 
unei oglinzi: reflectînd altă imagine”. 
Pentru Góngora, sînt două tipuri de 
cuvinte: reflectare şi reflectante. 
Metafora, figură-cheie a poeziei, este 
cuvînt-oglindă, cuvînt reflectant. Cînd 
în secolul nostru T. Vianu întemeia 
problema stilului pe dualitatea tranzi- 
tiv/ reflexiv, el relua, de facto, îndrăz- 
neata teorie a lui Góngora. Altminteri, 
deşi Vianu nu are conştiinţa unei 
poetici a oglinzii, el se vede nevoit să 
utilizeze termenul reflexiv, pentru a 
preciza că în limbajul cu funcţie 
stilistică scriitorul comunică şi se 
comunică, ceea ce nu este altceva 
decît esenţa narcisiacă a artei'%. Asta 
o spunea Vianu în 1940. Abia după 
aceea se va impune faimoasa teorie 
semiotico-structuralistă despre stilul 
ca abatere de la gradul zero al 
scriiturii, sintagmă consacrată de 
Roland Barthes (1953, v. Le Degre 
zero de l'écriture). Aceeaşi semni- 
ficatie are încercarea lui Jacques 
Lacan de a întemeia o teorie a 
limbajului pe “complexul lui Narcis”2. 

Generalizînd, cu mult înaintea 
noastră, Wilhelm Schlegel spunea: 
“Poeţii sînt întotdeauna nişte Narcişi." 
Dar nu... numai poeții. Thomas Mann 
extindea narcisismul şi la proză: 
“lubirea de sine este întotdeauna 
începutul unei vieţi romaneşti... căci 
numai cînd eul este o problemă, are 
sens să scrii”21. Mai înainte o spusese 
şi Flaubert cu celebra “Madame 
Bovary c'est moi”. Dar nici acesta nu 
era original, fiindcă Adalbert von 
Chamisso spusese exact acelaşi 
lucru: “Peter Schlemih! sînt eu sau mai 
degrabă eu însumi, eu mă aflu în 
trupul său”2. Lumea exterioară, 
considera V. Hugo, este asumată de 
artist “narcisiac”, printr-o aplecare 
asupra oglinzii interioare: “E ne- 
maipomenit că tocmai înăuntrul tău 
trebuie să priveşti ce e afară. Pro- 

funda şi întunecata oglindă e în 
adîncul omului. Acolo e acel. clar- 
obscur înspăimîntător. Ceea ce se 
oglindeşte în sufletul oamenilor e mai 
ameţitor decît văzut direct (...). 
Aplecîndu-ne spiritul peste acest puț, 
întrezărim aici, undeva în adînc, ca 
într-o prăpastie, într-un cerc îngust, 
întreaga imensitate a lumii”. Oglinda 
totalizantă, interioară, era asimilată de 
Eminescu cu afundarea în vis: “Dară 
ochiu-nchis afară înlăuntrul se deş- 
teaptă” (Scrisoarea lli). lar visul, 
după Freud, e o formă de narcisism 
primar, care evocă existența netul- 
burată intrauterină, iar, mai departe, 
acel increat barbian al oului dogmatic. 
Aceeaşi obsedantă oglindă totală va 
fi reconstituită de “marele ochi” al lui 
Antonio Machado (1875-1939), creator 
de “conştiinţă integrală a lumii”, 
înfometat “să vadă totul, văzîndu-se 
pe sine însuși”. Simultaneismul 
dinamic al oglinzii, într-un sens 
surprinzător de eminescian, constituie 
axa poeticii lui Fernando Pessoa 
(1888-1935), al doilea mare poet 
portughez al tuturor timpurilor, după 
Camões: “In noi e totul, înăuntru-n 
noi.'"2 Gama reflexului narcisiac în 
literatură este extraordinar de bogată: 
de la oglinda de aur totalizantă 
eminesciană (exprimînd simetria 
dinamică microcosm/ macrocosm) 
pînă la oglinda pură a lui lon Barbu, 
confină cu a înaintaşilor săi Mallarme 
şi Paul Valery. O poemă emblematică 
a lui Mallarmé (Les Fenêtres) proc- 
lamă: “Mă oglindesc şi mă văd 
înger.” Celebra Herodiade e axată 
pe “complexul lui Narcis” feminizat. 
In efortul spre purificare, Narcisul lui 
Valéry tinde spre eliminarea oricărui 
gest de tulburare a oglinzii, tulburare 
care produce angoasă, acea tristesse 
de Narcisse, despre care vorbea 
filosoful Louis Lavelle: “Căci eu, 
iubitul Narcis, eu nu sînt curios/ Decît 
de-a mea esenţă; / Un altul are numai 
un plus misterios/ Un altul e absenţă/ 
Scump corp, bun suveran, te am 
numai pe tine,/ Cel mai frumos din 
oameni se vrea iubit de sine...'7. 
Pînă şi un scriitor atît de 
preocupat de ceilalți (lumea “umiliților 
şi obidiţilor”) printr-o sublimă detaşare 
de sine întrupată în prinţul Mîşkin (v. 
Idiotul) este, în realitate, sclav al 
“complexului Narcis”. Pe cînd lucra la 
Dublul, Dostoievski îi scria fratelui 


său: “Am un viciu înspăimîntător, o 
dragoste pentru mine însumi şi o 
ambiţie fără margini.” La Dos- 
toievski, narcisismul implică o 
dedublare dramatică a fiinţei, insi- 
nuată în demonismul personajelor, de 
care doar un Alioşa Karamazov sau 
un prinţ Mîşkin vor reuşi să se elibe- 
reze. Dacă dublul parităţii este 
valorificat pozitiv, în sensul purificării 
“fenomenologice” din lirica lui Mallar- 
me-Valery-Barbu, mult mai răspîndită 
e dedublarea în antiteze eşuate. 
Geamănul din oglindă devine eul de- 
moniac, duşmanul de moarte al eului 
diurn. Romantismul a cultivat cu 
precădere această formă de narci- 
sism, poate prelungire a oglinzii etice 
din clasicism?. Evident, dintr-o 
perspectivă cu totul nouă, Narcis pare 
să-şi trădeze acum menirea de a-şi 
iubi propria imagine din oglindă. 
Dimpotrivă, el se înspăimîntă de 
aceasta. Căutarea oglinzii se meta- 
morfozează într-o adevărată fugă de 
oglindă, soldată, la extremă, cu gestul 
spargerii oglinzii. La Jean Paul (în 
Siebenkas sau în Titanul) dublul 
persecutor se dezlănțuie coşmaresc. 
Oglinzile provoacă o durere atroce, ele 
trebuie acoperite sau sparte. Schappe 
din Titanul sparge oglinzile şi moare 
nebun. 

Tratarea exemplară a temei 
revine la Edgar Poe, în William Wil- 
son. Nuanţe noi aduce Oscar Wilde, 
în Portretul lui Dorian Gray. Ca în 
celebrul basm românesc Tinerete fără 
bătrînețe şi viață fără moarte, Dorian 
Gray vrea să înfrîngă pe Cronos, 
îndreptîndu-i puterea spre portretul 
proaspăt pictat, iar el să rămînă 
veşnicul tînăr Narcis. Urmează cursa 
pasionantă a îmbătrînirii portretului, pe 
cînd chipul său din oglindă rămîne 
acelaşi. Nietzsche a subliniat, însă, 
că ne plictisim, de la un timp, de 
propriul eu. Dorian atinge acelaşi prag, 
se lehămiteşte de propriul chip tînăr, 
sparge oglinda, îl ucide pe pictor, o 
împinge pe Sybille la sinucidere, pe 
cînd neliniştea-i capătă proporţii de 
hăituit. In clipa cînd se hotărăşte să 
distrugă portretul, cade el însuşi 
îmbătrînit, desfigurat, iar portretul 
redevine ce-a fost — imaginea fru- 
mosului Narcis. Uimitor, finalul 
basmului românesc este, în definitiv, 
acelaşi. 

Tema nu i-a scăpat nici lui 

Eminescu. Dionis înfrînge şi el timpul, 
în alte scopuri, substituindu-se 
portretului de tinereţe al tatălui, recte 
propriei umbre (v. Sărmanul Dionis). 
Dublul persecutor apare în Gemenii. 
Brigbel îl ucide pe Sarmis, luîndu-i 
iubirea şi tronul, dar fantoma fratelui 
îl urmăreşte torturant. Lupta dintre 
individ şi imaginea din oglindă e de 
un rar dramatism. Lovind cu “pumna- 
rul” în Sarmis, cel care cade mort e 
însuşi Brigbel: “— Loveşte crud o dată 
şi cade mort — Brigbel.” 

E inutil să mai aducem şi alte 
exemple. Altceva trebuie subliniat. 
Disimetria dublului persecutor nu este 
de ordin spațial, ci temporal. Narci- 
sismul  antitetic nu contrazice 
narcisismul parităţii din mitul clasic, 
ci îl confirmă. Principiul socratic 
“Cunoaşte-te pe tine însuţi” a fost 
încununarea rațională a “complexului 
lui Narcis” în gîndirea antică. Aletheia 
grecilor (scoatere-din-ascundere) este 
opusul uitării (Lethe) — memoria 
(Mnemosyne). Or, memoria presu- 
pune capacitatea de simultaneizare 
temporală. Făt-Frumos din basmul 
românesc invocat este un Narcis pri- 
mordial (el rămîne tînăr şi frumos ca 
Narcis), şi-a păstrat memoria intactă, 
recăzînd în timp (pe unde trece, el 


este singurul care-şi aminteşte! 


trecutul, ceilalți au uitat totul. În clipa 
cînd ajunge la începuturi, în casa 
unde s-a născut, el descoperă 
moartea pe care, ca Narcis, se 
iluzionase a o fi învins. Or, Narcis, 
fugind de moarte, de fapt, aleargă spre 
ea. Chemarea eului din oglindă este 
chemarea morţii. Cercul se închide: 
naşterea coincide cu moartea. De 
acest adevăr cred că pot fugi toţi 
Narcişii disimetriei temporale. Cine nu- 
şi cunoaşte umbra (imaginea din 
oglindă), nu-şi cunoaşte sufletul. 
Omul ignorant crede că trupul îi este 
nemuritor, iar sufletul o umbră, o 
inconsistență. Umbra este, propriu- 
zis, oglinda primordială, căci omul, 
înainte de a-şi fi descoperit chipul 
într-o oglindă acvatică, şi-a contem- 
plat uimit sau înspăimîntat umbra 
lăsată pe pămînt. De aceea, întreaga 
mitologie străveche acordă un rol aşa 
de important umbrei. Cel care-şi 
pierde umbra îşi pierde, în realitate, 
sufletul. Este experienţa trăită de 
eroul lui Chamisso, Peter Schlemihl*”. 
Omul fără umbră e îngerul căzut, 


izomorfie a diavolului. În folclorul 
rusesc, Diavolul apare fără umbră. De 
aceea, Satana umblă să fure umbrele 
oamenilor, adică sufletele. Omul care 
nu-şi cunoaşte valoarea umbrei e 
predispus să facă pactul lui Faust cu 
Mefistofel. Narcisul' care-şi deza- 
vuează perechea din oglindă, fără a-şi 
regăsi fiinţa în lume, este pierzătorul 
de memorie, deci de suflet. Acest 
subtil “mecanism” fiinţial a fost 
admirabil surprins de Mihai Cimpoi, 
bunăoară, în exegeza închinată lui 
Eminescu. Hyperion este imaginea 
Narcisului total, acela care atinge 
regăsirea de sine, pregătit să întîm- 
pine liniştit moartea, după ce a trecut 
prin avatarurile demoniace de Narcis- 
cel-Tînăr. Oda (în metru antic) este 
capodopera de maximă esenţializare 
a destinului de Narcis al omului: “Ca 
să pot muri liniştit, pe mine/ Mie 
redă-mă”. Mihai Cimpoi a intuit bine: 
acesta este versul-cheie al universului 
poetic eminescian. Cu el, la vremea 
potrivită, îl vom confrunta pe G. 
Bacovia. 

Inainte de a trece la cîteva 
obiecţii în ce priveşte importanţa 
mitului lui Narcis pentru fundamentul 
actului creator, voi mai observa că un 
Camil Petrescu recuza autenticitatea 
narcisiacă a prozatorilor de tradiţie 
balzaciano-tolstoiană. Intemeindu-şi 
estetica pe intuiţionismul lui Bergson 
şi fenomenologia lui Husserl, Camil 
Petrescu ajungea, fatalmente, la 
Narcis: “nu putem cunoaşte nimic 
absolut, decît răsfrîngîndu-ne în noi 
înşine, decit întorcînd privirea asupra 
propriului nostru conţinut sufle- 
tesc....'%. El îşi rezumă estetica 
astfel: “Să nu descriu decit ceea ce 
văd, ceea ce aud, ceea ce înregis- 
trează simţurile mele, ceea ce gîn- 
desc eu... Aceasta-i singura realitate 
pe care o pot povesti... Dar aceasta- 
i realitatea conştiinţei mele, conţinutul 
meu psihologic... Din mine însumi, eu 
nu pot ieşi... Orice aş face, eu nu pot 
descrie decît propriile mele imagini. 
Eu nu pot vorbi onest decit la per- 
soana întîl...."%. 

Poetica lui Camil Petrescu, deşi 
diferită, este în esenţă aceeaşi cu a 
lui lon Barbu, act clar de narcisism. 
Descriind noul stil, L. Blaga, înte- 
meindu-se pe “subiectivismul” aprioric 
al lui Kant, pe noutăţile din filosofie, 
psihologie şi fizică, susţinea acelaşi 

lucru, reproşîndu-le curentelor artis- 
tice tradiționale că “se uitau ca într-o 
oglindă netedă; voiau să vadă încă o 
dată” ceea ce era deja dat*. Combă- 
tînd, aşadar, mimesis-ul clasic, Blaga 
nu elimina principiul oglinzii, ci pleda 
pentru acceptarea oglinzii dinamice, 
creatoare, singura care reflectă cu 
adevărat ființa umană. El vedea aici 
o “răsturnare coperniciană în artă: nu 
sufletul se orientează după natură, ci 
natura după suflet”3. Cu alte cuvinte, 
Blaga reproşa tradiționaliştilor că nu 
sînt suficient de narcisişti. De fapt, 
acelaşi reproş la Camil Petrescu. 
Partea ironică a acestei viziuni este 
iluzia că prin noua profesiune de 
credință s-ar fi schimbat esenţial 
concepția despre literatură, în general. 
Camil Petrescu îşi imagina că tot ceea 
ce nu se supune principiului narcisiac 
al memoriei involuntare, cu respec- 
tarea convenției noi a reflectării la 
persoana întîi, falsifică, prin definiţie 
realitatea. Prozatorul obiectiv n-ar mai 
fi un Narcis, ceea ce e complet fals. 
Consideraţiile de pînă acum, cu 
exemplele anterioare lui Camil Petres- 
cu şi Blaga, atestă contrariul. E de 
mirare că prozatorul român a trecut 
pe lîngă celebra mărturie a lui 
Flaubert: “Madame Bovary c'est moi”. 
În plăsmuirile lui “obiective”, prozatorul 
clasic sparge referința narcisiacă 
unică (altminteri, inexistentă chiar la 
Camil Petrescu) în zeci de ipostaze 
ale eului, în zecile de personaje cre- 
ate. Tudor Vianu% a fost îndreptățit 
să vorbească despre o lirică a 
măştilor în Luceafărul eminescian; 
eul central e scindat în cei patru 
protagonişti ai poemului, doi dintre 
aceştia dedublîndu-se, la rîndu-le: 
fata de împărat/ Cătălina; Luceafărul/ 
Hyperion. Mult mai aproape de adevăr 
(comparativ cu restricția narcisistă a 
lui Camil Petrescu) era E. T. A. 
Hoffmann, care imagina o. oglindă 
prismatică: “Imi închipui eul meu ca 
într-o prismă; toate personajele care 
se învirt în jurul meu sînt euri care 
mă enervează cu intrigile lor”. Mai 
adecvată pare a fi imaginea labirintului 
de oglinzi, principiu al multiplicării 
eului, prezent la numeroşi scriitori. 
Grecii l-au creat, din aceeaşi nevoie 
a depăşirii oglinzii unice, pe Proteu, 
cel capabil să îmbrace nenumărate 
chipuri. 

Nu e de mirare că oglinda este 


principiul fundamental al creaţiei. 
Însăşi structura universului se supune 
legii simetriei. In fizica modernă sînt 
familiari termeni ca materie/ anti- 
materie, particulă/ antiparticulă etc., 
toate fiind “răsfrîngeri” în oglindă, 
complementare. Geneza însăşi a 
universului e o “ieşire” din oglinda care 
a mai fost numită Nimic, vidul pre- 
cuantic. Taoismul a şi numit golul 
începuturilor oglindă. Cosmogoniile 
străvechi identifică oglinda cu apele 
primordiale, la numeroase popoare“. 
lar dacă ne gîndim bine, omul, cea 
mai importantă creatură din univers, 
s-a ivit pelume printr-un act narcisiac 
al zeilor sau al lui Dumnezeu. Este 
un adevăr binecunoscut că Biblia 
spune că Dumnezeu a creat omul 
după chipul şi asemănarea sa“. lar 
pe Eva, după chipul şi asemănarea 
lui Adam. Pitagora a conceput creaţia 
ca ieşire a lui Unu din sine prin dublare, 
apoi multiplicare. Platon imagina un 
univers structurat simetric, prin 
răsfrîngere în oglindă: lucrurile sînt 
copiile, umbrele ideilor, care sînt 
realitățile prime. Spirit şi materie, 
suflet şi corp sînt alte ipostaze ale 
simetriilor speculare. Arta însăşi a 
fost corelată cu legea oglinzii. Pînă 
în secolul al XIX-lea, a predominat 
conceptul de mimesis*'. Eugen 
Lovinescu şi-a întemeiat teoria 
evoluției civilizațiilor pe principiul 
imitaţiei, preluat de la francezul 
Gabriel Tarde“2. Un cercetător mai re- 
cent, Cristian Moraru, încercînd să 
întemeieze o “poetică a reflectării”, 
conchidea că tocmai ceea ce se 
opune mimesis-ului aparține tipului 
Narcis. In realitate, atît /ogosu/ mi- ` 
metic, cît şi logosul narcisiac sînt fețe 
complementare ale aceluiaşi fenomen 
specular încifrat în mitul lui Narcis. 
(cf. Cristian Moraru, Poetica reflec- 
tării. Ed. Univers, Bucureşti, 1990, p. 
37-38). Şi se poate continua... 


(Va urma.) 

ORGANIZAREA 
MATERIALULUI 
3 NARATIV 
IN NUVELISTICA 
LUI VLAD IOVIŢȚA 


Dinamica dezvoltării prozei în 
literatura română postbelică din 
spațiul basarabean relevă efortul 
scriitorilor pentru constituirea unor 
modele narative proprii care vizează 
atît construcţia scrierilor, cît şi o 
anume modalitate de percepere a 
realităţii. Nuvelistica marchează 
existenţa acelui filtru al prozei scurte 
prin care şi-au trecut uneltele şi 
substanţa epică majoritatea roman- 
cierilor basarabeni. Exerciţiile de stil, 
caracteristice desfăşurării de spații 
restrînse, privesc atît abordarea unei 
materii narative variate, cît şi experi- 
mentarea mai multor modalități de 
prezentare a acesteia. 

Autor al volumelor de nuvele: 
Risul şi plînsul vinului (1965), Trei 
proze (1971), Dimitrie-Vodă Cante- 
mir (1979), Dincolo de ploaie (1979), 
Vlad loviţă este unul dintre exponenții 
tradiționalismului în faza lui modernă’. 

Debutul său literar, ca de altfel 
şi al multor scriitori din generaţia sa, 
a fost realizat într-o manieră tradi- 
țională. Nu-i sînt străine lirismul dens, 
parabola, alegoria, simbolul. Perso- 
najele, în mare, sînt ţărani simpli, 
sfătoşi, nişte “bonus pastori” sămănă- 
torişti, conservatori ai tradiției mile- 
nare. Un exemplu concludent este 
moş Căprian din Rîsul şi plînsul 
vinului, desprins parcă din cohorta 
țăranilor sadovenieni de la Hanu- 
Ancuţei, sau un badea Cireş ori un 
moş Mihail din proza lui ion Druţă: un 


bătrîn cu pletele albe, fruntea umilă, 
ochi de jar, barbă lungă şi răvăşită, 
un spirit socratic, care. păstrează în 
tainiţele sufletului său vorbe cu tilc, 
povățuitoare şi aspre, vorbe pornite 
de la inimă. 

Spre deosebire însă de alte 
scrieri din anii '60, nuvelele lui lovită 
se remarcă prin specificul lor narativ. 
Este vorba anume de perspectiva mai 
puţin obişnuită în proza acelor ani prin 
care autorul s-a gîndit să prezinte 
faptele şi personajele sale. Lumea 
este văzută prin prisma ocheanului 
întors, totul este înregistrat ca într-un 
film în care imaginile sînt privite de la 
o parte. O asemenea viziune, du de- 
hors (Tzvetan Todorov), din exterior, 
detaşată şi uneori impersonală, are ca 
primă consecință menţinerea nara- 
țiunii într-un singur plan, cel de supra- 
față, al senzaţiilor vizuale. Alături de 
contemplaţie, această perspectivă 
conferă narațiunii o alură obiectivă 
(chiar dacă unele intruziuni auctoriale 
sînt sesizabile la nivel de relatare; 
puţine, în fond, acestea acordă 
expresivitate reprezentării). Fără a 


„opune narațiunii propria opinie, 


naratorul extradiegetic transcrie 
faptele vieţii prozaice. El nu mai e un 
povestitor, ci mai degrabă un aparat 
de înregistrare. Arta sa se manifestă 
în alegerea. scenelor, în montajul 
narațiunii, cititorului revenindu-i 
sarcina de a aprecia, de a simți, de a 
judeca, cum ar spune R.M. Albérès?. 
Ca şi la o serie de scriitori americani 
care au experimentat această tehnică 
a realismului obiectiv în scrierile lor 
(Dos Passos, Hemingway), la lovită 
preponderente sînt dialogurile, faptele 
şi gesturile. Asemenea acestora, el 
nu transferă întotdeauna emoţiile şi - 
gîndurile sale personajelor, ci mai 
degrabă face o descriere obiectivă a 
comportamentului lor, o “stenogramă” 
a discursurilor lor. Stilul este cel al 
cinematografului, unde vorbesc doar 
imaginile şi dialogurile. Semnificaţia 
secvenţelor narative, reflecţiile pe 
care le suscită sînt lăsate pe seama 
lectorului. 

Originalitatea scriitorului, deri- 

vată din prozele sale de mai tîrziu, 
constă în “alterotropism”, cum s-ar 
exprima Alex. Ştefănescu. Asimilînd 
şi adoptînd o serie de modele, el îşi 
elaborează propriul model. În nuvelele 
sale distingem o serie de tehnici 
narative, pe larg utilizate în proza 
modernă, precum sînt: fluxul de 
conştiinţă, naraţiunea subiectivă 
(scrierea la persoana întîi), punctele 
de vedere diferite asupra aceluiaşi 
eveniment epic, dialogul hemingwa- 
yan. Pe lîngă acestea, se cere men- 
ționată autohtonizarea practicilor 
neorealismului italian în proza din 
spațiul basarabean. Caracteristicile lui 
de bază pot fi rezumate la descrieri 
simple, fără “floricele de stil”, expe- 
rienţa directă, caracterul autobiografic 
ce oferă scrierilor un înalt grad de 
autenticitate. Mai mult, lovită încearcă 
să-şi debaraseze scriitura de tot ceea 
ce ar putea constitui un balast de 
natură meditativă, fapt ce conduce la 
conţinutul concis al scrierilor. Într-un 
interviu solicitat de Serafim Saka 
autorul remarcă: “Durerea, oricît ar fi 
de mare, gîndul, oricît ar fi de înaripat 
şi profund, şi chiar situaţia, cît de 
epică ar fi ea, nu are nevoie de tone 
de cuvinte şi spaţii nelimitate pentru 
a se întrupa artistic”. Laconismul 
este o caracteristică esenţială a 
neorealismului, dezvoltînd cu precă- 
dere genul scurt narativ şi mai puţin 
romanul. 

Un punct de referinţă al prozei 
neorealiste este interesul pentru 
problematica omului obişnuit, a 
dramelor sale existenţiale. Astfel, în 
nuvela Dincolo de ploaie autorul 
încearcă a face o “saga” a omului 
simplu, plasat într-o naraţiune cursivă 
şi sobră. Lucrarea este scrisă la 
persoana a treia, dar care nu este 
altceva decît o deghizată povestire la 
persoana întîi, realizată din perspec- 
tiva naratorului creditabil, adică 
autorul. Anume această introducere 
directă în spaţiul naraţiunii a însuşi 
autorului, a experienţei sale de viaţă, 
a caracterului autobiografic acordă 
scrierii credibilitate. 

Nuvela Dincolo de ploaie pare 


a fi un film scris, un scenariu alcătuit 
din fragmente disparate, legate de 
laitmotivul ploii care curăță ecranul 
memoriei, pregătindu-l pentru prezen- 
tarea altor secvenţe (“Priveam ploa- 
ia, priveam dincolo de ea”). Puse cap 
la cap, fasciculele narative formează 
în ansamblu o semnificaţie profundă, 
pentru că scrierea nu este altceva 
decit relatarea fragmentară a exis- 
tenței protagonistului, Vaniuţa Milio- 
narul. Un atare fel de structură demon- 
strează că pentru narator existenţa, 
propria lui existenţă, nu constituie o 
unitate în care s-ar putea stabili o 
durată sau o continuitate, ci un 
ansamblu de discontinuități, oferite de 
trăirea lor intimă. 

Aserţiunea de mai sus e valabilă 
şi pentru nuvela Dans în trei. Des- 
cripţiile de mediu prezentate laconic 
sînt puţine, iar cele de analiză 
psihologică aproape că lipsesc. 
Fascicolul de lumină al amintirii e 
concentrat în exclusivitate pe ges- 
turile şi atitudinile personajelor. Altfel 
zis, psihologia scrierii este herme- 
tizată, închisă în gesturi şi compor- 
tamente, universul uman putînd fi 
dedus din această operaţie. Trama 
narativă a nuvelei se produce prin 
confruntarea planurilor temporale, în 
funcţie de memoria involuntară a 
personajului narator, Hadibadi. Fabula 
o constituie aventura relațiilor dintre 
Magdalena, tînăra dansatoare, şi 
Hadibadi, Grig — colegii săi şi Nic. 
Nic., profesor de dans. În această 
scriere autorul foloseşte tehnica 
punctelor de vedere diferite, a per- 
spectivelor narative, tehnică ce 
contribuie la înnoirea formulelor 
estetice ale narațiunii din literatura 
basarabeană. Riscînd un paradox, am 
putea afirma că nuvela este scrisă 
utilizîndu-se formule ale relativismului 
modern. Ea nu urmează drumul clasic, 
tradiţional, al naraţiunii succesive, 
ceea ce conduce spre dificultăți la 
povestire. Ca şi Camil Petrescu, în 
romanul Patul lui Procust, dar cu 
succese mai modeste, Vlad loviţă 
abordează tema iubirii şi a intelec- 
tualului. Personajele însă se definesc 

mai mult prin comportament decit prin 
comunicare. Şi în plan erotic, şi în cel 
social, ele au o existență paralelă. 
Hadibadi — naratorul este un punct de 
intersecţie dintre celelalte personaje. 
Toate. disensiunile sale cu lumea 
exterioară sînt interiorizate şi redate 
literal sub forma fluxului de conştiinţă, 
tehnică narativă prezentă cu osten- 
taţie în proza modernă, care are 
capacitatea de a prezenta viața 
interioară în ficţiune, a mima mişcările 
psihice şi cursul sinuos al gîndurilor 
spontane. 

O transformare şi o rescriere în 
accepție modernă a basmului crengian 
Ivan Turbincă este nuvela Se caută 
un paznic. Însuşi autorul notează 
acest fapt în subtitlu: “nuvelă cinema- 
tografică după povestea lui lon Crean- 
gă Ivan Turbincă”. Lucrarea este o 
scriere în replică la basmul crengian, 
o scriere de gradul al doilea ce derivă 
dintr-un text preexistent, cum ar spune 
Gerard Genette. O astfel de percepție 
a scrierii presupune o dublă lectură — 
textuală şi memorală — ghidată în 
acelaşi timp de ceea ce M. Riffaterre 
numeşte /a trace de /'intertextb. 
intertextualitatea este externă, întrucît 
se raportează un text la altul sau la 
textul lumii şi are mai mult un suport 
social decît literar. 

Dacă în Ivan Turbincă paznicul 
se află la poarta raiului spre a nu 
permite să intre necredincioşii şi 
necurații, în nuvela lui lovită el este 
căutat: să nu fugă sfinţii din el. (“Tre- 
buie să găsim, — stăruia sfîntul Pe- 
tru, — altfel o să ne pomenim într-o 
bună zi cu toţi sfinţii fugiţi din rai”). 
Asociindu-ne opiniei criticului de artă 
Victor Andon, considerăm raiul pre- 
zentat de nuvelist drept o parodie a 
regimului brejnevist. Raiul nu e 
altceva decît spitalele de psihiatrie 
sau închisorile unde erau internaţi cei 
care nu se supuneau canoanelor 
totalitare. 

Derivarea textului lui- V. lovită 
din cel crengian e mai mult de ordin 
descriptiv decît intelectual. Nuvela se 
desfăşoară în regim ludic, fiind dirijată 
de intenţionalitațea creatoare a scrii- 
torului. 


Repertoriul prozei lui Vlad loviţă 
mai cuprinde nuvelele: Un hectar de 
umbră pentru Sahara, care se 
impune ca una dintre cele mai bune 
proze contemporane’, scriere realizată 
la persoana a treia cu narator extradi- 
egetic, Friguri ş.a. 

Deşi a scris mai mult nuvele, 
romanul nefiind un gen cultivat de el, 
Vlad lovită a contribuit substanţial la 
modernizarea prozei noastre tradi- 
tionale, prin eludarea (deşi nu comple- 
tamente) a formulei lirice şi fructi- 
ficarea tehnicilor realismului obiectiv, 
ale neorealismului. 

Daniel PIŞCU 
Braşov 


PER AMOREM - O ISTORIE 
A LITERATURII ROMÂNE ÎN VERSURI 


MARIN PREDA 
MARELE UNU 


Cel mai iubit 

dintre scriitorii 
învăţaţi la şcoală — 

ca o legendă. 

El era Morometele apoi. 
intreg. 

Înţeleg — 

şi eu pățisem la fel — 
de ce rîdeau cei 

din satul său 

că purta ochelari 

cînd era mic. 

Şi mare. 

Filozof 

atavic 

anarhic 

autodidactic. 

Şi în scrisul său 

totul are un tact. 
Vizibil cu ochiul liber. 
Comportarea lui 

(cum îl vedem la TV) 
ca şi vorbirea sa 

erau un ocean 

cînd pacific. 

cînd poticnit, 

dacă nu, cel puţin 

o Mare 

o Mare Neagră. Pînă la urmă. 


MARIN SORESCU 
MARELE DOI 


Ca şi primul 
în vorbire. 


Limba Română 


Dar ce sclipire 

era în scrierile sale! 
(şi în pictură — 
luminiță pură!) 

Am devenit 

“Căpitan la 15 ani” 

în poezie 

începînd să o scriu, 
descoperindu-i 
“Poemele” prezentate 
de G. Călinescu 

la “Balta” (cooperativa 
de consum — magazinul 
din satul Rîu Alb) 

De atunci 

am scris cîţiva ani 

“cu iz sorescian” 
cum mi se răspundea 
la nota redacţiei. 

L-am văzut o singură 
dată în carne şi oase 
Firav, discret, eficient. 
Piesele sale de teatru 
şi mai ales 

“Liliecii” săi 

Încă miros nespus de 
frumos. 

Ministru 

Fără portofoliu. 

În porte-feuille-ul său 
Caracterial. 

După moartea sa 

totul miroase a gol. 

Şi pe hol, pe holul inimii 
mele 

care l-a iubit 

deşi au fost alţii 

ce au hulit 

Acum n-a murit. 


CAMIL PETRESCU 
PROCUST-JUSTIŢIAR 


A murit 

chiar cînd 

fusese primit 

la Academie. 
Socratian.  - 

Îşi vînduse 
biblioteca. 
Academician 

fără nici aproape un ban. 
Se juca şi cu ieii 

şi cu ielele. 
Prozator, dramaturg, 
poet, filozof 

al substantei, 

substanțial demiurg. 
Parcă l-aş fi cunoscut. 
Toate scrierile sale 

la super-laudativ 

mi-au plăcut, 

şi nimic din tot ce a lăsat 
nu mai intră în pat — 

al lui Procust. 

Deşi era mai demult. 


DANIEL TURCEA 
JUDECATOR (TACIT) 


Auzeam că de cancer 
s-a dus. 

Sus. Epifanic. 
Entropic! 
Microscopic 

şi la vedere. 

Poetul Nichita 

cu infiuența-i 

dată de greutatea 
'literei sale 

i-a făcut înmormîntare 
Mică dar mare... 

În/ durere. În/durare... 


GHEORGHE PITUŢ 
PÎINE 


Nu se pitea 

deloc în faţa nimănui. 
Era o pîine, 

pită în 

poezia sa 

clară, 

sinceră, 

deschisă, 

risipită. 

N-a fost dus 

în ispită! 

Soarta i-a fost şi lui 
nescrisă. 


IOANID ROMANESCU 
BAIET 


Purta ochelari... 
Parcă ar fi fost o 
vioară care încerca 
să se ascundă 

în cutia.-i... 


Limba Română 


De jena-i covîrşitoare 
ieşită dintr-o pudoare 
de a nu deranja — 
Modestie... 

L-am văzut de 

Cîteva ori jucînd 

şah la “Cronica”. 
“Accentele” şi celelalte 
poeme, şi cele 
religioase mai ales, 

nu vor rămîne-n pustie. 
El e acolo 

Dar prin lentilele-i 
Fumurii, 

priveşte dincoace, 

din/ colo... 

Pe cei vii. 

Era cu adevărat ales! 


AUREL DUMITRAŞCU 
INGER 


Părul îi era de aur 
nestemat 

şi mare şi greu 

şi lung, 

ca şi poemele sale 
oraculare, existenţiale... 
Teribil de tandru! 

Oribil şi penibil 
totodată 

că nu s-a găsit o gheață, 
o gheaţă care 

să-l fi ținut... — 
“Mesager” şi Inger, 

Ca şi Labiş, 

Coasa le-a făcut, 

i-a obosit 

de tineri 

maculată 

ca un fiş-fiş-fîş negru 

în care era îmbrăcată. 


a foetica 


65 


lanoş ŢURCANU 


Chişinău 


TOAMNĂ IEŞEANĂ 


Lui Nichita Danilov 


Toamna, 

acest oraş 

are tristeţea ochilor 
unui puşcăriaş. 


Vîntul, 

în valuri epileptice turbînd, 
îşi sparge pieptul 

de armură şi granit. 


Ploaia, 

inundînd stradelele toate, 
face repetiție 

pentru singurătate. 


În inimă, 

unde sunam cîndva harpe, 
simt o muşcătură înceată 
de şarpe. 


Un gînd mai vechi, 
cu fruntea spartă, 
îmi tîrîie iluziile 

şi o erată. 


CĂUTAT DE INTERPOL 


PRO-TV-ul a anunţat 
că sînt căutat de INTERPOL. 


Dacă vă imaginaţi 

violenţe necruțătoare, spargeri de bănci, 
ucigătoare înfruntări, 

sînteţi departe de realitate. 


Dacă vă închipuiţi 

că sînt un Al Capone, 

Bonie şi Clyde, Jack Spintecătorul, 
vă înşelaţi, domnilor! 

vă înşelaţi, domnilor! 
Totul e simplu: 

un poem de-al meu, 
alunecînd printre degetele 
legii şi ordinii, 

a trecut frontierele, 

a şocat prea multă lume, 
iar unora 

chiar le-a tăiat respirația. 


Ei bine, 

INTERPOLUL, 

pornit pe urmele poemului, 

a dat de 59/ 2 V. Lupu Street, 
a înconjurat casa 

cu indivizi îmbrăcaţi în negru 
ce şi-au ocupat poziţiile, 
aşteptînd semnalul de început 
al atacului. 


Dar am şi eu 

o metodă uitraeficientă: 

în speranţa să-mi păstrez intactă 
libertatea de a crea 

scriu un alt poem, 

simplu şi misterios 

în care răul este răpus, 

iar binele triumfă maiestuos. 


Deocamdată, 
indivizii de la INTERPOL 
să află la posturi. 


POLITICĂ 


Tăcerile nu pot trăi fără cuvinte, 
pesimistul întotdeauna are credit 
în oraşul ce-şi poate permite 

o gură de aer şi-atit. 


Din-nou, fără mare greutate, 

cu orgoliul dat amanet, 
trecem la bugetul de austeritate, 
impus de FMI şi parlament. 


Bulevardele de soare inundate 
şi de păsări ce lumina ciupesc, 
asemeni unor iubiri trădate, 

nu ne mai ademenesc. 


Foamea ne apropie de înțelepciune. 
Nu mai sperăm la minuni. 

Ni se prelungeşte existenţa pe lume, 
asemeni unei ficțiuni. 

DESPRE DIFERENȚE, DIVERSITATE ŞI DIVERSIUNE 


Interiorizată îndelung, injustiția şi suferința a lucrat, în literatura deceniilor 
trecute, în mod diferit: în cele mai multe cazuri a condiționat coboriîrea în substra- 
turile adînci ale unei culturi în care s-a urmărit descoperirea individualităţii creatoare 
a poporului, în altele, pe căi moderne ce țin de psihanaliză, în adîncurile sufletului 
uman. Un aspect, mai suscitant, l-a constituit tentaţia de a extinde şansele exprimării 
la hotarul dintre diferite genuri de artă. 

Astăzi scriitorii îşi diversifică instrumentarul pe teren propriu, ca să spunem 
aşa, în propria bătătură — literatura, “practicînd”, inclusiv critică literară, fapt explicabil, 
dacă e să ținem cont de varietatea literaturii în condiţiile democratizării. Nu ştiu dacă 
meritul e strict al scriitorilor în acest caz. Mai degrabă nu, la fel cum nu e nici vina 
celor ce şi-au croit drum în literatură într-un timp cînd aceasta se afla sub cupola 
sufocantă a ideologicului şi a deznaţionalizării. Descendent din acele timpuri, 
Gheorghe Vodă îşi priveşte astăzi retrospectiv itinerarul parcurs: Am scris neîndoit 
puțin/ în vremi de triste şi suspine./ Aveam cu braţele să ţin/ smuls neamul meu din 
rădăcine. În condiţiile în care era uşor să fie considerat “disident” pentru un singur 
cuvînt, nu pentru o poezie sau un roman, scriitorii se regăseau uneori şi în alte 
genuri de artă ce le ofereau o mai mare libertate de a spune, comunicabilitatea cu 
destinatarul contînd în primul rînd. Nevoia de comunicare cu cititorul şi-a lăsat, fireşte, 
o amprentă, a epicităţii, şi asupra poeziei timpului. Pe filonul epicului infiltrat în 
poezie şi al poeziei infiltrate în arta cinematografică îl aflăm, la un moment dat, pe 
Gheorghe Vodă. Autor al mai multor cărţi de versuri: Zborul seminţelor (1962), Focuri 
de toamnă (1965), Ploaie fierbinte (1967), Aripi pentru Manole (1969), Pomii dulci 
(1972), Valurile (1974), Rămii (1977), Inima alergînd (1980), La capătul vederii 
(1984), De dorul vieții, de dragul pămîntului (1983), Scrieri alese (1988), Viaţa pe 
nemincate (1999) el este şi regizor al filmelor Se caută un paznic (1967), Singur în 
fața dragostei (1969) şi scenarist al mai multor documentare. Cinematografia 
răspundea unei nevoi acute de experiență în artă, implicînd şi spiritul de rezistență 
al neamului. Or, dialogul creatorilor era, cu ani în urmă, la fel de important ca şi 
astăzi. 

Cele mai interesante experimentări în cinematografie se făceau în Ţările Baltice. 
Anume acolo Gheorghe Vodă şi-a aflat “aliaţi”: filmele sale, ce s-au bucurat de un 
mare succes la public, sînt o dovadă că înnoirea gîndirii era mai uşor de înfăptuit la 
hotarul dintre arte, unde se produceau cele mai interesante fenomene ce ţin de 
schimbarea mentalităţii şi a receptivităţii publicului. lar în condiţiile unei cenzuri 
drastice, creatorului îi revenea o responsabilitate mult mai mare în viaţa de fiece zi. 
De aici aspectul etic pronunţat al literaturii în totalitarism. Scriitorii basarabeni şase- 
şi şaptezecişti au creat valori ce se înscriu în perimetrul acestui deziderat. Gheorghe 
Vodă nu e o excepţie în acest sens. Făcînd parte din generaţia lui Liviu Damian, lon 
Vatamanu, Grigore Vieru, Anatol Codru, Victor Teleucă, Dumitru Matcovschi, el s-a 
impus şi prin volumul de poezie Aripi pentru Manole. Dintr-un spaţiu limitrof, de 
frontieră, Gheorghe Vodă se referea la o dublă existenţă: cea developată şi cea care 
rămiînea nedevelopată. Spaţiul intermediar, ambiguu dintre cele rostite şi cele nerostite 
punînd stăpînire pe versurile sale, în care un loc important i se acordă parabolei, 

„pildei, fabulei. A te afla aici şi altundeva înseamnă a locui pe muchia ficţiunii. Tot ce 
e mai interesant în scrisul lui Gheorghe Vodă începe din zona limitrofă comună a 
poveștii şi a nespusului. Aici Gheoghe Vodă şi-a intuit zona propriului eu artistic şi s-a 
aflat mereu în preajma acestui loc, încercînd să împlinească celula literei de carte cu 
sensul vieții. 

Prezenţa sa activă în presă, acum şi dintr-o altă perspectivă a limitrofului — ziaristica, 
confirmă un fapt: poezia este imposibilă fără percepția realului şi fără o cunoaştere 
adîncă a umanului, scriitorul împlinindu-şi destinul în viaţa cetăţii. E ceea ce poate 
fi mai firesc pentru un poet care vrea să rămînă onest faţă de sine şi față de cititorul 
său, lar anii trec. Ce au a face? 


Ana BANTOŞ 


Limba Română 


Gheorghe VODĂ 


LA MAL 


Mi-e secolul ajuns la mal 
şi eu nu sînt decit o rană. 


Într-un imperiu de beton 

eu m-am păscut numai pe mine, 
ținut o viaţă în pripon, 

drogat de fabrici şi uzine. 


Şi tot ce-a fost a asfintit, 

în cartea ce mai stă deschisă 
cerneala a îngălbenit 

cu tot cu fericirea scrisă. 


Şi tot ce-avusem am pierdut, 
un rai călcat de roţi în goană 
şi eu în el, copil, căzut 

de lîngă maica din icoană. 


M-ar vindeca numai un cal 
şi-un fir de iarbă din poiană, 
cînd secolu-i ajuns la mal 

şi eu nu sînt decît o rană. 


Lăsaţi-mă să strig la cer, 

la Dumnezeul cel de tată, 

în el mai cred, în el mai sper, 
pe lumea asta înşelată. 


DOMNUL PASĂRE LA GALAȚI 


Ce să vă spun? 

Nu e dulce frunza verde. 

Dunărea nu se limpezeşte. 

Uzinele nu produc nouri de ploaie. 

Părintele Jechiu nu mai este. 
Editura “Porto-Franco” 
acordă premii pentru poezie. 
Ce să vă spun? 

Pretutindeni primăvara 
primele încep să zboare 
muştele. 

Ca peste tot, 

cîinii joacă sincer 
spectacolul democraţiei, 
spectacolul libertăţii. 

Ce să vă spun? 

La Galaţi a înflorit magnolia. 
Sfîrşitul continuă. 


DE DOR 


Mînzuli vîntului pe drumul de ţară. 
Firul de susai să-mi ţină de dulce. 
Izvorul la care să-nvăţ dăruirea. 
Cîinele de dorul meu rostogolindu-se. 
Albina cu acul durerii dintii. 

Şi mama, şi tata, 

şi fratele, şi surorile, 

în straiele lor albe de duminică, 

şi eu copil în mijlocul lor, 

mie lumea din nou 
aparţinîndu-mi. 


POEME NESCRISE 


Pe cînd cuvîntul era lacrimă 
şi lacrima cuvînt era, 

cele mai sincere poeme 
nescrise vor rămînea. 


CONDIŢIE UMANĂ 


Va trebui să mor, 

ca să aflaţi cînd m-am născut, 
ca să-mi vedeţi portretul, 

să-mi citiţi biografia, 

să auziţi adevărul despre mine. 
Numai aşa 

vă veţi aminti de mine, 

trăitul. 

Cînd veţi păşi 

peste prăpastia absenței mele. 

Alexandru BURLACU 


Chişinău. 


MODELE PREZUMTIVE 
IN ROMANUL 
LUI C. STERE 


În perioada interbelică romanul 
are o evoluţie impresionantă. Căută- 
rile iau amploare şi se diversifică. Este 
timpul cînd romanul românesc devine 
cu adevărat un gen proteic. Experi- 
mentări spectaculoase se efectuează 
în directii şi la niveluri diferite. În con- 
textul dat, În preajma revoluţiei de 
Constantin Stere — din mai multe 
puncte de vedere — reprezintă o probă 


revelatoare. Romanul concurează cu . 


multe alte texte de această factură şi 
este, de bună seamă, “contribuţia cea 
mai însemnată a Basarabiei în litera- 
tura noastră” [1, p.119]. Remarca lui 
Pompiliu Constantinescu, făcută la 
apariţia primelor două volume ale 
grandioasei construcții, exprimă un 
adevăr incontestabil. Oricare ar fi însă 
atitudinile criticilor de acum încolo, 
nimic mai valoros decît acest roman- 
fluviu Basarabia n-a dat. Nimic mai 
discutat în contradictoriu, atît la data 
apariției, cît şi pe parcursul nenumă- 
ratelor re-lecturi ale operei. Romanul 
lui Stere a avut parte de elogiile şi 
contestările, reinterpretările şi recon- 
siderările celor mai distinşi critici ai 
epocii. Oricum, în anii '90, interesul 
deosebit pentru acest roman se expli- 
că atît prin motive extraliterare, cît şi 
prin cele de natură să elucideze esen- 
ta adevărată a unui roman, în linii 
mari, fără precedent în literatura 
română, cu largi şi multiple relaţii inter- 
textuale. 

O ipoteză, pe cît de temerară 
pe atît şi de hazardată, dar şi inte- 
resantă, în anumite momente chiar 
productivă, emite Corin Braga care, 
privind romanul din perspectiva 
evoluţiei fenomenului literar, consideră 
că In preajma revoluției prefigurează 
întrucîtva paradigma romanului post- 
modern. Romanul lui C. Stere a repre- 
zentat în epoca interbelică “o apariţie 


necanonică, din toate punctele de 
vedere: genologic, naratologic şi stilis- 
tic, ceea ce a atras previzibila ei mar- 
ginalizare. Astăzi, conflictul dintre ro- 
man şi memorii pare o dispută oare- 
cum futilă de încadrare tipologică ce 
reflectă obsesia modernistă pentru 


“categorisire. Ideile de impuritate a 


registrelor, de “tulburare a seninătății” 
auctoriale, de “grabă narativă” opusă 
“răbdării epice” şi-au pierdut relevanta 
odată cu impunerea canonului post- 
modern” [2, p.24]. Paradigma postmo- 
dernă a romanului neglijează distincția 
dintre realitate şi ficțiune şi condamnă 
amestecul lor. Pentru romanul post- 
modern realitatea este textul î însuşi. 
“În lipsa instrumentelor care să-i per- 
mită să teoretizeze statutul literaturii 
non-ficționale, subliniază Corin Braga, 
Stere se apără invocînd teoria (deri- 
vînd dintr-o psihologie pozitivistă) 
artei ca generalizare şi tipizare a 
realităţii (invocată şi de un Rebreanu)” 
[2, p.24]. Criticul aduce o mărturisire 
alui C. Stere foarte elocventă în acest 
sens: “Acest roman nu este o 
autobiografie şi nici măcar biografia 
unui alter ego. Vania Răutu nu sînt 
eu, iar viaţa lui intimă nu are nimic 
comun cu a mea. Este adevărat că 
am utilizat amintirile mele, cum ar 
face orice scriitor. Dar experienţele 
mele personale au fost selecționate, 
condensate, grupate şi stilizate în 
jurul personajului principal numai în 
scop de a da o icoană a realității şi 
fără nici un alt raport cu persoana 
mea... Totul e ficţiune şi totul e reali- 
tate. Invenţia artistului este şi ea în 
strînsă legătură cu experiența artis- 
tului. Ficțiune pură nu cred să existe. 
Totdeauna fi cțiunea îşi are rădăcini în 
realitate şi porneşte de la datele reale, 
amplificîndu-le şi depăşindu-le... lar 
între acțiunea personajului şi epoca 
şi mediul înfăţişat va exista totdeauna 
o relaţie de reciprocă explicare, pentru 
ca ficțiunea să se transforme în reali- 
tate. Sau, mai precis: pentru ca reali- 
tatea să existe în ficţiune”. Această 
pe alocuri contradictorie autoapărare 
nu i-a convins pe critici. Se ştie că 
un narator “este prin modul intim de 
organizare a viziunii o personalitate 
distinctă de eul social şi că unicul 
criteriu valid este cel al coerenţei in- 
terne a discursului, determinată de 
funcţia ce i se atribuie. Cum Stere 
însuşi nu şi-a gîndit manuscrisul în 

termenii unei depoziții istorico-juridice, 
continuă Corin Braga, ci în cei ai unei 
mărturisiri literare, are mai puţină 
importanţă pentru literaritatea textului 
condiția lui de fiction sau de non-fic- 
tion. Chiar dacă pe contemporani 
alegoria cu cheie străvezie îi putea 
deruta, omologia lumii romaneşti cu 
realitatea nu are nici o relevanţă, atîta 
vteme cît prima devine o istorisire a 
celei de a doua. Este greu şi în fond 
inutil (într-o lectură fenomenologică) 
de demonstrat dacă epicul desenează 
o construcție imaginară sau calchiază 
experienţa reală, pentru că în ambele 
cazuri funcţionează oricum un prin- 
cipiu restructurant impus de viziunea 
internă a autorului, principiu care face 
ca nici măcar memoriile declarate ca 
atare să nu se confunde cu un docu- 
ment istoric” [2, p.24]. Acuzările ce i 
se aduc lui Stere în cazul penetrării 
abuzive a graniţei dintre realitate şi 
literatură sînt de natură să demon- 
streze că într-un fel nici Dante n-a 
procedat corect cînd îşi introducea în 
“infern” duşmanii săi politici. 

Pentru cititorul de astăzi cheia 
personajelor, oferită de istoriografia 
literară, nu mai are importanța de 
odinioară, dar este curioasă această 
listă de nume, identificată de contem- 
poranii lui Stere. Astfel, Vasile şi Sică 
Credinţă = lon şi Sofia Nădejde, Vasile 
şi Margot Gârlă = soții Baltă, Ciorbad- 
gioglu = G. Ibrăileanu, A. Vădrăjcan = 
D. Pătrăşcanu, Raul Dionide = Geor- 
ges Diamandy, N. Şoltuz = N. Qui- 
nezu, Al. Temistoclide = Al. Philippi- 
de, Jean Lascaride = |. Cantacuzino, 
Gherasie Bivolaru = Al. Bădărău, 
Aurel Cernea = Din Greceanu, Deme- 
tru Jonea = N. Gane, D. Crăsneanu = 
lonel Brătianu, Knix = Leopold Hax, 
Ilie Turcu = lon Botez, Sidonia Alexe 
= Izabela Sadoveanu-Andrei, Gh. din 
Suceava = Gheorghe din Moldova, M. 
Pădureanu = M. Sadoveanu, Gr. 
Popalogeanu = G. Topârceanu, 
Dionisie Partenie = M. Sevastos, M. 
Nastia = M. Pastia, Gh. Chiricuţă = 
Niţă Piţurcă, Gh. Războiu-Vrânceanu = 
C. Dobrogeanu-Gherea, Bran Caroţi = 
N. Morţun, Toni Baclava = Toni Bacal- 
başa, Toni Osmanli = |. L. Caragiale, 
Cristophor Arghir = N. lorga, Nitza 
Vasilescu = Tache lonescu, T. T. 
Floru = P. P. Carp, Carol Peters = 
Petre Pani, Filip Dressu = N. Fleva, 
Petre Răşinar = Octavian Goga, Ipolit 

Mircescu = T. Maiorescu etc. 

Indiferent de paradigma, fie ea 
modernistă sau postmodernistă, în 
care este încadrat romanul, perspec- 
tivele de abordare. sînt efective în 
ambele cazuri. 

Cu referire la specificările lui C. - 
Braga este cazul să precizăm că 
“dominanta literaturii moderniste este 
epistemologică. Aceasta înseamnă 
că literatura modernistă naşte între- 
bări cum ar fi: Ce este cunoscut? Cine 
cunoaşte? Cum cunoaşte? Şi cu ce 
grad de certitudine? Cum se transmite 
cunoaşterea de ia un cunoscător la 
altul şi cu ce grad de fidelitate?”, în 
timp ce “dominanta literaturii postmo- 
derniste naşte întrebări cum ar fi: Ce 
este o lume? Ce fel de lumi există, 
cum sînt ele constituite şi prin ce se 
deosebesc?... În .ce mod există un 
text şi în ce mod lumea sau lumile 
proiectate de el? etc.” [3, p.254-255). 

Vom încerca să urmărim “capa- 
citatea modelatoare a valorilor perene” 
[4, p.8] şi să decelăm modelele literare 
în romanul lui Stere, unele dintre ele 
relevate deja de critica literară. O 
analiză a modelelor necesită în cazul 
romanului În preajma revoluției 
schimbări de perspectivă în funcţie de 
realitățile naratoriale ce se modifică 
de la un volum la altul. Sondarea 
modelelor se va efectua nu atît în 
direcţia relaţiei textului cu realitatea, 
cît în planul relaţiei textului cu alte 
texte. 


kkk 


Se ştie că In preajma revolutiei 
acoperă o perioadă de o jumătate de 
veac, din a doua parte a secolului 
trecut pînă la începutul secolului XX. 
Primele cinci volume - vol. |. Sma- 
ragda Theodorovna; vol. II. Copilăria 
şi adolescenţa lui Vania Răutu (1931); 
vol. IHE. Lutu/ (1932); vol. IV. Hotarul 
(1933); vol. V. Nostalgia (1934) — 
modelează realități din Rusia, celelalte 


| trei — vol. VI. Ciubăreşti (1935); vol. 


VII. În ajun (1935); vol. VIII. Uraganul 
(1936) - ţin în general de “patria ideală”, 

România. Realităţile naratoriale pe 
parcursul celor opt volume suferă 
metamorfoze substanţiale. În funcţie 
de spațiu şi timp “memoria epică” (P. 
Constantinescu) îi oferă din abundență 
lui C. Stere un model literar sau altul. 
Simplificînd mult, imagologia acestor 

două civilizații (culturi), dictează 
predominanța modelului literar rusesc 
sau a modelului literar românesc în 
această amplă construcție romanes- 
că. De fapt, modelele se află la tot 
pasul şi se găsesc la suprafaţă. 
Situaţia aceasta e atît de evidentă, 
încît nu a fost luată în seamă, se pare, 
de nimeni. Ceea ce nu înseamnă că 
faptul este accidental şi lipsit de orice 
interes şi valoare. In pofida nenumăra- 
telor evidențe, unele abateri de la 
regulă se atestă, spre exemplu, în 
transfigurarea realităţilor basarabene. 
Astfel, N. Manolescu face o obser- 
vaţie exactă în acest sens despre 
popa Vasile, un betiv, “care aleargă 
călare prin sate, spărgînd casele 
gospodarilor şi crezîndu-se Suvorov”. 
Ciudat fapt, dar “ca să fie adus la 
botezul lui Vania Răutu, trebuie hăituit 
şi adus cu arcanul de armata slujito- 
rilor boiereşti, organizată după toate 
regulile strategiei militare, smintitul 
popă (reminiscenţa din Creangă), cu 
barba în vînt, numai în cămaşă şi iz- 
mene, e legat buştean şi aruncat într- 
un şaraban din care “porneşte un răget 
de fiară feroce”, apoi udat cu nume- 
roase găleți de apă, în fine ţinut sub 
cheie pînă la botez, într-o cameră spe- 
cială a conacului” [1, p. 234]. 

In definirea romanului critica a 
fost şi ea tentată să identifice la orice 
pas modelul prezumtiv. Începînd cu 
„Octav Botez romanul este comparat 
mai întîi din punctul de vedere al 
specificităţii genului cu Jean Cristo- 
phe ai lui Romain Rolland (pe atunci 
cartea zilei) şi Wilhelm Meister de 
Goethe. Şi aceasta nu pentru că Stere 
în repetate rînduri şi-a exprimat admi- 
ratia pentru aceste opere. De altfel, 
referințele la operele lui R. Rolland şi 
Goethe devin chiar în epocă un loc 
comun al criticii, argumentele fiind de 
prisos. lată o mostră: “Acest-miracol 
de creaţie vie, notează Ş. Cioculescu, 
nu se poate înțelege decît ca o gesta- 
ţie lungă şi o naturaleţe înceată, de 
decenii, precipitată astăzi în forme 
desăvirşite... Construcţia în beton 
armat a biografiei morale a eroului e 
mult superioară epic evanescentului 
Jean Cristophe... Se simte superio- 
ritatea experienţei trăite asupra expe- 
rienţei închipuite, prioritatea realului 
asupra idealului” [Apud 5, p: 557]. 
Pompiliu Constantinescu surprinde 
“însuşirea esenţială a romancierului 


Stere”. Aceasta nu ar fi “liniştea 
povestirii” (acel “clasicism” de care va 
vorbi Cioculescu), nici psihologismul. 
| se pare că “însuşirea particulară a 
romancierului Stere este deci memo- 
ria epică”, acea capacitate de a 
surprinde în tipologia lor genuină şi 
irepetabilă personajele, oricît de 
episodice ar fi ele. Stere nu ar fi înrudit 
nici cu Balzac, nici cu Zola, nici cu 
Dickens, nici cu Dostoievski, nici cu 
Proust, cum s-a afirmat în nenu- 
mărate rînduri. “Formaţia sa literară 
este, cu siguranţă, legată de epica 
rusă, dar exclusiv de cea tolstoiană. 
Asemănarea dintre În preajma revolu- 
tiei şi Ana Karenin se impune firesc, 
în ceea ce am numit memoria epică. 
După cum în romanul lui Tolstoi, în 
jurul unei drame morale, se contu- 
rează o întreagă societate, în jurul 
destinului lui Vania se-ntretaie cîteva 
sute de personagii” [Apud 5, p. 574]. 
Bildungsromanul începe ca atare cu 
volumul al doilea cu educații senti- 
mentale, cu probleme dintre părinți şi 
copii (ca la Turghenev). În formaţia 
protagonistului dragostea maternă e 
înlocuită cu dragostea unei simple 
țărance de pe moşia lor. Apoi elev, 
licean “copilul minune” devine la Chişi- 
nău un narodnic convins. De aici — la 
penitenciarul de la Odesa. Vania 
Răutu trece şcoala vieţii în infernul 
siberian pînă devine deputat, om poli- 
tic în țara mult visată. Odiseea exis- 
tenţială a protagonistului îşi află mode- 
le literare dintre cele mai neobişnuite. 
Astfel, Vania Răutu este, pînă a se 
întoarce din Siberia la Năpădeni, un 
Ulise, dar şi un Don Quijote, un cava- 
ler rătăcitor, dar şi un Don Juan 
involuntar, chiar şi un Cain la înecul 
fratelui mai mic. 

Remarcabilă în acest sens este 
galeria de portrete. lorgu Răutu, boier 
basarabean şi erou principal al primului 
roman; popa Vasile, preotul satului, 
care prezintă din cînd în cînd violente 
tulburări alcoolice; Azic cîrciumarul, 
Aristide Nicolaevici Brez6, gentilom 
compagnard; Vasile Petrovici Bartic, 
Harpagon basarabean; baronul August 
Milbrey von Pfälzer- Grâner zu Hols- 
torm, care face copii cu toate femeile 
de la curte, madame, boieri ruginiți, 
Gaspar Gasparovici Nazarian, zis şi 
Gazeta etc., etc., etc. 

Fineţea descriptivă a lui C. Stere 
este adeseori comparată cu arta 

portretistică a lui Tolstoi, Balzac ş.a. 
Vizitînd înalta societate basarabeană, 
lorgu Răutu în “caleaşca hodorogită” 
apare ca un Cicikov din Suflete moar- 
te. Cel puţin, descrierile conacelor, ale 
figurilor pitoreşti amintesc mult de arta 
lui Gogol. George Călinescu, eviden- 
tiind vocaţia de portretist, precum şi 
“enormitatea materialului uman”, 
constată: “Nu există roman românesc 
în care să mişune atita lume tipică şi 
ai cărui pereţi să fie acoperiți de un 
număr aşa de copios de portrete. 
Galeria este imensă şi arta pictorului 
magistrală prin simplitatea desenului 
şi a culorii. În cîteva linii repezi şi 
gesturi fugitive omul este prezentat 
în toată realitatea lui sufletească, spre 
a fi readus mereu cu aceleaşi atribute 
organice” [1, p. 66]. 

Masa de creativitate, fapt ce îl 
impresiona pe Stere la Tolstoi, consti- 
tuie caracteristica fundamentală a 
romanului /n preajma revoluției. 

Stere are şi vocaţia de poves- 
titor. Incontestabil că “în formula roma- 
nescă aleasă instinctiv, remarcă Z. 
Ornea, naratorul s-a interpus integral — 
vorba lui Wayne C. Booth — pentru a 
ne povesti ceva în legătură cu istori- 
sirea sa. Naratorul omniscient furni- 
zează, la persoana a treia, cititorului 
toate informaţiile utile despre erou 
(eroii), caracterul (caracterele) lui (lor). 
Vocea auctorială, în acest roman 
doric (după tipologia lui Nicolaie 
Manolescu), adică tradițional e tot 
timpul prezentă. Despre el narează, 
atotcunoscător, autorul (naratorul). Nu 
e nici obiectiv, nici impersonal, ci 
prezent în toată alcătuirea cărţii, 
caracterizîndu-şi eroul (eroii), relevă 
trăsăturile sale etice. “Autorul (care 
aici se confundă cu naratorul) este 
prezent în fiecare cuvîntare a oricărui 
personaj căruia i s-a conferit în indi- 
ferent care manieră, insigna credibili- 
tăţii” (Wayne C. Booth, Retorica 
romanului, Editura Univers, 1976, 
p.47). Romanul lui Stere nu-i o poveste 
despre cineva, ci despre sine însuşi, 
despre procesul formaţiei unui tînăr, 
în condiţii neobişnuite, familiare, 
sociale şi naţionale. lar tînărul erou 
era însuşi. autorul narator. Acel “eu” 
al unei povestiri, naratorul, este aici 
imaginea implicită a artistului. Nimic 
neobişnuit. În bildungsromanele, ca 
formulă romanescă, autorul este 
implicat (Buddenbrook al lui Thomas 


Mann e un exemplu mereu la înde- 
mînă, întru totul pilduitor), adesea 
chiar prin sinceritatea mărturisirii. 
Sau, altfel spus, naratorul este purtă- 
torul de cuvînt creditabil al autorului. 
E deplin angajat şi implicat. Rolul său 
nu se reduce la comentarea unor 
fapte şi acțiuni ale eroului (eroilor), ci 
chiar în implicarea în această tramă” 
[5, p. 560-561]. 

lon Negoiţescu şi Mihai Cimpoi 
identifică “trei romancieri în roman- 
cierul Stere: unul al condiţiei umane 
propriu-zise, cel de al doilea al con- 
diției subumane (al lumii penitencia- 
relor şi satelor siberiene) şi cel de al 
treilea al condiţiei supraumane (al 
firilor morale superioare). Arta roma- 
nescă steristă excelează atît în toate 
aceste trei sfere cît şi în relaţiile sau 
detaşările dintre ele, în aşezarea lor 
în contratema ce dă naştere contra- 
punctului simfonic. Stere nu face nu- 
mai roman social (sau istorie socială, 
după cum îşi propune iniţial), ci un 
roman psihologic, roman-poem, ro- 
man-eseu, întreaga uriaşă construcție 
romanescă vădind un roman existen- 
țialist sau un roman tragic al condiţiei 
umane (subumane, supraumane) 
structurat concentric pe laitmotivul 
lutului şi neantului” (6, p. 101-102]. 
Vorbind despre însemnele moderne 
ale romanului, M. Cimpoi susţine: 
“Timpul şi spațiul (exterior şi interior) 
sînt ca şi cum personajele metafizice 
ale romanului-fluviu /n preajma revo- 
luției, din sfera eternului care regizea- 
ză mişcarea şi împlinirea destinelor 
pe scena foitoare a istoriei. Într-un 
cuvînt, Stere este un romancier total, 
topind pictura de moravuri, docu- 
mentul istoric, portretele tipurilor 
umane, observaţia psihologică, reflec- 
tia intelectuală, proiecția parabolică în 
poezia tragică a existenţei umane. 
Strategia narativă este îndrumată 
manifest sau latent spre a manifesta 
motivele zădărniciei, comunului (lutu- 
lui), neantului, eternului şi energiei 
morale a omului care încearcă să 
înțeleagă rostul vieţii şi luptei pentru 
idealuri” [6, p.:102]. 

Nicolae Manolescu consideră 
că “nu este nici o îndoială că cele opt 
volume ale ciclului aparțin memoria- 
listicii, în tradiția bogată a genului la 
noi (Negruzzi, Russo, Ghica, Alecsan- 
dri), prelucrată însă în roman, cu multe 
elemente de imaginaţie, după o proce- 

dare de asemenea cunoscută de la 
Gh. Sion la Dumitru C. Moruzi şi Radu 
Rosetti” [1, p. 233-234]. Odată cu 
acestea N. Manolescu accentuează: 
“O judecată mai dreaptă trebuie să ia 
totuşi în considerare fiecare volum în 
parte, fiindcă maniera diferă izbitor de 
la unul la altul şi o concluzie globala 
este dificil detras” [1, p.234]. 

Cele mai multe comentarii prin 
prisma modelelor a suscitat vol. 1 
Prolog: Smaragda Theodorovna. 
“Întîiul volum (Smaragda Theodo- 
rovna), notează M. Manoliesct, este 
cel: mai aproape de formula epică a 
romanului tradițional. Viaţa la țară, pe 
moşia unui boier de tip vechi, precum 
lorgu Răutu, cu tot pitorescul ei, cu 
figurile ei memorabile, constituie 
fundalul dramei casnice a eroinei 
principale, măritată la cincisprezece 
ani cu un bărbat de trei ori mai vîr- 
stnic. Acest fundal ne aminteşte de 
Duiliu Zamfirescu, de Suvenirile 
contimporane, ale lui Gh. Sion, de 
romancierii ruşi din secolul trecut...” 
[1, p. 234]. 

George Călinescu, îndepărtîn- 
du-se de ipoteza biografică şi privind 
lucrurile “dintr-un unghi literar”, consi- 
deră romanul unul de tip tolstoian: “În 
linii generale opera dlui Stere este 
biografică, nu atît în faptele sale, cît 
în gîndirea ei, aşa cum biografic este 
un roman tolstoian. În ea nu se 
vorbeşte atît de existenţa eroului ca 
atare, ci de modul cum ar fi înțeles s-o 
trăiască autorul” [1, p. 225]. inaintînd 
pe această linie, criticul îi găseşte un 
foarte ciudat model: “Opera dlui Stere 
are mare asemănare cu Viața lui 
Benvenuto Cellini. El l-arată doritor de 
a se construi în lumea fictivă, de a se 
descărca în scris de toate 
tribulaţiunile sale omeneşti” [1, p. 
225). Şi imediat remarca: “Pentru cine 
cunoaşte de aproape pe Swift, o 
apropiere de romancierul englez este 
iarăşi cu putinţă. DI Stere şi-a simbo- 
lizat experienta sa de om în cîteva 
momente şi citeva figuri, adevărate 
sau fictive, nu importă. D-sa luptă apoi 
cu ele, le laudă, sau le nimiceşte, le 
batjocoreşte pînă la sînge. Autorul nu 
e obiectiv față de eroii săi, dar e totuşi 
obiectiv literariceşte, ca Benvenuto 
Cellini, ca Swift, întrucît se obiecti- 
vează pe sine." [1, p. 225]. 

Cu referire la aceeaşi problemă 
a transfigurării personajelor. 


In cîteva ipostaze Smaragda 
Theodorovna este o Ana Karenin, mai 
cu seamă în relații intime, în viața 
conjugală, în drama casnică. Din 
perspectiva aparenţelor şi esenţelor 
Smaragda Theodorovna este o Ma- 
dame Bovary. Dar în “momentul 
esențial (cînd la moartea fiicei ei 
Sonia Smaragda Theodorovna se 
converteşte brusc din cauza 
remuşcărilor, dintr-o fată cochetă în 
austeră stăpînă a Năpădenilor) este 
şi el, mai degrabă stendhalian, 
asemănător cu criza doamnei de Re- 


.nal din Le Rouge et le Noir” [1, p.234]. 


M. Cimpoi observă: “Ca într-o 
veritabilă epopee, nu găsim persoane 
oarecare, ci personaje urieşizate în 
chip homeric, rabelaisian sau swiftian, 
acestea fiind învestite cu funcții de 
eroi de legendă, de opere sau perso- 
nalități istorice: lorgu Răutu este un 
uriaş, un Gulliver printre liliputani, un 
“urs”; Smaragda Theodorovna este o 
goetheană Mignonetta, apoi o matroa- 
nă a județului; cucoana Anica Mesni- 
cu este o instituție, lăutarul Lemeş e 
şi el o instituție socială, părintele 
Vasile din Năpădeni este un Alexan- 
dru Machedon grotesc, vechilul 
Alexandru un factotum, Natalia Chiri- 
lovna o blondă rubensiană; Ivan Nico- 
laevici Telega un Diogene al judeţului 
S***; Chiril Chiriacovici Leon e cunos- 
cut ca Metternichul Basarabiei; Saha- 
rov e un nihilist turghenevian; Tania, 
iubita lui Vania Răutu, este o misteri- 
oasă Kundry din “Parsifal” de Wagner; 
Ecaterina Efimovna este un stilp de 
sare, ca femeia lui Lot ş. a.m.d.' [6, 
p. 104]. În acelaşi timp, “la celălalt 
pol litotic, al viziunii se conturează 
oameni mărunți, neînsemnaţi, incolori 
sub aspect social- moral, făcînd parte 
din lutul comunului sau chiar din glodul 
(subsolul) vieţii. Ostaticii subterani sînt 
văzuți ca nişte pitici swiftieni, “pociţi 
şi stranii” angajaţi într-o luptă 
demenţială bufă, absurdă [6, p.104- 
105]. lată o viziune a infernului: “Prin 
mizga hleioasă cîteva zeci de pitici, 
pociţi şi stranii, se zbăteau într-un 
vălmăşag de forme împleticite — 
capete însîngerate,. picioare pe 
jumătate goale agitate prin văzduh, 
braţe încordate, mîini încleştate. Din 
grămadă ca dintr-un enorm muşuroi 
omenesc se auzea cînd un țipăt de 
femeie, cînd un geamăt înăbuşit sau 
un răget fioros, în care aproape nici 

nu se putea ghici o voce omenească. 
In răstimpuri, de sub zvîrcolirea 
trupurilor încolăcite, izbutea să se 
smulgă cîte un chip bestial, rupt şi 
plin de glod care, abia ţinîndu-se pe 
picioare, apuca o scurtătură de lemn 
şi căuta să dea în grămadă, dar 
căzînd deasupra ei, era îndată aco- 
perită de alte trupuri. Sau vreo femeie 
cu părul vilvoi, numai într-o cămaşă 
zdrenţuită, se cățăra în vîrful pirami- 
dei de trupuri omeneşti, spre a se 
prăbuşi îndată în mijlocul ei, cu ţipete 
sălbatece... În această încăierare 
năprasnică nu se mai putea spune 
cine cu cine se bătea. Fiecare lovea 
orbeşte în toate părțile şi cu toții se 
năpusteau cu o furie nebună asupra 
fiecăruia în parte...”. 

Imagologia Rusiei cuprinde mai 
multe viziuni. Siberia e văzută fie într-o 
viziune turgheneviană (descrierea 
naturii, conacelor), fie dostoievskiană 
(descrierea penitenciarelor, care alteori 
au proiecţie dantescă). 

Din punctul de vedere al con- 
strucţiei imagologiei României este 
revelator mai ales volumul Ciubăreşti. 
Se ştie că s-a ridicat unanim proble- 
ma degenerării romanului în pamflet 
politic denigrator. Nicolae Manolescu, 
reluînd o sugestie a lui Călinescu, 
consideră în răspăr cu contemporanii 
lui Stere că volumul Ciubăreşti “e un 
roman satiric, pe alocuri remarcabil 
prin sarcasmul corosiv. Metoda însăşi, 
swiftiană la origine, are similitudini cu 
cea a lui Arghezi, din Țara lui Kuty. 
Ciubăreştii este un oraş imaginar, înte- 


meiat de Ciubăr Vodă, cu instituțiile, . 


moravurile, partidele, istoria şi geo- 
grafia lui. Satira politicianismului e 
teribilă. Ciubăreştii înfăţişează, după 
expresia unui localnic, wun stat fără 
societate, cu un aparat administrativ 
cu excrescenţă parazitară şi cu, 
dedesubt, o grupare etnică amorfă, 
redusă la o speţă zoologică. Nu 
interesează veridicitatea istorică, aşa 
cum nu interesează în Călătoriile lui 
Gulliver ori în O scrisoare pierdută” 
[1, p.236-237]. 

Nicolae Manolescu demon- 
strează că Ciubăreştii întruchipează 
formele maioresciene într-un chip 
caricatural. Făcînd o paralelă între 
campaniile electorale criticul notează: 
“Recunoaştem tranzacţiile, limbajul 
din O scrisoare pierdută... Canta e un 
Caţavencu, la fel Nitza Vasilescu; Tică 


Vasilescu e un specialist cu metodă 
personală în cumpărarea voturilor, 
Cristofor Arghir e demagogul... The- 
mistoclides se însoară cu o nemţoaică 
numai fiindcă e savantă ca şi el, dar 
o goneşte excedat de pianul, papa- 
galul,. cîinele de care nevasta nu 
înțelege să se despartă. Asemenea 
scene de umor absurd sînt în proza 
lui Anghel şi Urmuz. La teatrul local 
nefiind closete, domnii în frac şi cu 
floare la butonieră întocmesc în pauze 
un grațios semicerc în strada din fața 
intrării”. Cu alte cuvinte, “schema- 
tismul nu mai e supărător aici fiind 
vorba de satiră. C. Stere ascundea 
un comediograf, un observator caus- 
tic al moravurilor” [1, p.237]. 

Numeroase sînt şi dialogurile de 
natură caragialescă. llustrările, se 
pare, sînt de prisos. 

În concluzie, romanul lui Stere 
poate fi privit nu numai ca un roman 
mimetic, dar (poate chiar în primul 
rînd) şi ca un text în discuţie cu alte 
texte. Anume intertextualitatea, în 
cazul dat, ne pune în evidenţă 
abundența de modele, adică “memo- 
ria epică”, dar şi maniera scriiturii unui 
mare artist cu o puternică forță de 
creație. 

Limba Monână 


Pavel BALMUŞ 
Chişinău 


“a FIGURA CELUI 
MAI BUN ROMAN 
DIN BASARABIA...” 


MĂRTURII DOCUMENTAR- 
EPISTOLARE 


DESPRE ION PELIVAN 


In primăvara anului 1936, mare- 
le patriot şi luptător basarabean pentru 
revenirea “înstrăinatei” provincii 
româneşti la sînul Mamei dragi, lon 
al lui Gheorghe Pelivan din satul 
Răzeni (fostul judeţ Chişinău) urma să 
împlinească 6 decenii. Evenimentul 
avea să fie consemnat abia în vară, 
la 1 iunie, în capitala Basarabiei. În 
întimpinarea acestui jubileu, unul 
dintre puţinii prieteni, din cîţi îi avusese 
cu ani în urmă, Emanoil Catelly (tot 
el şi Manolache!) reuşi să scrie şi să 
editeze o cărțulie întreagă (cu titlul În 
slujba neamului. Pagini închinate 
lui lon Pelivan), la Bălți (în “Tipo- 
grafia |. Pinkenzon, ... str. Regele 
Carol |, nr. 246”, avînd “prețul 15 lei” 
şi conținînd 61 pagini). Nu e deloc 
exclus faptul ca un exemplar al acestei 
evocări elogioase, dar şi cu pagini 
triste despre destinul sexagenarului 
basarabean, să fi ajuns în miinile 
istoricului şi politicianului-publicist 
Nicolae lorga, care, după lectura unor 
compartimente ca cel numit, în stil 
“iorghist”: (“Apostolatul”, apoi “Poli- 
tica”, “Dansul milioanelor” (din amin- 
tita cărțulie), dar mai ales după aflarea 
veştii despre celebrarea lui |. Pelivan 
la Chişinău, avea să insereze în ziarul 
său “Neamul românesc” din 11 iunie 
1936, un fel de editorial, cu litere 
măşcate şi cu un titlu “pe merit”: 


“UN SOL AL BASARABIEI 


Şi-au amintit basarabenii, aşa 
cum sînt azi, împărţiţi în partide care 


stau să se mănînce, şi de serviciile 
mari şi mai ales de vechea credință, 
rară, unică, într-un anume moment, 
a[le] domnului Pelivan. 

să ne întoarcem cu mulți ani 
înapoi, ca să înțelegem ce a putut să 
fie pentru noi, cei din vremea cînd nici 
nu se putea visa <de> o Românie 
întinsă pînă la Nistru, ci necesitatea 
României unite se afirma singură de 
[către] aceia cari erau priviţi ca nişte 
visători, nebuni şi chiar periculoşi, 
apariția în România liberă, pînă la ai 
mei Vălenii de Munte, cu cursurile de 
vară iredentiste, a călătorului cu 
şăpcuță rusească, Întovărăşit de încă 
un domn şi o doamnă, venită de pe 
aceleaşi îndepărtate meleaguri, ca să 
ni vadă ființa şi să audă graiul nostru. 

Apoi drumeții s-au întors în țara 
aspră, cu gîndurile legate. S-au în- 
tors — şi au aşteptat. 

Cînd a venit ziua miîntuirii, prin 
aviîntul unei întregi, aşa de merituoase 
generații, tînărul bălan a reapărut între 
noi. Nu părea mirat de ce se întîm- 
plase: intra, se pare, în socotelile unui 
admirabil optimism. Dar, căzut în 
mijlocul unei mari nenorociri, în refugiul 
de la laşi, unde şi el îşi aflase un 
sălaş şi avusel[se] curajul să înte- 
meieze la noi o căsnicie, se uita cu 
ochii aceia buni, nevinovați, la cîte 
minuni ale lui Dumnezeu îi răsăreau, 
mai bune şi mai rele, în cale... 

Pentru noi, el era atunci Basa- 
rabia, era toată Basarabia. 

L-am trimes în Apus, şi o bucată 
de vreme a apărat la Paris cauza 
Basarabiei. Avea în soția sa cine să-l 
conducă şi să-l tălmăcească. Dar 
pentru ca să poată birui În misiunea 
ce i se încredințase nu era nevoie [de 
altceva?]: ajungea să-i vadă cineva 
sinceritatea. Era în toată făptura sa o 
evidentă mărturisire de adevăr. 

Pe urmă, a făcut politică. Şi... 
n-a mai făcut politică. 

Aşa, e mai bine. 

N. lorga 


Deşi retipărit şi în numărul 7-8 
jubiliar al “Vieţii Basarabiei” din 1936 
(la p. 103-104), textul acestui articol 
merită a mai fi reprodus, cu atît mai 
mult că redacția revistei chişinăuene 
şi-a permis să-l redacteze, pe ici-colo, 
şi pe Marele N. lorga, în locul 
cuvîntului “sălaş” preferînd “culcuş”- 

ul, iar adjectivul “iredentist” fiind 
transcris “iridentist”, mai ales în 
mesajul de răspuns al lui |. Pelivan, 
scris de acesta la 22 iunie acelaşi an. 
Mişcat de gestul redactorului de la 
“Neamul românesc”, sărbătoritul pa- 
triot din Basarabia îi adresează lui 
lorga nu doar o simplă mulţumire, ex 
officio, ci îşi schițează concis şi 
profilul autobiografic. Întrucît recent 
am dat de manuscrisul original al 
acestei scrisori de mulțumire, la 
Biblioteca Academiei Române, unde 
se păstrează şi alte materiale docu- 
mentare de preț referitoare la viaţa şi 
activitatea lui lon Pelivan, am preferat 
textul autograf celui reprodus şi de 
“Neamul românesc”, şi de “Viaţa 
Basarabiei” (numărul amintit, p. 105- 
106). Mai întîi, însă, precizăm 
următoarele amănunte: “O scrisoare 
a d-lui |. Pelivan” (anume cu titlul 
acesta) e reprodusă în nr. 139 al 
ziarului “Neamul românesc” din 28 
iunie, la pag. 4, alăturîndu-i-se şi 
fotografia sărbătoritului; textul repro- 
dus e uşor “redactat”, “procedură” 
aplicată şi în manuscrisul autograf; la 
pag. 1 a aceluiaşi număr de ziar mai 
dăm de “O telegramă omagială”, cu o 
prezentare-preambul despre “autorul” 
acestei telegrame, la formularea 
căreia îşi adusese, credem, contri- 
buţia şi N. lorga însuşi: “Binevoiţi a 
primi omagii şi toate bunele urări 
pentru lon Pelivan, prim ctitor al unirii 
Basarabiei, ca preşedinte al blocului 
moldovenesc din “Sfatul Ţării”, primul 
ei sol voinic şi răspînditor de încredere 
în vechiul regat, prima rîndunică dintre 
Prut şi Nistru la Vălenii de Munte, 
înainte de război, în vremuri de mari 
nădejdi şi grele aşteptări. Vrednic 
este un neam întreg să-l sărbă- 
torească. | 

Ani mulţi fericiţi, pentru. înde- 
lungă bucurie de cele săvirşite lui lon 
Pelivan şi fericitei generații naţio- 
naliste în frunte cu “Sfatul Ţării”. 

Tot aici adăugăm: nu este lipsită 
de interes şi “operaţia basarabeană” 
la care e supusă pînă şi telegrama în 
cauză din partea celor de la “Viaţa 
Basarabiei” (sau poate din cea a lui 
|. Pelivan însuşi?). De asemeni, sînt 
de notat încă două “coincidente”: în 
pomenitul număr al “Neamului româ- 


nesc”, la pag. 4, mai găsim titlul “Ana 
Pauker amnestiată de național- 
ţărănişti”, iar la rubrica “La ultima 
oră” — anunțul (în loc de un cuvenit 
necrolog!): “A MURIT/ A încetat din 
viață C. Stere. O lespede grea închee 
o existenţă de tumult, pusă mereu în 
serviciul disoluţiei morale a intereselor 
neamului nostru”. Nu este, nici în 
acest caz, greu de ghicit “stilul 
neiertător” al lui N. lorga, prietenul şi 
susținătorul lui |. Pelivan, dar şi al 
celui de curînd dispărut (îndeosebi 
pînă la 1907, să zicem). Relaţiile 
interumane şi social-politice dintre 
marele istoric şi fondatorul popo- 
ranismului, autorul romanului În 
preajma revoluției, mai urmează 
încă a fi comentate, într-un alt con- 
text şi de către altcineva. lar noi vom 
semnala doar simplul detaliu ce ţine 
de biografia şi calea de luptă, în 
primul rînd, a lui lon Pelivan, şi anume 
acea încercare făcută de Em. Catelly, 
în cărțulia sa de la Bălţi (din 1936, p. 
30), întru “contrapunerea” sărbă- 
toritului altor basarabeni, luptători 
de-o viaţă pentru eliberarea provinciei 
natale de sub ruşi (îi avea în vedere 
pe D.C. Moruzi, B.P. Hasdeu, C. 
Stere): “Principele Moruzi... a părăsit 
Basarabia în ghiarele întunericului, 
trecînd Prutul, în regat... A capitulat 
înainte de a începe lupta...”; “B.P. 
Hasdeu... A trecut Prutul şi... a făcut 
carieră”; “Constantin Steri, încercat 
luptător... Cînd a fost încolţit de 
stăpînirea de-atunci şi după reîn- 
toarcerea din deportaţiune, a părăsit 
Basarabia, stabilindu-se la laşi”. 

Lucrurile fiind însă cu mult mai 
altfel şi mai complexe, promitem să 
revenim, mai pe îndelete, “metodic ” 
chiar, în ceea ce priveşte “cola- 
borarea” lui C. Stere la susţinerea 
luptei naţionale a românilor basa- 
rabeni, sprijinul pe care i l-a acordaţ 
el şi lui I. Pelivan. Deocamdată, să 
zăbovim asupra mesajului său trimis 
lui N. lorga, lăsat şi urmaşilor săi, 
adică inclusiv nouă: 


22 iunie 1936 / Chişinău [în ziar 
se mai adaugă, evident, din adresa de 
pe plic: str. Viilor, 67] 


Preastimate domnule profesor, 

Română 


Limba 


Vă multumesc din tot sufletul 
pentru măgulitoarea apreciere a 
activității mele din trecut, ce ați 
binevoit a [o] face în “Neamul româ- 
nesc” din 11 iunie a. [c.] 

Dacă am putut suporta temniţă, 
exil, cazarmă, destituire din magis- 
tratură (din cauza atitudinii mele ostile 
față de sărbătorirea centenarului 
anexării Basarabiei, la 16 mai 1912) 
şi fel de fel de persecuții şi umiliri sub 
regimul țarist, — cauza a fost “cre- 
dinta” mea nestrămutată, despre care 
D-voastră vorbiti în “Neamul româ- 
nesc”, în dreptatea şi sfințenia causei 
româneşti. 

Românismul devenise pentru 
mine o credinţă neclintită, o adevărată 
religie. 

De cînd s-a trezit în mine 
conştiinţa națională, niciodată şi 
nicăiri, nici în Dorpat (Liflanda), unde 
mi-am făcut studiile juridice şi unde 
am avut de suferit regim de temniță, 
nici la Arhanghelsk şi Viatca, unde am 
petrecut doi ani de surghiun, — nu au 
încetat în sufletul meu dragostea 
nemărginită şi interesul covirşitor 
pentru România liberă, pe care încă 
nu o văzusem, dar pentru care 
[corect: căreia!] ardeam cu [de] 
nerăbdare să-i “văd ființa”, să-i “aud 
graiul” şi să-i sărut pămîntul... 

Cînd am avut fericirea negrăită 
să trec Prutul “blestemat” şi să asist 
“la cursurile D-voastre de vară de la 
Vălenii de Munte, unde am putut 
cunoaşte mai mulţi iredentişti, din 
Ardeal şi Bucovina, iredentizmul ce 
clocotea în mine şi mai înainte. s-a 
apins şi mai puternic... Eram în stare 
să Îndur orice chin, să merg-chiar la 
spînzurătoare, pentru religia mea 
românească.  . i 

Cîtă vreme a durat în Basarabia 
stăpînirea străină, eu numai în Țara 
Românească, unde, cu mari sacrificii, 
puteam petrece în fiecare vară cîte 
2-4 săptămîni, şi mai ales în calda şi 
frățeasca atmosferă de la Vălenii de 
Munte, puteam căpăta curaj şi noi forțe 
de luptă şi de răbdare. 

Numai acolo mă găseam într- 
adevăr acasă. Numai acolo respiram 
liber. Numai acolo simţeam adevărata 
dragoste de mamă şi adevărata mîngi- 
iere de frate, de cari noi, basarabenii, 
am fost lipsiţi mai bine de un veac. 


Vălenii de Munte afu] fost o 
adevărată citadelă iredentistă, care a 
dominat şi îndrumat, direct şi indirect, 
aspirațiile şi energiile atîtor generații 
de iredentişti din toate provinciile 
româneşti subjugate. 

Dumnezeu să ajute, ca această 
citadelă naţională să domine şi să 
îndrumeze şi pe viitor energiile şi 
aspirațiile tuturor bunilor români, spre 
consolidarea şi apărarea celor dobîn- 
dite de ea [= această “citadelă”?] în 
trecut. 

Al D-voastre, cu adînc respect 
şi recunoştinţă 

loan Pelivan”. 


E suficient, astăzi, să apelăm 
la unele fonduri arhivistice sau lucrări 
ale aceluiaşi luptător basarabean, 
întocmite ulterior sau anterior anului 
1936, ca să constatăm cîtă dreptate 
avea autorul mesajului epistolar 
reprodus mai sus. Să nu uităm a 
sublinia, totodată, şi simplul fapt că 
acest an, după cît se pare, va fi în 
biografia lui |. Pelivan, şi “de hotar”, 
în sensul că de la 1918 se împlineau 
18 ani, exact cît îi mai rămînea de 
trăit, pînă în 1954, acestui făuritor al 
Marii Uniri a Basarabiei cu Patria- 
Mamă, merit pentru care va fi dus la 
închisoare “popular-socialistă”, în 
celulele căreia avea să-şi dea şi 
obştescul sfîrşit (la Sighet, de unde, 
potrivit ultimei dorinţe, îi vor fi aduse, 
în 1976, cu ocazia a 100 de ani de la 
naştere, osemintele la mănăstirea 
Cernica de lîngă Bucureşti, cimitir 
unde “se odihnesc” atîţia fruntaşi 
basarabeni de neuitat). 

Dar s-o luăm, din nou, pe 
îndelete, pe firul memoriei sau crono- 
logic, urmărind şi “istorisirile” docu- 
mentar-epistolare ale vremii, mărturii 
ce-şi aşteaptă cu răbdare cerce- 
tătorii... Astfel, conform unei lucrări 
cu titlul Deşteptarea naţională 
(Amintiri), lucrare-manuscris şi care 
e inclusă în serialul (în cîteva volu- 
me), întocmit de prof. bucureştean 
N.P. Nitreanu, avînd denumirea lon 
G. Pelivan, tribun al Basarabiei. 
Scrieri, vol. 2, Bucureşti, 1984 (cîteva 
dintre aceste volume dactilo-xerox se 
păstrează în fondurile Muzeului de 
Literatură Română “M. Kogălni- 

re 


ceanu”): 1906, anul apariției ziarului 
“Basarabia”, fusese “pregătit” de către 
luptătorii pentru cauza națională din 
Chişinău, dar şi de către profesorul 
Universității ieşene C. Stere. Parcur- 
gem “Planul capitolelor” la amintita 
lucrare memorialistică a lui |. Pelivan, 
întru edificare, mai îndeaproape: “... 
8. Vizitele lui C. Stere. Intîlniri cu D-sa, 
la Popovski (unde Stere a cetit bucăţi 
din Oct. Goga, lăudîndu-l), la hotel 
Suisse (“Şveiţarskaia gostinița”), la 
Gavriliţă. Încercarea lui Stere de a 
face legături cu boierii (Feodosiu, 
Dicescu etc.), cu scopul de a crea un 
curent naţional. Nereuşita. / 9. 
Întîlnirile lui Stere cu socialiştii şi 
discursul lui la o întrunire mare a 
acestora, care a făcut adîncă impre- 
sie...” 

Să întrerupem citatul din lucra- 
rea lui |.Pelivan şi să precizăm că, la 
1 ianuarie 1906, acesta, semnînd doar 
“lon...”, îi adresa lui C. Stere o 
scrisoare, textul manuscris al căreia 
se păstrează actualmente la Biblio- 
teca Academiei Române (Bucureşti): 


Onorate d-le profesor! 

Nu mă pricep ce fel de minciuni 
au putut să vă neliniştească. La noi, 
slava domnului, toate stau bine. Adică 
ceva bucurie încă n-avem, dar 
sperăm, că stăruințele noastre nu vor 
rămîne în zădar. Guvernul (sic!) a 
trimis un raport la ministerul de interne 
[al Rusiei?], cu ocazia petiţiilor 
noastre, cerînd instrucții despre 
cenzura gazetelor moldoveneşti. Toţi 
aşteptăm. Fireşte că în ministeriu nu 
se pré grăbesc a răspunde la raportul 
guvernatorului... 

Pe D-ta te aşteptăm cu nerăb- 
dare. Poate cu sositul D-tale se vor 
mişca mai iute... 

Reacti[une]a din ce în ce. se tot 
împuterniceşte. Huliganii ridică nările, 
de te apucă groaza. Alaltasară 
huliganii au vrut să-l spintece pe 
preotul Cozac Vasile, dar i-au făcut 
numai cîteva spărturi cu cuțitul în gît 
şi în coasta stingă. Pe preot acum 
l-a aputat un paralici; i s-a luat chiar 
şi graiul. Toţi presupun că asta să fie 
o provocatie, dară ar putea huliganii 
să mai facă un pogrom ovreesc. 
Dumnezeu ştie, dar e foarte primejdios 


să treci sara, mai tirziu, prin ulițele 
depărtate de centrul oraşului. 

Cărțile le aşteptăm ca mana lui 
Dumnezeu. Toţi din toate părțile se 
întreabă, dacă degrabă vom scoate 
gazeta moldovenească. 

Toate cele bune! Vă aşteptăm. 
Al dv. lon... 

Aşa cum reiese, cel puțin, din 
corespondența sa “activă” cu B. 
Catargiu (păstrată la aceeaşi Biblio- 
tecă a Academiei Române), C. Stere 
se afla, chiar la începutul lui ianuarie 
(stil vechi sau nou) 1906, la Chişinău, 


de unde relata, bunăoară, la 1 


ianuarie: “Multstimate d-le Catargi, / 
Nu mă pot î încă orienta în haosul de 
impresiuni, dar peste cîteva zile am 
să-ţi scriu D-tale detaliat despre cele 
năzuite din zbuciumul vieții de aici...”; 
iar la 3 ianuarie relata: “... Am făcut 
dernersurile necesare, pentru deschi- 
derea gazetei, avem asigurarea că nu 
ne vor trăgăni prea mult cu forma- 
lităţile, totuşi pînă atunci vom scoate, 
începînd cu 15 ianuarie, suplimente 
în româneşte la o gazetă democratică 
rusească...”. 

Reluăm, însă, “Planul capi: 
tolelor” lui |. Pelivan, din care 
desprindem rîndurile: (p. 158) “...12 
Discuţiile, împreună cu Stere, asupra 
absolutei necesități de a înființa în 
Chişinău o gazetă moldovenească cu - 
caracter naţional şi democratic, nici 
reacționară, nici socialistă./Făgă- 


-duinţa lui Stere de a ne procura o 


tipografie românească.”; Sau (la p. 
161 a lucrării lui I.Pelivan): “... 20. 
Cadoul de 8.000 ruble, venit din partea 


lui Stere, cadou care reprezintă 


[hJonorariul său de avocat al Zemstvei 
guberniale basarabene, cadou pentru 
gazeta moldovenească,/ Apariția 
gazetei “Basarabia” la 24 mai 1906, 
în tipografia gazetei “Bessarabskaia 
jizni” alui Zaharov...”  . 
Nelipsite de interes Sînt şi 
relatările din acelaşi * “Plan...” referi- 
toare la venirea în Ţară a lui |. Pelivan, 
prima oară “... 26. În vara anului 1906, 
pentru prima dată m-a învrednicit 
D-zeu să trec în România... (p. 171)... 
la laşi, unde am fost găzduit în casa 
lui C. Stere, am vizitat Mitropolia, 
Universitatea, Muzeul etc. Am cunos- 
cut pe scriitorul basarabean Victor 

Crăsescu, părintele lui Sergiu Cujbă, 
Vălenii de Munte, unde am cunoscut 
pe N. lorga, Ploieştii, unde, la gară 
făcui cunoştinţă după o recomandare 
specială a lui C. Stere, cu bătrînul C. 
Dobrogeanu-Gherea..." (p. 172). 

Adevărul acestor frînturi de 
memorialistică pare a fi confirmat şi 
printr-o simplă carte de vizită a lui C. 
Stere, din luna august 1906, textul ei 
concis fiind adresat lui C. Dobro- 
geanu-Gherea (= un fel de “scrisoare 
de recomandare”, ce se păstrează la 
secția manuscrise a aceleiaşi Biblio- 
teci a Academiei Române): “Dragă 
Costică, Iti recomand pe dl |. Pelivan 
(colaborator al “Basarabiei”), care va 
petrece cîteva săptămîni pe la noi. Al 
tău C. Stere.” 

Reamintind doar cîteva rînduri, 
de apreciere obiectivă, din răvaşul lui 
Al. Mateevici (aflat atunci, la 6 
octombrie 1906, în satul Zaim), răvaş 
adresat lui |. Pelivan: “Dragă domnule 
loane,/ Am primit scrisoarea d-tale... 
Sînt convins că, cu toată ruşinea la 
care am ajuns azi noi, basarabenii, 
ne trebuie mai mulţi oameni de felul 
d-tale, şi atunci Basarabia e scăpată 
de sclavie...”, mai precizăm că, pe la 
sfîrşitul aceluiaşi an, i se adresa 
coredactorului ziarului “Basarabia” şi 
Constantin Stere, deja din Ploieşti: 


“12 octombrie 1906 


lubite Pelivane, 

Abia fti pot scrie la o gară. [Tot 
din preajma lui C.D. — Gh.?] 

Am aranjat aici, ca, dacă mai 
mulți basarabeni ar voi să vină la 
Expoziție, 1) să fie permisă intrarea 
în țară fără nici o formalitate (bineîn- 
teles în ce priveşte autoritățile 
româneşti), 2) drumul. pînă la Bucu- 
reşti şi înapoi — gratuit. (fără plată) şi 
3) întreținerea la Bucureşti — de 
asemenea gratuit. 

Prin urmare, vezi dacă vei 
putea organiza o excursiune a tine- 
retului, şi, dacă se poate, ia cît mai 
mulți ţărani. 

Eu mă întorc la laşi pe la 10 
octombrie (stil vechi? — PB.). Pînă 
atunci să-mi scrii ce ai făcut, dacă ai 
reuşit să faci ceva şi pentru cînd? 

Ca să pot lua măsurile nece- 
sare, 


al D-tale Stere”. 

Perioada imediat următoare din 
viaţa şi activitatea lui |. Pelivan 
(plecarea la Bălţi, unde avea să fie 
judecător, între 1907 şi 1917; frec- 
ventarea cursurilor de vară la Vălenii 
de Munte ai lui N. lorga; stabilirea unor 
contacte fructuoase cu politicieni şi 
oameni de cultură români “regăţeni” 
etc.) vine să fie “ilustrată”de un alt 
grupaj de scrisori şi mărturii memo- 
rialistice, pînă de curînd necunoscute 
sau doar presupuse. De exemplu, iată 
ce consemnează Ap. D. Culea, în 
notele sale aşternute pe hîrtie în 1940 
(“In Basarabia, acum 22 de ani”, în 
“PATRIMONIU. Revistă de lectură 
istorică”, nr. 1, 1991, pag. 134): “... 
La Chişinău (în iarna lui 1918-P.B.) 
am regăsit vechi cunoştinţe din 
mişcarea renaşterii româneşti în 
Basarabia: pe lon Pelivan şi lon 
Costin. Parcă-l văd pe lon Pelivan 
încremenit ca o statuie — o statuie 
care lăcrăma — ascultînd cuvîntarea 
înflăcărată a profesorului lorga, la 
cursurile de vară Vălenii de Munte!, 
în vara anului 1910... Am legat [cu el] 
de atunci prietenie şi au urmat între 
noi schimburi de scrisori şi de note 
muzicale pînă în pragul războiului-care 
a fost...” 

Din păcate, deocamdată aceste 
“schimburi de scrisori” n-au fost încă 
identificate, detectate. Ceea ce 
există, însă, din aceeaşi perioadă, 
deşi cu un alt caracter, este grupajul 
de răvaşe trimise reciproc, de lon 
Pelivan şi profesorul universităţii din 
laşi A.C. Cuza, editorul şi. contem- 
poranul lui M. Eminescu, “marele” 
duşman al lui C. Stere şi al unor 
basarabeni-studenţi ieşeni, mai 
concret e vorba de două cărți poştale 
şi o scrisoare din anii 1911-1913: 


“Cartă poştală, adresată] Dom- 
nului loan Eg[orovici] Pelivan/ Jude- 
cător/ Bălți 

Stimate domnule Pelivan. Prin 
iunie tocmai mi-a comunicat d. P. 
Fală o ştire foarte interesantă pentru 
mine: că există mazili cu familia 
Cuza, în satul Sosăni (Săseni? — P. 
B.), comuna Bravicea (Orheiu): vă rog, 
dacă se poate: 1) să-mi comunicaţi 
adresa d-lui Fală, ca să-i răspund 

(scuzîndu-mă, deoarece am fost 
bolnav atunci) şi 2) să-mi spuneți cum 
mi-aş procura ştiri despre familia mea, 
despre documentele sau ştirile ce le 
au răzăşii cu privire la originea 
noastră[,] desigur comună. 

In aşteptarea unui mic răspuns, 
mulţumindu-vă [,], rămîn 

Al D-voastre devotat A.C. CUZA 

Profesor universitar/ laşi/ strada 
Codrescu, 1 laşi, în 28 octombrie 1911 

La rîndul său, cu oarecare întîr- 
ziere, lon Pelivan trimite, şi el, o cartă 
poştală cu adresa: 

laşi/ D-niei Sale, d-lui profesor 
universitar A.C. Cuza/ România... 

Bălți, 25 XII '911. 


Onorate d-le profesor! 

Mai dăunăzi am înştiințat, că în 
satul Măgurelii, ținutul Bălţului, să află 
un foarte bun gospodar-mazii [,], Ion 
Gheorghe Cuza. L-am poftit să treacă 
pe la mine, prin cunoscuți, cînd va 
veni la Bălţi. Cum va veni, îndată vă 
informez despre toate cele ce vă 
interesează... 

Vă felicitez[i] cu Sf. Sărbători şi 
vă doresc din tot sufletul sănătate şi 
izbîndă deplină în lupta cea sfîntă 
pentru binele bietei țări. 

I. PELIVAN.” 


(Evident, ambele aceste cărți 
poştale ar fi putut servi ca un mate- 
rial suplimentar pentru articolul lui G. 
Bezviconi, publicat în “Cetatea 
Moldovei”, V, 1942: “Legăturile 
familiale: ale lui A. C. Cuza cu 
Basarabia”). 

Peste alţi doi ani, cu altă ocazie, 
acelaşi A.C. Cuza îi adresează 
judecătorului bălțean o scrisoare: 


“laşi, în 15 iunie 1913 

Stimate domnule Pelivan, 

Scuzaţi, vă rog, întîrzierea 
datorită ocupaţiilor şi necesităţii de a 
lua informații. 

Am aflat că sînt două burse 
pentru basarabeni, la Universitate, şi 
vă sfătuiesc să Vă adresaţi imediat 
D-lui Rector al Universităţei (care era 
în persoana lui C. Stere — P.B.) — fără 
a mai arăta că informatia o aveti de la 
mine. E mai bine aşa, şi cred că veţi 
izbuti, numai cît Vă sfătuiesc să vă 


grăbiţi, ca să nu plece toată lumea de 
aici (în vacanţă ori concediu? — P.B.) 

La Văleni — în anul acesta — nu 
cred să mă pot duce. Dar nu vor 
interveni cine ştie ce împrejurări de 
războiu, după cum se zvoneşte. 

În dorinţa de a Vă vedea sănă- 
tos, rămîn, cu bună prietenie moldo- 
venească. 

Al D-tale devotat 

A.C. CUZA.” 


Din vara aceluiaşi an 1913 
datează şi o telegrafică scrisoare 
adresată de |. Pelivan “stăpînului- 
amphitrion” de la Vălenii de Munte, 
unde avea de gînd, probabil, să 
purceadă bălțeanul judecător: 


laşi, 4 VII '913 

Onorate domnule profesor! 

După cum V-am făgăduit, Vă 
trimit 24 foi de documente moldo- 
veneşşti. 

Am nădejde că peste cîteva luni 
Vă mai procur nişte documente, poate 
şi mai vechi, şi mai interesante. 

Vă doresc toate cele bune şi mai 
ales multă sănătate. 

Cu adînc respect |. PELIVAN. 

(Ap. “Scrisori către N. IORGA”, 
vol. IlI, Bucureşti, 1988, pag. 93). 


incontestabil, etapa anilor 1917- 
1921, în plan social şi personal, este 
pentru |. Pelivan extrem de “încăr- 
cată” şi bogată în fapte, gînduri, visuri, 
iluzii şi deziluzii etc. Din această 
perioadă, bunăoară, ne vine şi textul 
unei scrisori oficiale, adresate prim- 
ministrului României de la acea vreme 
L.I. C. Brătianu, scrisoare întocmită, 
desigur, de însuşi |. Pelivan: 


“[Imprimat, cu textul: “Repu- 
blica/ Democratică Moldovenească. 
Directorul general de Afaceri Inter- 
naţionale/ Anul 1918, ianuarie, 15/ 
Chişinău/ N 202”] 

Domnule prim-ministru, 

Guvernul Republicii Moldo- 
veneşti, luînd. act de simțămintele 
prieteneşti cu cari România a venit în 
ajutorul său, pentru restabilirea ordinei, 
trimite Guvernului Român mulţumirile 
sale frățaşti. 

Totodată, el îşi arată adînca lui 

mîhnire de a nu fi avut mijloace pentru 
a împiedica arestarea românilor 
militari şi civili din cuprinsul Republicei 
şi îşi prezintă prin aceasta scuzele 
sale pentru acest incident penibil. 
Guvernul Republicii a fost îndeosebi 
indignat cînd a aflat că printre aceştia 
[persoane arestate] se găseşte şi 
domnul Lucasievici, reprezentantul 
Guvernului Român pe lîngă Republică. 
El va face tot ce atîrnă de dînsul 
(de guvern - P. B.), pentru a pune cît 
mai repede capăt acestei stări de 
lucruri şi pentru a pedepsi pe vinivaţi 
Preşedintele Sfatului Directorilor 
Generali ai Republicii Moldoveneşti 


P. ERHAN (semn.) 

Directorul [general — adăugat, cu 
altă cerneală] Afacerilor Străine 

|. PELIVAN (semn) 

[Urmează, aplicată, o ştampilă, 
în dreptul “titlurilor”, de formă rotundă, 
cu textul “țarist-rusesc”: “Kanţelearia 
Soveta Generalinîh Directorov”] 

De altfel, cînd caracterizăm 
atmosfera tensionată şi complicată de 
la Chişinău şi din Basarabia din 
preajma Unirii din 1918, precum şi de 
după acest act de Justiţie şi multaş- 
teptat, nu trebuie să ascundem sau 
să trecem cu vederea ajutorul, cu 
„adevărat frățesc şi românesc, nu 
numai din partea armatei, ci şi sprijinul 
dezinteresat al unui întreg “detaşa- 
ment” de oameni de cultură din Țară, 
de funcţionari şi politicieni ce ne-au 
venit încoace întru susținerea, cu 
inima şi sufletul deschis. Între atîţia 
alţi susținători, promotori ai româ- 
nismului pe plaiul basarabean eliberat, 
se înscrie şi Duiliu Zamfirescu (1858- 
1922), autorul lui “Tănase Scatiu”, al 

“Romanului Comăneştenilor”, “Viaţa la 
țară”, “În război”. În urma unei scurte 
aflări, în primăvara lui 1918, la noi, D. 
Zamfirescu va publica (în ziarul ieşean 
“indreptarea” din mai-iunie acelaşi an) 
un ciclu de articole cu titlul În 
Basarabia (I-IV). Reproduse, relativ 
recent, şi în “Revista de istorie şi 
teorie literară” (nr. 3-4, iulie-dec. 1992), 
textele acestor articole ne oferă 
revelatoare mărturii despre acele 
vremuri. Regretăm numai că dintre 
aceste articole lipseşte cel în care D. 
Zamfirescu promitea să-l carac- 


terizeze şi pe |. Pelivan: “În unul din 
numerele viitoare, vom examina 
chestiunea agrară, [ocazie?] cu care 
vom face cunoştinţă şi cu consiliul de 
miniştri, de unde răsare figura celui 
mai bun român din Basarabia, d. 
Pelivan...” (subl. n. — P.B.) 

Sperăm, însă, pe viitor, să 

putem găsi numărul în cauză din 
“Îndreptarea”, pentru a putea vorbi mai 
desfăşurat. despre legăturile dintre 
luptătorul basarabean şi prozatorul- 
publicist, care, printr-o simplă coinci- 
dență (?), la 9-10 iulie 1920, cînd 
deputatul din partea Iaşului loan Peli- 
van îşi rostea discursul în Camera 
României, cu ocazia discutării proiec- 
tului de răspuns la Mesajul Regelui, 
preşedinte al şedinţei în cauză era 
acelaşi Duiliu Zamfirescu. “Domnule 
Preşedinte! Onorată Cameră, — îşi 
începea cuviîntarea |. Pelivan, — iau 
cuvîntul în numele Partidului Ţărănesc 
din Basarabia, acea Basarabie pe 
care d-voastră, cel puţin, marea 
majoritate, aproape nu o cunoaşteţi 
de loc...” În persoana oratorului 
deputaţii, membrii Camerei îl aveau 
pe inimosul luptător român pentru 
eliberarea Basarabiei, pe luptătorul, 
între 1918 şi 1920, pentru recunoaş- 
terea acestei reveniri la sînul Patriei- 
Mame a provinciei urgisite. 

Tot în calitate de fost conducător 
al delegaţiei române la Paris, în 
postură şi de activ semnatar a nume- 
roase cărți şi broşuri, articole (în fran- 
țuzeşte şi englezeşte), întru apărarea 
cauzei basarabene, nu încetează 
lumea a i se adresa, şi după înche- 
jerea acestei obositoare şi onorabile 
misiuni, după 1920, dar şi ca deputat 
“de încredere” din partea acestui colţ 
de pămînt românesc. Avem în vede- 
re, în acest sens, în primul rînd, scri- 
sorile colonelului-general Radu Rose- 
tti, trimise lui |. Pelivan, în 1921 şi 
1923: . 

|. (“D-lui Pelivan/ fost ministru/ 
Chişinău”] 

[Bucureşti,] 11.1. 1921 

Stimate domnule Pelivan, - 

Nu ştiu dacă mai ţii minte pe 
colonelul Rosetti, care era ataşat 
militar la Londra. M-am întors acum 
în tară, dar prietenii din Anglia conti- 
nuă a mi se adresa pentru informaţii 

despre noi. Unul .din aceştia, dl. D. 
Mitrany, redactor la “Manchester 
Guardian” (3 Croos Street-Manches- 
ter) a primit însărcinarea a scrie arti- 
colul “Basarabia”, într-o enciclopedie, 
şi are nevoie de date [,] mai ales 
asupra [a] tot ce s-a petrecut acolo 
de la 1917 încoace. 

Ştiu că mai ai la Paris broşuri din 
cele publicate pentru Conferinţa păcii 
şi ți-aşi fi foarte recunoscător dacă ai 
dispune să se trimită direct d-lui Mi- 
trany la Manchester. De asemenea [,] 
dacă mi-ai trimete mie orice ai mai 
avea în această privință aci [,] spre 
a-i trimete eu. 

Cu cele mai cordiale salutări 


AIl D-tale R. ROSETTI.” 
II. 


“[Adresa de pe plic: “D-lui 1. G. 
Pelivan/ 73 Strada Leovei/ Chişinău”] 

25. |. 1921 

Stimate domnule Pelivan, 

Vă mulţumesc pentru scrisoare 
şi [pentru] broşura primită acum şi 
pentru cele trimise d-lui Mitrany. 
Acesta e român şi vorbeşte bine 
româna, franceza, engleza şi ger- 
mana şi e redactor-şef la The Man- 
chester Glujardian, unul din ziarele 
cele mai influente din Anglia. 

Nu cred să ştie rusește [,] dar 
are cine să-i “traducă”. 

Cu mulțumiri şi [cu] cele mai 
bune salutări 


R. ROSETTI.” 
i. 


“30 octomvrie 1923 

lubite domnule Pelivan, 

Nu ştiu dacă Vă mai amintiți de 
colonelul Rosetti [,] care era la Lon- 
dra [,] cînd ați venit acolo. 

M-am întors în țară [,] dar am 
lăsat acolo prieteni cari se interesează 
de România şi soarta ei. 

Unii din aceştia sînt îngrijiţi de 
venirea lui Rakovski în Londra, unde 
se pare că are intenţia să porniască 
campanie contra noastră [,] pe tema 
Basarabiei. Ei (prietenii londonezi — 
P. B.) îmi cer a le trimete cît mai mult 


din ce s-a scris, în această privinţă, 
şi cum ştiu că aţi scris şi Dv., şi 
cunoaşteţi ce s-a scris în această 
privință, vin să mă asdresez Dv. În 
general ar fi folositoare datele istorice 
şi cele statistice. 
Cu cele mai sincere salutări 
R. ROSETTI.” 


(Nu putem să nu adnotăm, aici, 
pe marginea ultimului răvaş, că e 
vorba, în fond, de “activitatea” 
antiromânească a trădătorului socia- 
list bulgar, expulzat din România în 
Ucraina, unde va deveni lider al 
acestei țări — Cristian Racovski (1873- 
1941), care, prin intermediul Comin- 
ternului, pregătea noi “revolte” în 
Basarabia şi formarea viitoarei 
R.A.S.S.M., în cadrul Ucrainei, în 
1924; în acelaşi an urmau să fie 
reeditate, la București, în englezeşte, 
cîteva broşuri de ale lui |. Pelivan, 
întocmite încă la 1919-1920.) 

Să ne întoarcem, însă, cu 4-5 
ani în urmă, pentru a descifra şi 
mesajul lui C. Bobulescu, preot 
ieşean, viitor profesor la Facultatea 
de Teologie din Chişinău, în anii '30- 
'40 ai acestui secol, mesaj adresat 
lui |. Pelivan — “parizianul”, în toamna 
lui 1919: 

“[Cartă poştală, cu adresa: “Mr. 
loan Pelivan/ Hotel Powais 52 rue 
François |, 52, Paris”] 


15. X. 1919, laşi 

Multstimate şi iubite d-le Peli- 
van, | 

Surpriza ce mi-aţi făcut cu 
rîndurile d-Voastră nu e mică! 

Numai bănuiam că sînteți în ora- 
şul atîtor doritori, totuşi, ca să fiu sin- 
cer, pentru unul ca mine, eraţi într-un 
necunoscut îndepărtat. În fine, prin 
rîndurile ce-mi stau înainte, V-aţi mai 
apropiat. Vă simt şi parcă Vă aud şi 
glasul... Cu rîndurile d-Voastră ați 
reînviat, în sufletul meu, tot trecutul 
odăii în care Vă scriu. În chestia 
biografi[e]i Mitropolitului Iosif Nanies- 
cu, iată cu ce Vă pot servi. Odată cu 
această scrisoare Vă trimit un exem- 
plar din cartea ce s-a scris odată cu 
serbarea unui jubileu de 25 de ani de 
arhipăstorie a Mitropolitului. În ea veti 
afla date referitoare la viaţa lui. De Vă 

va trebui ceva mai in extenso, lucru 
ia care m-am gîndit şi eu [:] de a da 
aşa ceva pentru basarabeni; dacă 
primesc înştiinţarea [! = confirmarea] 
de la D-voastră, mă voi apuca să scriu 
şi nu va trece mult pînă să primiţi o 
lucrare bazată pe acte [,] bineînţe- 
les [,] în marginile posibilitățile [lor!] 
de care dispun eu acum. De nu, 
atunci cu atîta Vă pot servi. Pe o 
evanghelie am găsit scris[ă] autobio- 
grafia lui. Transmiţînd multă sănătate 
doamneli,] Vă salută cu toată stima 
şi dragostea 
Pr. C. BOBULESCU. 
NB. Vă rog[,] de şiiţi adresa d-lui 
Ifrim, comunicaţi-mi-o, precum şi de 
primirea cărții.” 


Regretăm, că nu dispunem de 
spațiu, pentru a caracteriza cercul de 
interese istorice, bibliofile, istorico- 
literare şi arhivistice ale lui |. Pelivan, 
dar nu rezistăm ispitei de a “demon- 
stra”, în cazul de față, cum îşi procura 
informaţiile bibliografice pentru 
lucrările sale “de popularizare”, dar nu 
improvizate, la moment; ne referim, 
astfel, la faptul că numele lui |. 
Naniescu, originar din Basarabia (v. 
Basarabia necunoscută de lurie 
Kolesnik, vol. |, Chişinău, 1993, pag. 
92-95), nu era deloc întîmplător inclus 
în lista celor 15 “nume binecu- 
noscute”, cărora românii din Basarabia 
le vor păstra o veşnică recunoştinţă”, 
precum se preciza (la p. 40), în 
cărțulia sa La Bessarabie sous le 


regime russe (1812-1918). Première - 


partie, ce-şi făcea apariţia la Paris, 
chiar în 1919: (p. 41 12. Joseph 
Naniescu, metropolite de Moldavie et 
de la Suceava”. 

Tot lui, în sfirşit, în calitate de 
deputat al anilor 20, i se adresează 
după ajutor şi conaționali din Basa- 
rabia, ajunşi “la ananghie”, precum 
avea s-o facă Vasile Tutoveanu din 
Colibaşi-Cahul: 

[pe plic, neexpediat, însă, prin 
poştă, e scrisă adresa: “Bucureşti. 
Camera deputaţilor/ d-lui deputat |. 
Pelivan”] 

30 maiu 1921 


Domnule deputat Pelivanu, 
Fiindcă V-aţi întîmplat în Secre- 


tariatul de Justiție la Chişinău şi V-aţi 
interesat de chestia mea, acum îmi 
permit să trimit şi D-stră copie după 
petiția [mea] ce-am prezentat-o a doua 
zi. Pentru mine, ar fi bine să Vă fac 
cunoscută întreaga chestie. 

Am cerut postul de ajutor de 
judecător la Şabo [,] judeţul Cetatea 
Albă, pentru că acolo este curort de 
struguri, iar eu sufăr de piept. Pot 
adaoga că la Ministerul Muncii, în 
buletinul oficial al cărui s-au publicat 
lucrările mele despre unificare a<l> 
legilor muncitoreşti, unde am fost şef 
de serviciu, m-aş întoarce uşor, dar 
viaţa în biuro[ulri.mari îmi este oprită 
de medic. 

Cînd am fost la Bucureşti şi am 


. putut dovedi că doi basarabeni pot fi 


numiţi, atunci s-a ridicat şi chestia că 
actele originale lipsesc. 

Dar acolo este avizul d-lor 
Ciobanu Ştefan, Codreanu, Macovei. 
Codreanu adevereşte că prin miinele 
lui au trecut actele mele originale [,] 
încă în anul 1915. Ciobanu [,] în 
rezoluţia (care este la Minister) scrie: 
“Cu toate că eu cunosc personal că 
dl. Tutoveanu a terminat universitatea 
din Kiev [,] se va cere avizul în scris 


` al d-lor Codreanu şi Macovei”. Secre- 


tariatul de Justiţie [i-]a interogat îi încă 
personal pe toți. Înţeleg că aceasta 


este o chestie de formalităţi prescrise, 


dar să rămîn fără folos tării pînă la 
deschiderea graniţei, [pe] aceasta n-o 
vroesc nici fruntaşii basarabeni, cari 
mă cunosc, nici eu însuşi (sic!). Dar 
nici Ministerul la aceasta nu se opune 
mult, ridicînd-o [tratînd-o?] ca chestie 
secundară. 

Domnule deputat, îmi permit să 
Vă rog şi cred că Vă veti interesa şi 
mai înainte la Minister despre chestia 
mea, fiind aceasta o condiţie de 
sănătate personală a mea şi de 
întreţinere a familiei. 

Nu aş vr[e]a să ascund că mult 
îmi pare bine de ocazia să Vă cunosc 
personal. 

Cu mult respect, Vasile TUTO- 

NU i 


P.S. Plecînd la București un 
coleg al meu [,] trimit aci alăturat[ă,] 
în copie, petiția mea, care va fi 
înaintată de către Secretariat Minis- 
terului de Justiţie. V.T.” 

(Hotărît lucru, textul “petiţiei” 

citate, chiar dacă poartă un caracter 
oarecum secundar, însoțind răvaşul 
adresat lui |. Pelivan, venit din partea 
unui “coleg” de aceeaşi profesie, pe 
care o practicase şi el, între 1907 şi 
1917, la Bălţi, textul acesta merită a 
fi reprodus integral, într-o lucrare 
despre trecutul de luptă al unui 
basarabean tipic, care a avut de 
înfruntat grele condiţii, de neinvidiat, 
atît pînă la 1918, cît şi după Marea 
Unire, act pe care îl vedem în reluare 
şi care se efectuează treptat, chiar 
dramatic, în multe sensuri...) 

“Domnule Director General, 

Subsemnatul Vasile Tutoveanu, 
licenţiat în drept, prin petiția din 18 
aprilie a.c., înregistrată la nr. 4125, am 
solicitat postul de ajutor de judecător 
în ocolul rural Şabo, judeţul Cetatea 
Albă. În ziua de 21 aprilie [,] cu nr. 
3200 [,] petiția mea a fost înaintată 
domnului Ministru de Justiţie, căruia 
m-am prezentat personal [,] obţinînd 
următorul răspuns: fiindcă la judecă- 
toria ocolul Şabo funcţionează deja un 
judecător basarabean, eu ca basa- 
rabean nu pot fi numit în postul de 
ajutor de judecător, conform unei 
deciziuni ministeriale, care n-ar 
permite funcționarea în aceeaşi] 
judecătorie a doi basarabeni, domnul 
ministru exprimîndu-şi în acelaşi timp 
regretul că eu n-am făcut studiile în 
Țară. 

Cu onoare Vă rog să binevoiţi a 
aduce la cunoştinţa domnului ministru 
că actul istoric al Unirii neamului fiind 
îndeplinit fără condițiuni şi deosebiri, 
cînd ar trebui să fie uitat trecutul 
diferitelor provincii, o asemenea 
deciziune ministerială loveşte în 
sentimentui național-moral şi intelec- 
tual al generaţiei româneşti din 
provincii[le] de astăzi, care nu numai 
că nu poate fi numită răspunzătoare 
pentru trecut [,] făcînd şcoala în limba 
rusă, ci [,] după cum se vede şi din 
istoricul familiei noastre, a încercat să 
aducă în această privinţă jertfele ei. 

Terminînd în anul 1866 semi- 
nariu! teologic din Ismail, tatăl meu, 
preot în comuna Colibaşi, la trecerea 
ținutului acestuia sub ruşi [,] în anul 
1878, pe primii doi copii ai săi nu i-a 
dat în şcoli ruseşti, ci a aşteptat sau 
să se întoarcă România, sau să se 
deschidă şcoli româneşti. Rezultatul 


însă a fost trist, fraţii mei au rămas 
oameni fără şcoală şi pînă azi. Cît 
despre mine [,] ţin să arăt că, termi- 
nînd seminariul teologic din Chişinău 
în anul 1909 şi voind să intru la 
Universitatea din laşi, am fost oprit 
de la aceasta de moşul meu, fratele 
mamei, căruia [,] absolvind seminariul 
“Veniamin Costachi” de la Socola în 
anul 1879, nu i s-a recunoscut de ruşi 
dreptul de şcoală făcută în limba 
română. 

Cu toate acestea, mi-am păstrat 
sufletul român. Terminînd, în anul 1915, 
Universitatea din Kiev, cînd mi s-a 
oferit post în justiţie în Polonia, pentru 
ca să devin acolo un rusificator [,] 
necunoscînd limba polonă [,] am 
refuzat, şi pentru că n-am putut ocupa 
un post în Basarabia [,] din cauza 
avizului guvernatorului [,] învino- 
vățîndu-mă de separatism [,] pentru 
răspîndirea în satul natal a revistei 
“Cuvînt moldovenesc”, am preferit să 
iau un loc printre coloniile româneşti 
din Cherson, unde am şi fost ales [,] 
în timpul căderei regimului asupritor 
[țarist?], reprezentant în consiliele 
[sovietele] comunale [,] de populaţia 
românească [,] deopotrivă cu repre- 
zentanții ucraineni. 

Aşa fiind [,] Vă rog, domnule 
director general, să binevoiţi a aduce 
aceasta la cunoştinţa domnului 
ministru şi a stărui pentru reparaţiunea 
nedreptăței care ne loveşte pe noi, 
basarabenii, prin decizia ce împedică 
numirea a doi basarabeni în aceeaşi] 
judecătorie. 

Primiţi, Vă rog, domnule direc- 
tor general, asigurarea deosebitei mele 
stime şi consideraţiuni. 

Vasile TUTOVEANU 
Anul 1921, maiu 30 
comuna Colibaşi, judeţul Cahul” 

Limba Română 


Andrei EŞANU 
Valentina EŞANU 
Chişinău 


UN IMPORTANT FOR 
R ŞTIINŢIFIC 
IN CAPITALA TURCIEI 


În zilele de 4-8 octombrie 1999 
la Ankara şi-a desfăşurat lucrările cel 
de al XIII-lea Congres de istorie turco- 
otomană. Forul ştiinţific de nivel 
mondial, dedicat jubileului de 700 de 
ani de la fondarea Imperiului Otoman, 
a întrunit peste 400 de osmanişti din 
Japonia, India, S.U.A., Franţa, Româ- 
nia, Germania, Grecia, Bulgaria, 
Rusia, Israel, Iran, Azerbaidjan, Geor- 
gia, Moldova etc., deosebit de mare 
fiind numărul participanţilor din Turcia. 
De organizarea Congresului s-a 
ocupat Asociaţia Istoricilor Turci, sub 
conducerea lui Yusuf Halacoglu. 
Reuniunea şi-a desfăşurat lucrările 
sub egida preşedintelui țării Suleyman 
Demirel. 

Şedinţele prorpiu-zise ale forului 
au avut loc în şase saloane, rapoar- 
tele şi comunicările fiind prezentate 
paralel. Formula aceasta a permis 
cercetătorilor să asiste la lucrările 
saloanelor, în funcţie de interes. 

Spectrul problemelor abordate 
de participanţii la congres s-a dovedit 
a fi deosebit de vast, incluzînd istoria 
Imperiului Otoman, de la întemeierea 
sa, sfîrşitul sec. al XIII-lea, pînă la 
dispariție, în 1923. 

De o largă asistenţă s-a bucurat 
comunicarea decanului de vîrstă a 
istoriografiei turceşti Halil Inalcik, unul 
dintre cei mai mari istorici osmanişti 
ai contemporaneității. Un amplu şi 
interesant raport a prezentat cunoscu- 
tul turcolog şi osmanist român Mihai 
Maxim, care a făcut o trecere în revis- 
tă a istoriografiei româneşii, de la 
Dimitrie Cantemir pînă în prezent, cu 
privire la istoria Imperiului otoman, 
menţionînd că ştiinţa istorică româ- 


nească este una dintre cele mai 
puternice şi mai bogate istoriografii 
turco-otomane din Europa. 

Din multiplele aspecte care au 
fost examinate la Congres ţinem să 
evidenţiem pe cele privind unele 
probleme de istorie politică şi militară, 
de expansiune teritorială a Imperiului 
Otoman în Asia, Europa şi Africa, 
precum şi urmările concret-istorice, 
survenite după cuceririle otomane. În 
acest sens, au suscitat atenţia comu- 
nicările unor istorici din Europa de sud- 
est, în special din România, Grecia, 
Bulgaria, Bosnia-Herţegovina, lugo- 
slavia, comunicările avînd în obiectiv 
istoria politică, etnică şi confesională 
a popoarelor din această zonă în 
condiţiile dominaţiei otomane pe 
parcurs de cîteva secole. Cercetă- 
toarea greacă Evanghelia Balta a 
subliniat că multiplele probleme şi 
greutăţi, de care se ciocnesc popoa- 
rele din această arie geografică, au 
fost generate de stăpînirea otomană, 
de răspîndirea forțată de către auto- 
rităţile turco-otomane a religiei maho- 
medane. Unii istorici turci, însă, au 
încercat să prezinte societatea oto- 
mană ca pe o casă a păcii, în care 
domina toleranța religioasă şi armonia 
conform dreptului islamic. 

O altă serie de rapoarte, între 
care şi cel al semnatarilor acestei 
informații, a fost consacrată relațiilor 
bilaterale şi multilaterale ale Imperiului 
Otoman cu mai multe popoare de pe 
cele trei continente. Astfel, cercetă- 
torul tătar S. Alişev a tratat problema 
legăturilor Imperiului Otoman cu hana- 
tele Cazan şi Astrahan, pînă la căde- 
rea acestora sub dominaţia rusă 
(1552-1556), iar istoricul georgian G. 
Alasania a prezentat aspecte din 
istoria relaţiilor osmano-georgiene ce 
țin, în special, de configuraţia frontie- 
relor dintre cele două ţări, de-a lungul 
evului mediu. Comunicarea noastră a 
avut drept obiectiv controversata 
problemă a stabilirii raporturilor po- 
litico-diplomatice tributare dintre 
Imperiul Otoman şi Țara Moldovei, în 
anii '50 ai sec. al XV-lea, eveniment 
care a marcat, într-un anumit fel, 
întreaga istorie ulterioară a relaţiilor 
dintre cele două părţi. Condiţiile 
deosebit de dificile generate de 


Lecţiile istoriei 


războaiele fratricide din anii '30-'50 ai 
secolului respectiv, reciamau, după 
părerea noastră, o singură soluţie 
realistă — de a accepta pacea impusă 
de sultanul Mehmed — susţinută de 
sfatul reprezentanţilor tuturor păturilor 
nobiliare, în frunte cu voievodul. țării, 
precum şi de înaltul cler. Acest pas 
diplomatic. i-a permis Țării Moldovei 
să-şi păstreze, pentru un timp, 
independenţa şi integritatea teritorială. 

Raportul academicianului Dan 
Berindei a adus mai multă lumină 
asupra evenimentelor politice din 
Valahia anului 1848. Raportorul a 
accentuat cu o deosebită claritate că 
Imperiul Otoman, care, de altfel; nu 
trata cu simpatie evenimentele din 
Țara Românească, a intervenit şi a 
participat la înăbuşirea revoluţiei, 
alături de trupele ruseşti, mai mult sub 
presiunea diplomaţiei ţariste. lar 
revoluţia de la 1848 din Valahia a 
purtat, în cea mai mare măsură, un 
caracter antițarist. 

Istoricii din Ucraina, Israel, Tu- 
nisia ş.a. s-au referit la moştenirea 
culturală otomană în spaţiile actuale 
ale acestor ţări. 

Pornind de la faptul că ţările 
române, pe parcursul evului mediu şi 
al epocii moderne, s-au aflat în calea 
multor peregrini şi solii ruseşti, care 
mergeau din Rusia spre Constanti- 
nopol şi mai departe, spre locurile 
sfinte din Orientul Apropiat, precum 
şi datorită faptului că cele două mari 
imperii, otoman şi țarist, timp de 
secole, au avut interese speciale la 
nord de Dunăre, în arhivele ruseşti 
s-au precipitat un număr mare de 
documente de epocă referitoare la 
istoria relaţiilor dintre ruşi şi otomani, 
precum şi la interesul pe care îl 
manifestau aceştia față de Moldova 
şi Muntenia. Astfel, cercetătorul rus 
N. Rogojin, În raportul său, a încercat 
să prezinte o caracteristică sumară a 
unui asemenea fond de documente, 
acumulate în. Departamentul soliilor 
(Posolschii pricaz) din Moscova. O 
altă cercetătoare din Rusia, Svetlana 
Oreşcova, a vorbit despre un valoros 
dosar (care numără peste 900 de file) 
din epoca lui Petru cel Mare, păstrat 
în arhivele ruseşti. Acesta include 
informaţii expediate din capitala 

Imperiului Otoman la Petersburg de 
către ambasadorul Rusiei Piotr 
Tolstoi. În special s-a pus problema 
editării, cel puţin parțiale, a acestui 
interesant dosar care, se prea poate, 
conţine şi informații referitoare la ţările 
române. Precum se ştie, solul rus l-a 
cunoscut la Istanbul pe Dimitrie 
Cantemir, iar, în timpul campaniei de 
la Prut a lui Petru |, P. Tolstoi mai 
continua să se afle acolo în misiune 
diplomatică. 

La Congres au mai fost abordate 
probleme, legate de cultura, arta şi 
civilizaţia otomană în general, de rolul 
puterii armate, al islamului şi al 
familiei, al reformelor tanzimatului ş.a. 

Tezele rapoartelor şi ale comu- 
nicărilor au fost publicate în volumul 
“Bildiri Ozetleri. XIllth Turkish Con- 
gress of History. 4-8 ekim 1999. An- 
kara”, Ankara, 1999, 194 p. 


“ISTORIOGRAFIA 
ROMÂNEASCĂ 

A FOST ŞI ESTE 

DE NIVEL MONDIAL” 


Dialog: Andrei EŞANU, 
membru cor. al A.Ş.M. — 
Mihai MAXIM, 

director al Centrului de Studii 
Turco-Otomane din Bucureşti 


- Stimate domnule profesor Mi- 
hai Maxim, Vă cunoaştem drept cel 
mai mare osmanist şi turcolog din 
ştiinţa istorică românească contem- 
porană, apreciat în plan european şi 
mondial. Cum aţi reuşit să atingeți o 
asemenea performanţă? 

— Mai întîi, nu ştiu dacă per- 
formanta este chiar aşa cum se 
afirmă. in orice caz, dacă am reuşit 
ceva, faptul acesta se datorează unor 
factori şi împrejurări. Mai întîi de toate, 
am avut norocul să prind o perioadă, 
deşi comunistă, totuşi favorabilă 
activităţii ştiinţifice şi care a oferit 
anumite posibilităţi de afirmare. După 
venirea lui N. Ceauşescu la condu- 

cere în România, prin '65-67, oricît 
ar fi de ciudat, s-a făcut o mare 
deschidere către Turcia şi istoria 
Imperiului Otoman în special. Mai 
întîi, am fost trimis să studiez în 
Azerbaidjan. După aceea, întors la 
Facultatea de Istorie a Universităţii din 
Bucureşti, am avut norocul să fiu 
remarcat de către academicianul Emil 
Condurache, pe atunci secretar gen- 
eral al Asociaţiei internaţionale de 
studii sud-est-europene, care avea o 
Comisie internaţională de studiere a 
arhivelor otomane şi care, între altele, 
avea menirea să sprijine tinerii 
turcologi în specializarea şi lucrul lor 
în arhivele turceşti. Prin urmare, am 
avut fericitul prilej de a obține o mică 
bursă şi de a merge la studii în Turcia, 
unde m-am aflat cîţiva ani în şir. 
Concomitent, însuşind limba turcă, 
făceam revista presei pentru 
consulatul român de la Istanbul. Şi, 
în schimbul acestui serviciu, eram 
cazat acolo gratuit. Apoi, m-a ajutat 
mult şi profesorul Halil Inalcik de la 
Universitatea din Ankara, cunoscut 
istoric turc. Pe scurt, cu anumite 
întreruperi, am stat trei ani în Turcia, 
din 1969 pînă în 1972. A fosto 
perioadă destul de fertilă, o perioadă 
în care am lucrat sub îndrumarea 
profesorului Inalcik. Mi-am pregătit, 
sub conducerea Domniei sale, 
doctoratul, pe care l-am susţinut la 
Bucureşti, conducător fiindu-mi 
profesorul Mihai Berza, discipol al 
marelui istoric Nicolae lorga. În ce mă 
priveşte, mă consider deopotrivă 
discipol al celor doi istorici. Dacă 
profesorul Halil Inalcik mi-a asigurat 
pregătirea turcologică şi m-a ajutat să- 
mi organizez activitatea de cercetare 
în arhivele medievale ale Imperiului 
Otoman, apoi M. Berza, care, repet, 
era din marea şcoală a lui Nicolae 
lorga, era un nume distinct în şcoala 
românească de istoriografie cu 
renume mondial, mi-a călăuzit paşii 
în marea istorie universală şi mi-a dat 
o bună pregătire metodologică. 

In activitatea ştiinţifică de toate 
zilele m-a preocupat constant ceea ce 
se numeşte esența lucrurilor. Intr-o 
lume care devine din ce în ce mai 
aglomerată şi mai zbuciumată, în care 
sîntem copleșiți de un număr tot mai 


mare de probleme, de griji, trebuie să 
ținem cont, înainte de toate, de 
esența fenomenelor ce ne împresoară, 
adică e necesar să conştientizăm ce 
scop avem în viaţă, ce urmărim în 
meseria noastră şi aşa mai departe. 
Această permanentă “stare de veghe” 
m-a ajutat foarte mult să ţin cumpăna 
drept şi să nu mă risipesc. Unul dintre 
secretele reuşitei mele este munca zi 
de zi, dar niciodată, evident, nu reu- 
şim să realizăm întocmai proiectele 
propuse. Vă amintesc un caz, para- 
doxal, la prima vedere: Enescu, mare- 
le George Enescu, înainte de moarte 
mărturisea că viața lui a fost o catas- 
trofă. Oare noi, urmaşii, nu apreciem 
viaţa lui drept o mare reuşită? 

- Vă rugăm să ne vorbiti despre 
activitatea Dumneavoastră ştiinţifică 
şi didactică. 

- În 1985, împreună cu alți 
colegi, am pus bazele Centrului de 
Studii Otomane la Facultatea de 
Istorie a Universităţii din Bucureşti. În 
toți aceşti ani, am creat condiţiile 
necesare ca instituția să funcționeze 
ireproşabil şi permanent, aceasta fiind 
formula noastră de supravieţuire sub 
regimul Ceauşescu. Efortul nu a fost 
zadarnic, dar, accentuez, a fost 
nevoie de o voinţă de fier: am ținut 
şedinţele în fiecare lună, la aceeaşi 
oră şi în aceeaşi sală, ani de-a rîndul, 
indiferent că afară ploua, ningea. Chiar 
imediat după ce a fost răsturnat 
Ceauşescu, în ianuarie 1990, cînd 
situaţia era aşa de tulbure, noi am 
convocat şedinţa Laboratorului de 
Studii Otomane, căutînd să respec- 
tăm întru totul programul. Rezultatul 
activității acestui Laborator de Studii 
Otomane, transformat ulterior în 
Centru de Studii Otomane, care are 
deja 15 ani, este apariţia unei tinere 
şi viguroase şcoli române de 
turcologie, în spirit european. Mai toți 
doctoranzii mei şi-au făcut studiile şi 
la Istanbul. Fiecare se specializează 
într-un anumit domeniu: numismatică, 
drept, mentalități ş.a.m.d. În con- 
secință, am avut marea satisfacţie să 
constat că profesorul Halil Inalcik a 
considerat apariţia acestei şcoli ca un 
pas decisiv în evoluţia studiilor turco- 


- logice din România şi ca exemplu de 


urmat şi pentru alte țări. Pentru că, 


Lectiile istoriei 

din păcate, sînt ţări cu personalități 
în osmanistică, dar care, la un mo- 
ment dat, au rămas fără tineri. Vă dau 
un exemplu: recent, un centru ştiin- 
tific din Roma, ne-a trimis cîţiva tineri 
pentru doctorat. Mi s-a propus să-i ajut 
la valorificarea arhivelor din Veneţia, 
pentru că italienii, cu formidabila lor 
tradiţie ştiinţifică în domeniul orienta- 
listicii, nu mai au astăzi osmanişti. 
Căci, în această ţară, cei care trebu- 
iau să formeze osmanişti nu i-au for- 
mat. Au lucrat mai mult sau mai puțin 
pentru ei. Nu vreau să învinuiesc pe 

- nimeni, dar asta este situaţia. Or, vai 
de profesorul care nu are discipoli. Aş 
mai adăuga: vai de profesorul al cărui 
elev nu-l depăşeşte. Trebuie să ai 
discipoli, care, mîine, să te întreacă. 
Desigur, nu este plăcut să fii depăşit, 
dar suprema satisfacție este dureros 
de frumoasă. 

- Ştiam că sînteţi profesor la 
Universitatea din Bucureşti. Acum 
aflăm că sînteți şi profesor la Istanbul. 
Am vrea să ne vorbiti despre cursurile 
pe care le predati şi despre interesul 
studenților şi al doctoranzilor turci față 
de istoria relațiilor româno-otomane, 
fată de cultura şi civilizația 
românească în general. 

— Sincer vorbind, colaborarea la 
Universitatea din Istanbul nu-mi dă 
mare satisfacţie, pentru că sistemul 
instructiv-educativ din Turcia, întreg 
sistemul organizării învățămîntului, 
nivelul studenţilor, al absolvenţilor de 
liceu este extrem de redus; îmi lip- 
seşte tensiunea, efervescenţa inte- 
lectuală de la Universitatea din Bucu- 
reşti. Apoi, nu sînt preocupat doar de 
relațiile româno-otomane, ci fac şi 
gramatică românească, fac şi civili- 
zaţie românească, în ansamblu. Re- 
zultatul activităţii mele la Universitatea 
din Istanbul, pe termen lung, este 
apariţia în perspectivă a unei echipe, 
aş vrea să sper a unei şcoli de 
cercetători românişti de prim rang, în 
osmanistica mondială, în studierea 
relaţiilor româno-otomane. Absolvenți, 
dar şi profesori de la alte facultăţi şi 
universităţi din Turcia, încep să vină 
la cursurile mele şi nutrim speranţa 
că în curînd vom avea istorici turci, 
care să cunoască limba română, 
literatura română de specialitate şi 


documentele româneşti la care se 
adaugă şi formidabilul lor avantaj de 
a avea, la ei acasă, fabuloasele arhive 
otomane. Ei vor putea aduce 
contribuţii importante la cercetarea 
relaţiilor româno-otomane. Deci, în 
perspectivă, efortul acesta merită să 
fie făcut şi atunci cînd vom avea un 
anumit număr de românişti în Turcia, 
mai ales specializați în istoria relaţiilor 
româno-otomane, personal voi fi 
extrem de satisfăcut. 

— Ați lucrat mult în arhivele 
otomane, unde, probabil, v-a însoțit 
bucuria unor descoperiri senzaţionale. 

— Partea cea mai frumoasă a 
aflării mele în Turcia este studiul în 
arhivele turceşti, fapt pentru care m-am 
bucurat mult în momentul cînd am 
fost numit profesor la Universitatea de 
la Istanbul. Pentru această secţie de 
limbă, istorie şi civilizaţie româneas- 
că, care urma să fie deschisă la 
Universitatea din Istanbul, Liviu Maior, 
profesor de la Cluj, ministrul învăţă- 
mîntului de atunci, a propus să fie 
trimis un istoric. Şi Domnia sa a zis 
să meargă acolo cel ce vă vorbeşte. 
Astfel, iată sînt 4 ani şi ceva de cînd 
mă aflu la Istanbul şi cea mai mare 
fericire a mea este să lucrez în 
arhivele turceşti, de unde am adunat 
foarte multe lucruri interesante privind 
relaţiile româno-otomane. Am masa 
mea la arhive; acolo stabilesc relaţii 
cu turcologii din toată lumea. Pe scurt, 
nicăieri nu mă simt mai bine ca la acea 
masă, cînd aştept cu emoție să văd 
ce va conţine dosarul cutare. De 
exemplu, cînd am găsit, într-un dosar, 
numirea lui Mihai Viteazul în scaunul 
Ţării Româneşti, am trăit o emotie 
foarte puternică. Apoi, am găsit alt 
registru, care conţinea exact aceeaşi 
numire, în aceiaşi termeni. Vă dați 
seama că am fost în culmea fericirii, 
cînd am descoperit defterul cu averile 
confiscate ale lui Constantin Brânco- 
veanu. O săptămînă am fost aproape 
bolnav de emoție. Am şi răcit, căci 
n-am mai fost atent, traducînd acest 
document, că afară se făcuse frig şi 
ploua... Pentru un istoric, important 
este să nu uite esenţialul: datoria lui 
e să lucreze în arhive şi să adune 
documente inedite. Sigur, poţi oferi 
lucruri noi şi ca interpretare, şi trebuie 

să facem acest lucru, dar întîi şi întîi 
istoricul trebuie să pună în circulație 
documente inedite. Din păcate, con- 
stat cu regret acest fapt, în ultimii ani 
se publică foarte mult, dar cînd răs- 
foieşti lucrările respective, descoperi 
că nu prea sînt noutăţi, ceea ce este 
foarte grav. Eu am un principiu: nu ţin 
nici o comunicare, indiferent că e de 
natură ştiinţifică, festivă etc., dacă nu 
propun ceva nou. Nu trebuie să pu- 
blici, dacă nu ai un respect pentru 
meseria de cercetător istoric. 

- Ce va prezenta revista de 
studii româno-otomane, la elaborarea 
căreia lucraţi? 

— Revista se numeşte “Româno- 
Turcica”. Nu este o replică la revista 
“Turcica”, ce apare cu atîta succes 
în Franţa, ci, pur şi simplu, semnifică 
faptul că publicaţia e concentrată pe 
probleme de istorie româno-otomane. 
Totodată, ea este continuarea 
Caietelor Laboratorului de Studii 
Otomane, din care au apărut doar 
două numere, pentru că aceste 
Caiete, chiar dacă au avut şi unele 
studii în limbi străine, elaborate încă 
în perioada de tristă amintire (ceau- 
şistă), în condiţii foarte grele, nu am 
avut posibilitate să le publicăm pentru 
străinătate şi în străinătate. Deci, 
ambiția noastră este să ieşim în lume 
şi cu o revistă de largă circulaţie şi 
care va fi redactată în mai multe limbi. 
Am vrea ca turcologii români, la reu- 
niunile internaţionale, peste tot unde 
merg în lume, să cunoască foarte bine 
limbile străine, să cunoască foarte 
bine izvoarele şi deci să nu aibă 
complexe. Nu trebuie să uităm un 
lucru: noi venim dintr-o ţară, care a 
dat lumii pe Dimitrie Cantemir, Nicolae 
lorga, pe un mare filozof al istoriei, 
care a fost A.D. Xenopol. Nici o ţară 
sud-est europeană nu are o 
istoriografie ca a noastră; prin numele 
de primă mărime, istoriografia 
românească a fost şi este o istorio- 
grafie de nivel european, adică mon- 
dial, pentru că, în fond, centrul cerce- 
tărilor istorice mondiale rămîne încă 
în Europa. 

— Vă rugăm să Vă referii şi la 
raportul Dumneavoastră prezentat la 
Congresul al XIII-lea de istorie turco- 
otomană, care a trezit aici, la Ankara, 


fără exagerare, uh mare interes. 

- La acest Congres am prezen- 
tat, ca invitat special, cum s-a făcut 
pentru fiecare ţară, cercetările de 
istorie otomană din România. Numai 
că, dacă au fost găsite anumite calităţi 
în raportul meu, aceasta se datorează 
faptului că eu nu am vrut să prezint o 
simplă bibliografie, doar fapte seci, ci 
mi-am propus să abordez nişte proble- 
me, să atrag atenţia asupra a ceea 
ce înseamnă în concepţia mea 
studiile otomane şi ce înseamnă să 
fii osmanist în condiţiile de astăzi. De 
asemenea, am vorbit despre calităţile 
unui osmanist de ultimă oră şi despre 
exigenţele pe care le impune timpul. 
Este important să ştim care sînt 
marile teme aflate în vizorul nostru de 
cercetare; care trebuie să fie metodo- 
logia de lucru etc. Or, asupra acestor 
chestiuni mai urmează să reflectăm. 
In orice caz, la fiecare reuniune 
internaţională continuu să susţin, că 
noi, istoricii, trebuie să facem inter- 
disciplinaritate, trebuie să muncim în 
echipă. Aceste deziderate reclamă 
unirea eforturilor noastre. Şi încă 
ceva: a trecut vremea marilor congre- 
se, am mai spus-o şi cu altă ocazie. 
Mai utile, cred, sînt reuniunile de stric- 
tă specialitate, aşa cum medicii fac 
numai în unele domenii. Consider că 
problemele, fenomenele istorice 
cercetate trebuie să fie urmărite, 
examinate din cît mai multe puncte 
de vedere. Un exemplu în acest sens 
ar fi tema Mării Negre. Dacă noi am 
urma metodologia lui Fernard Braudel, 
Marea Neagră otomană ar trebui 
analizată din punct de vedere geogra- 
fic, economic, comercial, mental, 
literar-folcloric ş.a. In consecinţă, în 
loc de un simplu inventar al schim- 
burilor comerciale, vom avea o lume, 
un univers, adică vom avea cu totul 
altceva, — o civilizaţie şi atunci aceas- 
ta va constitui un suport pentru ceea 
ce înseamnă legăturile de cooperare 
din zona Mării Negre în epoca respec- 
tivă. 

— Vă multumim pentru că ati 
acceptat acest dialog. Vă doresc mari 
succese şi forță de creaţie! 


Tabla de sal, 

DESPRE LIMITELE 
ŞI PUTEREA 
MAJORITĂȚII 

POLITICE: 


2. LEGITIMITATEA 
MAJORITAȚŢII 
ŞI COMUNICARE 


2.1. O scurtă analiză privind 
legitimitatea majorităţii politice 


Este deja un truism faptul că 
orice majoritate a fost iniţial o 
minoritate. Dar ceea ce este interesant 
este faptul că orice minoritate 
devenită majoritate “uită” instantaneu 
toate supliciile la care a fost supusă 
şi toate “cruzimile” legii atunci cînd 
încă nu devenise ceea ce este acum. 
Acest fapt este, într-o oarecare 
măsură explicabil dacă avem în 
vedere că orice. sistem tinde să-şi 
păstreze structura şi legile de 
funcţionare şi că, în acest sens, are 
oroare şi repulsie de tot ceea ce i-ar 
putea modifica starea. Dacă lupta unei 
minorităţi poate fi privită cu îngăduință 
şi admiraţie pentru că luptă de pe 
poziţii inegale, lupta majorităţii nu-şi 
poate găsi cu prea mare uşurinţă 
“susținători sau admiratori, chiar în 
condițiile în care se află pe vîrful valu- 
lui, adică în forma ei de manifestare 
cea mai progresistă şi generoasă. 
Societatea umană a trebuit să cu- 
noască în repetate rînduri situația 
majorităţii redevenită minoritate pentru 
a înțelege că într-un exercițiu demo- 
cratic real nu este nici bine şi nici 
moral ca forța unei majorităţi să fie 


* Continuare. Începutul în “L.R.” 
nr. 11, 1999. 


prea mare astfel încît să nu-i pese de 
forțele aflate în minoritate. O astfel 
de situaţie nu conduce decit la o 
tiranie, o dictatură a majorităţii. Forţa 
pe care ţi-o dă în orice situaţie o majo- 
ritate de esenţă sau una conjuncturală 
nu este prin sine suficientă şi nece- 
sară pentru a deține “adevărul” şi 
“binele” social. Această forță este prin 
sine chiar mai periculoasă decît exis- 
tenţa unei minorităţi relativ apropiate 
ca putere, şi acest lucru deoarece, 
prin sine ea poate submina din inte- 
rior şi eroda forța majorităţii care 
ajunge uşor la aroganță şi cinism, 
săpîndu-şi astfel propria-i decădere. 
Din nefericire, societatea umană 
şi gînditorii politici din toate timpurile 
confundă democraţia cu dictatura 
majorităţii. Ori, aşa cum am văzut, 
faptul că o formaţiune devine într-un 
interval istoric majoritară şi deci 
majoritate, nu o face în mod automat 
şi deținătoarea adevărurilor sociale şi 
istorice, nu o îndrituieşte, ca în nume- 
le acestei majorități, să facă orice. 
Democraţia autentică şi reală este în 
echilibru, în opoziţia unor structuri 
relativ egale ca forță, deoarece, aşa 
cum pacea este menţinută prin echi- 
librul forțelor militare, aşa şi democra- 
ţia se realizează printr-un echilibru de 
forțe politice. Orice modificare, într-un 
sens sau altul, devine periculoasă 
pentru exercițiul democraţiei şi, în 
ultimă instanță, pentru adevărata 
majoritate pe care o reprezintă popo- 
rul. Există deci, o majoritate reală, 
autentică, care este poporul, majori- 
tate care, prin natura şi structura sa, 
nu poate accede nicicînd la guvernare 
şi, există majorităţile relative, repre- 
zentate de formațiunile politice ajun- 
se, în urma votului universal (popu- 
lar), la guvernare. În cadrul acestor 
majorităţi relative se pot disocia, cel 
puțin, două tipuri: majoritate relativă 
adevărată şi majoritate relativă falsă. 
Al doilea tip este acea majoritate 
ajunsă la guvernare prin compromis 
politic sau, chiar fals politic şi, care 
nu-şi poate realiza coordonatele 
programului politic în numele căruia 
s-a prezentat la alegeri (nu avem în 

vedere aici cauzele obiective: con- 
junctură politică şi economică inter- 
naţională defavorabilă, războaie sau 
calamităţi naturale, etc.), în timp ce 
prima este o majoritate relativă adevă- 
rată pentru că îşi poate desfăşura, în 
toate planurile vieţii economice, so- 
ciale, politice şi culturale, coordona- 
tele programului pentru care a fost 
învestită ca majoritate. 

In acest sens, majorităţile rela- 
tive nu sînt, prin ele însele, majorităţi, 
ci ele exprimă, la un moment dat, 
acceptul pe care îl dă majoritatea 
reală programului său de guvernare. 
Observăm, din această primă expu- 
nere, cît de importantă este menti- 
nerea echilibrului politic între majorita- 
tea şi minoritatea politică. În menţine- 
rea acestui echilibru, în afară de matu- 
ritatea politică, valoarea individuală a 
componenților, gradul de implicare (de 
accedere) a majorităţii reale (poporul) 
la guvernare, un rol hotărîtor, deter- 
minant îl are sistemul instituţiilor drep- 
tului. Dreptul constituțional este cel 
care, în ultimă instanţă, poate limita 
puterea majorităţii, în sensul nediscre- 
ționarităţii acesteia, şi poate asigura 
cadrul realizării practice a strategiilor 
majorităţii prin normele de organizare 
şi funcționare a instituţiilor fundamen- 
tale într-un stat, prin legea fundamen- 
tală şi prin controlul respectării aces- 
teia. 

Pînă a ajunge la guvernare şi 
imediat după accesul la guvernare 
orice majoritate relativă este ade- 
vărată. Modul în care îşi realizează 
programul o poate transforma într-o 
majoritate relativă falsă. În acest con- 
text, normele de drept constituţional 
sînt fundamentale în sensul că nişte 
norme prea permisive ar permite 
majorităţii relative să devină o majori- 
tate rea, iar în cazul unor norme prea 
restrictive, ar putea aduce prejudicii 
programului majorităţii care, devenind 
de nerealizat, poate forța majoritatea 
politică relativă să devină falsă fără 
voia ei. 

In această lumină, normele de 
drept constituţional devin cauză 
obiectivă a transformării unei 
majorităţi relative într-o majoritate 
falsă sau adevărată. 


2.2. Condiţii ale sistemului 
dreptului ca sistem 
al comunicării 


Pe fondul implementării în 
producţie şi viața socială a cuceririlor 
ştiinţifice, a cîştigat teren convingerea 
după care problema de tradiţie a 
reflecţiei sociale, cea a “vieții bune”, 
nu s-ar mai pune azi în termenii de 
dreptate, libertate, egalitate etc., ci în 
termeni de structură, informaţie, 
funcţie etc. S-ar putea, în acelaşi 
timp părăsi, fiind depăşit de comple- 
xitatea vieţii, conceperea societăţii ca 
mediu comunicativ şi de interacțiuni 
bazate pe reciprocitate, în favoarea 
conceperii ei ca sistem de funcții şi 
roluri. O abordare structural-funcţio- 
nală (tehnocratică) ar lua de acum, în 
mod justificat, locul abordării etico- 
politice. Dacă “viaţa bună” ar fi tradusă 
integral în limbajul abordării structural- 
funcționaliste, atunci problemele 
conviețuirii oamenilor ar fi reduse, 
teoretic şi practic, la probiemele 
tehnice ale stăpînirii unor obiecte, iar 
oamenii ar deveni obiect al prelucrării 
tehnice. Dar, deosebirea dintre oameni 
şi obiecte nu trebuie estompată, cu 
atît mai puţin, redusă. În locul abor- 
dării oamenilor ca obiecte, propunem 
abordarea lor ca parteneri de dialog. 

Structura relaţiilor unei societăţi 
depinde de ce relaţii folosesc insti- 
tuţiile statale la un anumit moment 
dat, deci ea — structura relaţională — 
depinde de cadrul instituţionalizat. 
Relaţiile sociale cristalizează un 
“nucleu instituțional” ce stabileşte o 
formă determinată a “integrării socia- 
le”. Cînd ea este periclitată se pune 
în pericol identitatea societăţii. În 
acest context, teza obiectivităţii 
necondiționale a dreptului nu rezistă, 
însă alături de limbaj, dreptul are un 
rol hotărîtor în rezolvarea “problemelor 
practice” şi raţionalizarea interactiu- 
nilor sociale. Dreptul în sine nu pre- 
zintă semnificaţie de rang filosofic 
decît prin raportare la planul axiologic 
al sistemului etico-politic. Experienţa 
sistemului dreptului este de natură 


Tabla de gah 


comunicativă, dialogică şi se obiec- 
tivează în cadrul instituțional. 

Sensul este o categorie centrală 
în sistemul ştiinţelor sociale în gene- 
ral, precum şi în sistemul cunoaşterii 
şi acțiunii. Sensul (imprimarea sa) 
ştiinţelor sociale de complexitate 
înaltă nu se poate asigura decît printr-o 
“comunicare nedistorsionată” (terme- 
nul îi aparține lui J. Habermas). Forma- 
lizarea limbajului, în general, a înre- 
gistrat eşecuri pentru că acesta nu se 
lasă formalizat. Răspunsul la această 
problemă nu stă atît în formalizarea 
limbajului, cît în folosirea sistemului 
dreptului ca limbaj formalizat. Dreptul 
dispune de structuri, scheme şi 
operatori, astfel încît poate răspunde 
cel mai bine ideii de comunicare. 
Importanța dreptului în sistemul comu- 
nicării este atît de mare astăzi încît, 
înainte de a cunoaşte limba unei ţări 
este necesar să-i cunoşti sistemul 
juridic. Ideea unei limbi universale 
este realizabilă prin limbajul dreptului 
care tinde tot mai mult spre unifor- 
mizare sau spre structuri similare, 
logic echivalente. Dreptul tinde să 
devină astfel pentru ştiinţele sociale 
ceea ce este matematica pentru 
ştiinţele tehnice. 

In această problemă a comuni- 
cării, sistemului juridic, ca sistem 
deschis, îi revine rolul de mediator 
(factor unificator, limbă universală) 
prin care se realizează legătura dintre 
partid (forța politică) şi naţiune. Acelaşi 
limbaj (sistemul juridic) reglemen- 
tează, ordonează şi ajută comunicării 
între partide dar şi între acestea şi 
celelalte forme instituționalizate sau 
nu. De aceea juristul nu este numai 
persoana care veghează ca “legile şi 
normele” să fie respectate, ci el este 
chemat să adapteze continuu “lim- 
bajul juridic al normelor”, astfel încît 
acesta să fie pretabil comunicării 
eficiente şi transparente dintre forța 
politică şi naţiune. Un stat fără norme 
este ea un organism fără sistem 
nervos, deci imposibil, iar un stat cu 
un sistem de drept deficitar este ca 
un organism bolnav. Comunicarea 
fiind defectuoasă, comenzile şi răs- 

punsurile la comenzi vor fi deficitare. 

Un sistem juridic sănătos, în 
viziunea noastră, trebuie să satisfacă 
următoarele cerinţe fundamentale: 

a) să asigure o comunicare 
corectă şi eficientă în ambele sensuri 
(atît de la forța politică majoritară către 
celelalte forțe, organisme şi indivizi, 
cît şi de la acestea către ea); 

b) să fie un sistem deschis, 
capabil să se adapteze rapid şi per- 
manent în funcţie de stimulii externi, 
suficient de puternic, în acelaşi timp, 
pentru a nu permite anumitor stimuli 
negativi să-l afecteze (să fie un sistem 
deschis selectiv); 

c) să fie un sistem relativ inde- 
pendent care să aibă puterea păstrării 
echilibrului între majoritatea şi mino- 
ritatea politică (ştiut fiind faptul că o 
forţă politică majoritară tinde spre 
acumularea puterii discreționar, şi 
astfel spre dezechilibru); 

d) să fie suficient de liber pentru 
a permite şi facilita accesul la comu- 
nicare, şi astfel la justiţie, fiecărui 
individ dar, în acelaşi timp suficient 
de restrictiv pentru a nu permite încăl- 
carea normelor sale sub nici o formă; 

e) să fie subordonat permanent 
ideilor de bine, echitate, justiţie, 
comunicare şi echilibru. 

Ramnână 


Limba 


Anton BORŞ 
Chişinău 


O MARE RUŞINE 
CUPRINSĂ ÎNTRE 
DOUĂ COPERTE 
FRUMOS PICTATE 


Odată, o tînără doamnă, cu 
veleități de scriitoare, i-a solicitat lui 
Bernard Shaw un aviz. Celebrul 
dramaturg şi eseist englez, după ce 
a luat cunoştinţă de manuscrisul 
prezentat, i-a răspuns “scriitoarei” că 
opul nu poate fi publicat. Atunci tînăra 
doamnă ar fi replicat: — Bine, maestre, 
dar D-voastră nu aţi citit textul pînă 
la capăt, fiindcă, iată, eu am lipit uşor 
cîteva pagini care aşa şi au rămas 
nedezlipite. — Înţeleg, doamnă, urmă 
răspunsul, dar ca să ne convingem 


că oul e clocit nu e de neapărată. 


trebuinţă să-l scormonim pînă la fund. 

Acum, să trecem direct la su- 
biect. Recent la Editura “KNN” din 
Kiev (dacă în genere există o ase- 
menea editură) a apărut, între două 
coperte frumos ilustrate, o carte (dacă 
ceea ce cuprind două coperte poate 
fi numit totdeauna carte!) intitulată 
Dicţionar român-rus şi rus-român, 
cu un tiraj de 10000 de exemplare. 


Autorul şi alcătuitorul (asrop-cocra-. 


BUTENb), aşa cum se recomandă 
dumnealui, este E. Alexandrescu (e 
mai degrabă un pseudonim), avîndu-l 
ca responsabil pentru ediţie pe 
Vahtanghişyvili |. N. — un nume de fami- 
lie georgian (mă rog, responsabil de 
ediție poate fi oricine: un nipon, să 
zicem, sau un zimbabwian, un burun- 
dez etc., cu o singură. condiție: să 
cunoască bine ambele limbi). Atenţio- 
năm cititorul că toate datele informa- 
tive sînt prezentate numai în limba 
rusă şi că această îngrămădire de 
cuvinte şi forme lexicale stilcite se 
pretinde a fi cnpaeounoe u30anue. . 
Totodată, vom nota din capul 
locului că prima parte, intitulată 
Dicţionar român-rus, este cam de 
două ori mai mică, mai redusă ca 
volum (162 de pagini) față de partea 


a doua, Dicţionar rus-român (348 de 
pagini). Lista. cuvintelor româneşti 
cuprinde cel mult 10 (zece) mii de 
vocabule (cuvinte-titlu sau leme): În 
timp ce în lista cuvintelor ruseşti au 
fost incluse peste 15 mii de unități 
lexicale, numărul total de cuvinte din 
ambele liste ajungînd la cel mult 25 
(douăzeci şi cinci) mii de unităţi. Prin 
urmare, cifra de 50000 (cincizeci de 
mii!), indicată cu aldine pe copertă şi 
în una dintre cele trei propoziţii ale 
“prefeţei”, nu este altceva decit o 
minciună sfruntată. Astfel, aceşti 
făcători de dicționare (Marin Preda 
vorbea despre “făcătorii de articole”) 
înşală, în cel mai deşănţat şi neruşinat 
mod, buna-credinţă a cititorului. Ca să 
vezi, precupeții de la Piaţa Centrală 
şi de aiurea sînt incomparabil mai 
oneşti: oricum, la un kilogram ei nu te 
fraieresc tocmai cu o jumătate de ki- 
logram! Ar fi prea de tot. Dar uite că 
obrazul acestor “cultivatori de limbă”, 
pretinşi umanişti, s-a dovedit a fi mult 
prea gros. Nu zicem ba. S-a lucrat. 
Dar cum? Se vede cît colo că peste 
adevărații lexicografi s-au abătut nişte 


ageamii, nişte cîrpaci, cărora ar fi 


trebuit să le spună cineva un categoric 
“În lături!” Cine ar fi putut s-o facă, 
dacă astăzi, mai mult ca oricînd, 
banu-i la putere?! 

Ce mai tura-vura! — vor exclama 
unii — basarabenii pleacă în străinătate 
după o bucată de piine, iar un deştept 
încearcă să predice în deşert despre 
nişte dicţionare. Nu, domnilor, cine şi-a 
uitat limba maternă, acela nu are 
Patrie. Limba este primul atribut 
național al unui popor. 7 

Să ciocnim, totuşi... oul. În nota 
introductivă, scrisă literalmente din trei 
propoziții, observăm numaidecit cel 
puţin 6 (şase!) greşeli elementare (ca 
să nu le spunem enormităţi lingvis- 
tice). Se vede că atît domnul (sau 
doamna?) E. Alexandrescu (un nume 
frumos românesc, să-l rostim pe 
şoptite, ca nu care cumva să ne audă 
Poetul), cît şi georgianul cu pricina 
sînt rău certati cu limba română şi cea 
rusă. Chiar la o primă aruncătură de 
ochi, vom constata că greşelile de tot 
soiul (gramaticale, lexicale, orto- 
grafice, de traducere, de selectare a 
cuvintelor, de tehnică lexicografică 
etc.) mişună la fiecare pas. 

lată ce şi cum scriu autorul- 
alcătuitor şi responsabilul pentru edi- 

ţie: “... c) gramatica scută (corect: 
scurtă) a limbii romăneşti (corect: a 
limbii române sau româneşti). Prezen- 
ta ediţie se adresează persoanelor 
care vreau (corect: vor) să perfectio- 
nează (corect: să-şi perfecționeze) 
cunoştinţa (corect: cunoaşterea sau 
cunoştinţele) proprie de limba română” 
` (p. 1). Oare.nu e clar că nişte străini 
vor să-i înveţe carte pe nişte “nevred- 
nici” basarabeni şi astfel să-i facă de 
ocară în faţa celor peste treizeci de 
milioane de români şi a întregii lumi? 
E nevoie, domnilor ne-stimaţi cititori, 
să mergem mai departe cu exem- 
plele? Credem că e nevoie, pentru că 
a fi jefuit de 20-30 de lei încă nu 
înseamnă aproape nimic în compa- 
rație cu osînda pe care îi va aduce-o 
cititorului alolingv în străduinţa sa de 
a cunoaşte “bine” limba româna. Nu e 
cazul să umplem aici zeci de pagini 
cu exemple spicuite din “proaspătul” 
dicționar. Şi totuşi să pornim de la 
simple fapte de limbă. Autorul se 
vede, de exemplu, că nu are idee 
despre aşa-zisa cratimă, întrucît vom 
întîlni de zeci de ori următoarea 
ortografiere: Hu Kuemy He romHbi (CO- 
rect: romHbii) — nui bun de nimic; 
DneckaTb — zicese; xaneTb — ai părea 
rău; saGuBaTb ronoBy KoMy-nu0o — ai 
face cuiva capul calendar; 3ro ee 
Huuero! — asta încă nui nimic!; B34y- 
MarTb — ai trece prin cap; He MecTo — 
nui ioc; 3ro Moe geno — astai treaba 
mea; Bepnucs oGparno — întoarcete; 
B nogoôHom cnyuae — întrun (= în) 
astfel de caz; a8ro6y3 nponec Hac — 
autobuzul nea dus; ne Gena — nui 


NIMIC; OAHUM YAaPOM AByX 3aMueB - 


y6urTb — a prinde doi iepuri dintro dată; 
PONUTbCA No CUaCTNUBOAĂ 3Be3n0u — 
a se naşte întro zobie (= zodie) bună 
etc. 

La zeci de substantive atît în 
partea românească, cît şi în cea 
rusească, autorul indică greşit genul: 
adverb sm. (adică adverbul e de genul 
masculin), aforism sm., amor sm., 
septembrie sn. (unica lună care pentru 
di E. Alexandrescu e de genul neutru), 
buton sn. (şi se dă exemplul: butoni 
de manşetă), ciment sm., climat sm., 
cuțit sm.; defileu sm., dezacord sm., 
dictat sm., sumedenie sm... etc. 
Acelaşi tablou apare şi în partea 
rusească: arpoTrexHuka Sm., aAMu- 
HUCTPpauuA sm., Wronka sn., Bonoc 
sn., 3aMuHKka SN., HHaiomuka SM., 


6eToH sn., 3akonka sn., KOMNO3SNTOP 
sn., KOXaHKa SN., KHNXKa SN., KNAKCA 
sn., Knuuka sn., KacnoTa sn., nañHep 
sn., NEpBOKNACCHNK SN., aHrnuuaHuH 
sf. (!), kaprouka sn., ncnoBenb Sn., 
rugpoctranyna sm., 3anaTtaa sn., 
3aroBopųnk sn. etc. La substantivele 
care posedă ambele genuri este 
indicat unul singur, cel masculin: 
seBaka sm. (trebuie adăugat şi sf.), 
traducerea fiind incorect ortografiată 
gurăcască (corect: gură-cască), sanka 
sm. (scris greşit saăxa, care înseam- 
nă iepuraş, şi nu biibiit). 

In ceea ce priveşte tranzi- 
tivitatea, intranzitivitatea şi reflexi- 
vitatea verbului atestăm aceeaşi 
bălmăjeală: menţiunile gramaticale 
vt., vi., şi vr. (menţiunile de domeniu 
şi cele stilistice figurează, în fond, 
doar în lista abrevierilor) sînt utilizate 
alandala. Exemple pot fi aduse cu 
duiumul: a călători vt., a clasifica vi., 
a cimenta vi., a deceda vt., a decădea 
vt., a demisiona vt., a claxona vt. 
etc. La verbul a suspina (scris greşit 
a suspîna) e dat şi un exemplu: a 
suspîna un examen (?). în fine, este 
absolut greşit cînd nu indicăm toate 
valenţele gramaticale ale verbului. 
Astfel, cînd scriem, de exemplu, a 
ascunde vt., a aşeza vt. etc., fără a 
preciza că această serie de verbe pot 
fi şi reflexive, şi cînd traducem 
respectiv npamambca şi caOumbca, 
punem într-o mare încurcătură pe 
alolingvul neiniţiat, care nu ştie că 
asemenea verbe sînt utilizate şi cu 
pronumele reflexiv se. Fireşte că 
traducerea adecvată ar fi: a ascunde 
(npamamb); a se ascunde (npa- 
mambca) etc., fără însă a lua în 
considerație, aici, relaţiile lexico- 
gramaticale ce se stabilesc între 
verbele de tipul a obține (606umbca). 
Spre regret, asemenea cazuri încur- 
cate abundă de la un capăt la altul al 
dicționarului. Este adevărat că în 
secțiunea rusească apare doar 
abrevierea v. (= verb, în fond inutilă, 
fiindcă orice cititor ştie (sau va însuşi 
în mod rapid) că nucarb, XoAuTb, 
net, urpaTb etc. sînt verbe. Impor- 
tant ar fi să cunoaştem dacă verbul 
respectiv este tranzitiv (nepexoAHbIň) 
sau intranzitiv (Henepexoanbii]) şi, la 
fel, trebuie să ştim dacă verbul rusesc 
are aspect perfectiv ori imperfectiv 
sau, mult mai rar, şi unul şi altul, pentru 
a nu repeta, în foarte multe cazuri, 

Limba Mamnână 


aceeaşi traducere. Limba rusă are 
peste 20000 de verbe (faţă de 
aproximativ cele 8000 din limba 
română). În legătură şi cu acest fapt 
se pune problema listei de cuvinte. În 
acest sens, dl E. Alexandrescu a 
făcut multă risipă de hîrtie şi cerneală: 
în loc să alăture verbul cu aspect 
perfectiv -pe lîngă verbul cu aspect 
imperfectiv (sau invers), care în 


majoritatea lor covîrşitoare reprezintă . 


perechi de forme verbale şi au (cam) 
aceleaşi sensuri, autorul nostru a 
prezentat ambele forme (de multe ori 
aflate în ordinea imediat alfabetică), 
astfel dublînd inutil traducerea. 
Exemplele sînt. mai mult decît nume- 
roase: ev/0epxamb — a rezista, a 
suporta, a îndura, a lăsa să se 
învechească şi ebiðepxuseamb — a 
rezista, a suporta, a îndura, a lăsa să 
se învechească; 3anymams - a 
încurca, a încîlci, a complica şi 
3anymbleams (care se află chiar 
alături de 3anymamb) — a încurca, a 
încîlci, a complica; 3a2u6amb — a 
îndoi, a sufleca, a coti şi 3a2HyMb a 
îndoi, a sufleca, a coti etc. Cel mai 
mare neajuns al acestor traduceri e 
faptul că, în majoritatea lor absolută, 
nu sînt ilustrate cu exemple, ceea ce 
imprimă dicționarului un caracter de 
schelet; şi asta cu atît mai mult că 
toate semnificaţiile cuvintelor polise- 
mantice sînt delimitate nu prin cifre, 
cum se procedează just în mod 
tradiţional, ci prin punct şi virgulă, 
lucru care complică nespus de mult 
consultarea dicționarului, mai ales 
atunci cînd în cadrul aceluiaşi sens 
apar echivalente semantice, despăr- 
tite tot prin punct şi virgulă de un cu 
totul alt înțeles al cuvîntului dat: 
e3amb — a lua; a cuceri; a prelua; a 
captura; a apuca; a cuprinde; a lua; a 
o apuca; a necesita; a cere; uðmu — 
a merge; a se duce; a veni; a sosi; a 
pleca; a ieşi; a se răspîndi; a trece; a 
se scurge; a fi în curs; a se desfăşura; 
a avea loc; yxoðumb — a pleca; a se 
duce; a scăpa; a evita; a fugi (de); a 
pleca (din); a părăsi; a se scurge; a 
trece; a se cufunda; a se adînci (?). 
Aşa sînt tratate toate verbele poli- 
semaritice (yxoðumb, eecmu, ecmy- 
nume, Qeiicmeoeame, enocumb etc.) 
şi celelalte părți de vorbire. Caracterul 
de schelet al acestui dicţionar se 
manifestă pregnant în modul de tratare 
a multor prepoziţii: de (c; co, n3; om); 


la (B; Ha; K; y; no; npu; o); e (în; la; 
pe; de; cu); k (spre; către; la; pe la; 
de; în jurul; pentru; fată de; din); 3a 
(dincolo de; după; peste; în (la) 
spatele; în urma; în timpul; în cursul; 
pentru; la; pe; cu; în; în locul; drept; 
după). Şi nici un exemplu! Poftim, 
domnilor, alegeți după placul inimii, 
dacă, desigur, cunoaşteţi... limba 
română şi cea rusă. : 
Registrul de cuvinte îl vom lăsa 
în pace, pentru că nu vom căpăta un 
răspuns plauzibil, nu vom afla care 
au fost ctiteriile de selectare a 
cuvintelor sau a lemelor. Urmărind 
însă mai atent lista de vocabule, vom 
observa, evident, lipsa multor cuvinte 
neaoşe al căror loc a fost ocupat de 
unităţi lexicale din domeniul diferitelor 
terminologii, internaţionalisme — toate 
fiind departe de scopul acestui mic 
dicționar: cosinus (sinus e lipsă!), 
abajur, electron, colhoz, colhoznf (?), 
comunism, comunist, electron, 
fonem, materialism... dar, să zicem, 
a implementa, a sponsoriza, a 
computeriza, a marginaliza şi multe 


altele, tot neologisme, n-au încăput 


în scoarțele, frumos pictate, ale 
dicționarului. Registrul cuvintelor 
ruseşti, de asemenea, este presărat 
cu lexeme de tipul: konnekruBusaya, 
ONNOPTYHU3M, MaTepuanu3M (UcTo- 
puueckuii şi pnnocoeruii), kannTa- 
NACTHUECKUĂ, kanuTanucT, Kann- 
Tanu3uM etc. Unele internaţionalisme, 
cum ar fi, de exemplu, maremaru- 
yecKnň, 3nekrpuueckuă, sînt ilustrate 
cu 6-7 exemple, lucru absolut inutil, 
pentru că în toate exemplele aduse 
figurează echivalentele matematic şi 
electric. În aşa fel, volumul dicţio- 
narului este umflat nejustificat. Un 
dicționar de mici proporții trebuie să 
se călăuzească de o maximă a 
strămoşilor noştri: non multa, sed 
multum. 

In ceea ce priveşte traducerea, 
care este ceva mai puţin defectuoasă 
decît tehnica lexicografică, E. Alexan- 
drescu s-a inspirat, era de aşteptat, 
din dicționarele apărute relativ nu 
demult în România şi Republica 
Moldova, în Bibliografie însă sînt in- 
dicate nişte denumiri de dicţionare 
cam vetuste, cum ar fi, de exemplu, 
PyCCKO-PYMbIHCKMĂ CNoBapb re- 
dactat şi editat la Moscova de M. V. 
Serghievski şi X. A. Marţişevskaia în 
1942, Pyccko-mongaBcknă cno- 

Bapb, editat tot la Moscova (1954), 
avîndu-l în fruntea redactorilor pe 
Andrei T. Borşci. Despre dicționarele 
apărute după 1960 autorul nu are 
ştire. E puţin probabil ca E. Alexan- 
drescu să fie un arierat incorigibil. Mai 
curînd s-a urmărit un alt scop, cum ar 
fi spus |. L. Caragiale, “curat murdar”: 
să inducă în eroare pe cititorul credul. 
Timpuri trecute, domnilor! 

Defectele acestui dicţionar 
constau nu numai în lipsa de echi- 
valență semantică a unei lungi serii 
de cuvinte, ci şi, mai ales, în sume- 
denia de năstruşnicii, rar întîlnite în 
dicționarele apărute anterior. Nici în 
epoca lui |. D. Ceban nu se întîlneau 
asemenea bizarerii. 

Am parcurs cîteva pagini dis- 
parate şi ne-am ciocnit de sute de 
cazuri abracadabrante, pe unele dintre 
care le-am semnalat mai sus. Cu 
permisiunea cititorului, mai înşirăm 
aici şi pe următoarele: acolo: ce faci 
acolo? myga (?); altfel adj. (corect: 
adv.) nHaue; no-uHomMy; amator sm. 
(corect: adj.); cerce (corect: cerc) de 
artişti amatori; amiciţe (corect: 
amiciţie); arar’ sn. (corect: arat); arar? 
adj. (corect: arat); arid sm. (corect: 
arici); praăucţia (corect: producţia 
atinge); diferenţă sf. (tradus greşit prin 
verb — AncpcpepenHuupoBarb ); suveran 
adv. (?) cysepennbiă; şcolăriță adj. (?) 
LUIKONbHblii; yueGHbiă; şort sn., Tpycu- 
KU (?); ştampia (?); ţinut sn. kpaă (?); 
a viscoli vi. mMecru (?); voluptos 
(corect: voluptuos); a zice vt. roBo- 
puTb (ckasaTb?); aBropyuka sf. loc (?) 
rezervor; Gann sm. grad; notă (punct?); 
BennynHa admirabil (?); aepOoBarb... 
(unde-i a racola?); sepnocTb fidelhate; 
BeCTHUK sm. (unde-i monitor?); go- 
MaLiHWe Beyn lucrurilor (?); BnaxHocTb 
untezeală (?); Bhu3y pred. (?) în josul; 
BHyrpu adv. în interiorul (?); Bo prep. 
vezi (ce?); Boga apa (corect: apă); 
BOAHbiĂ de apa (corect: de apă); 
Bogoem bazin de apa (corect: de apă); 
Boqonan cădere de apa (corect: de 
apă); BosspauiaTrb (unde-i a restitui?); 
BOSAYyX sm. uşor (?); BO3AYLUHbIÑ aer 
(corect: de aer); soneiăGonucr sm. 
jucător (?); go-nepBbix mai întf. crpe- 
naHHbiă -BopoGeui vuple (?) bătrînă 
(vulpoi?) scnencrBue (unde-i în conse- 
cință?); scTynurb a se su (?); BCXO- 
AuTb a încolţa (?); a dospi (?); sbinyc- 
HUK (unde-i absolvent?); Hepranaa 
Bbiuika sondă de tite (?); rnaner» a 


da spre (?) trebuia: despre geamuri 
ş.a. C HOBbIM rogom! La mulţi ani! (?); 
DanbHbil lunga (?); namcruă nopTrHoă 
croitor de dame (?) etc. 

Autorul-alcătuitor ne prezintă şi 
o “scută” gramatică a limbii “romă- 
neşti” în care persistă aceleaşi greşeli 
din corpul dicționarului. Între altele, el 
spune că'la substantivele feminine 
“OTHOCATCA Ha3BaHua nnomoB” (p. 
445). Cine cunoaşte ce înseamnă 
cuvîntul nod în limba rusă va gîndi 
că într-adevăr cuvintele româneşti 
măr, castravete, strugure, pepene, 
cartof etc. sînt de genul feminin. 
Adresarea Doamnelor e tradusă 
focnoxu, şi nu [lambi. Vorbeşte 
despre prepoziţia datoriti (p. 455); 
verbul a ierta la ind., prezent., pers. 
II, pl. este iertăți; el şi ei iertă; de la a 
expedia el expedib; eu vind (p. 476); 
verbul ă vrea (p. 481), noi aşteptarâm 
(p. 487), noi vomi cînta (p. 481); eşti, 
este îmbrăcată (p. 501); pînâ cînd (p. 
506). In genere semnele diacritice 
pentru literele ă, â; i, f; t, ş sînt 
încurcate pe întreaga întindere a 
dicționarului. Ce-ar însemna toate 
acestea, mai ales pentru un alolingv? 

Mărturisim că timp de peste 4 
decenii am colaborat la întocmirea 
diferitelor tipuri de dicționare (explica- 
tive, bilingve, terminologice,:seman- 
tice ş.a., unele dintre-care zac ani în 
şir în safeurile editurilor), fără a avea 
vreo pretenţie de mare specialist în 
ale lexicografiei, dar un dicţionar ca 
cel recenzat în paginile acestea încă 
nu am văzut. 

Cert este faptul că aprigii 
“cultivatori de limbă” ar putea fi 
depistaţi, să zicem, de un Sherlock 
Holmes, un Maigret, un Colombo sau 
chiar un Alexei. Ei şi? vor întreba unii. 
Şi vor avea dreptate, pentru că nimeni, 
dar absolut nimeni (inclusiv catedrele 
de limbă, Asociaţia Editurilor “Noi”, 
Institutul de Lingvistică al Academiei, 
Ministerul Educaţiei şi Ştiinţei) nu va 
schimba situaţia, fiindcă astăzi la 
mijloc stă banul, el este atotputernic. 

Mai există, însă, Măria sa Citi- 
torul, care, fiind tentat să-şi procure 
această maculatură intitulată preten- 
tios “spravocinoe izdanie”, nu se va 
grăbi, credem, să plătească 20-30 de 
lei (preţ liber, vînzare liberă, înşelătorie 
liberă!).. 

O tempora, o mores! 

Ana BANTOŞ 
Chişinău 


CU CĂRȚILE 
PE FAŢĂ 


Există mai multe feluri de a defini 
poezia, două dintre care le vom aminti 
aici pentru diferenţa criteriilor puse la 
bază. Alexandru Muşina, autor a mai 
multor studii şi eseuri despre post- 
modernism, consideră că poezia se 
face aşa cum se face arborele cotit, 
iar poetul Adrian Popescu este de 
părere că poezia autentică se scrie 
dintr-o stare de epuizare a ființei, a 
relaţiilor cu lumea. 

Un volum de versuri, apărut de 
curînd la Chişinău, la editura Agenţiei 
Moldpres, Pod în Balcani, semnat de 
Mircea Vaida-Voevod, confirmă cea de 
a doua opinie. Scrisă în perioada aflării 
autorului în zona de conflict din 
Balcani, unde, în calitate de ziarist, 
timp de zece ani a cunoscut “pe viu” 
tragedia din Kraina şi realităţile dure 
din Bosnia-Herţegovina, Kosovo, 
Skopje, Podgoriţa, Tirana, cartea 
vizează nişte adevăruri “pe care 
numai gîndul le poate auzi, vedea şi 
scrie”, gînduri rămase dincolo de 
întrebările şi răspunsurile ziaristului. 

Umbra războiului a fluturat şi 
deasupra noastră, cu o putere de 
ameninţare mai mică sau mai mare, 
noi însă, făcînd abstracţie de acest 
fapt real, continuam să discutăm 
antrenant despre poezie, cum este, 
cum poate fi, cum va fi, în timp ce în 
altă parte poezia se scria după 
“regula” unei realităţi neinventate, a 
unei realităţi în care comunicarea cu 
Dumnezeu părea anulată: 


In Balcani, pe un drum minat 
m-am întîlnit cu Bunul 
Dumnezeu, 
părea greu, de spate adus, 
despre sînge şi moarte i-am spus, 
“Nema problema!” a rostit de sus 
(Nema problema). 


Viziunea de apocalipsă consem- 
nată pe un ton aparent neutru se 


încheagă într-un fel de cotidian 
halucinant: Preaslăvite şi sfint împă- 
rat,/ ceva e putred în Balcani,/ miroa- 
se a hoit de mai mulţi ani./ Am văzut 
în sate aşteptînd la porți/ oameni care 
ştiam că sînt morți, /prunci nenăscuţi 
în pîntec de mume/ rugîndu-ne să nu 
vină pe lume. 

Mistificarea principiilor sfinte, 
convertirea neamului în sclavi, 
resemnarea celui incapabil de a se 
opune cinismului şi cruzimii, greu 
transmisibile în limbajul specific 
ziaristicii, se revarsă în şuvoiul unor 
versuri cu gust amar: Pleacă-ți gruma- 
zul, române/ Şi ce-ţi mai rămiîne/ decit 
un gust amar. 

Blagianului (era să scriu blaji- 
nului) “paradis în destrămare” aici îi 
ia locul un paradis pierdut, în care 


„ primejduit e sfintul Munte Athos, iar 


Cristos plinge amar, umilit în icoane. 
Berzele cu filfiit de îngeri ce 
animă amurgul, trecînd în straturi 
paralele deasupra mărilor unde nu-i 
pămînt şi nici popas, sînt asemuite 
vieților oamenilor: In straturi paralele/ 
de zbor — sînt viețile. 
` Pe alocuri, poezia se constituie 
după un criteriu similar cu cel textua- 
list, cu deosebirea că în poemele lui 
Mircea Vaida-Voevod filele asamblate 
fac parte din diverse capitole ale 
propriei sale vieţi reale convertită 
într-un “proces” al sincerităţii: 


„. jur pe un paltin trăsnit din 
Făget că mi-e dor 
de tata, aşa cum îl aşteptam în 
` copilărie 
să se întoarcă din închisoare. 
Imi pasă şi urăsc percheziţiile 
domiciliare, 
dosarele mele de cadre şi ziua 
f i nefastă 
cînd fratele meu cobori în 
mormînt 
(Dumineci faste). 


Ludicului obişnuit aici îi ia locul 
gravitatea unui joc diabolic al desti- 
nului: l 


Lunetistul din munti îşi caută 
prada: 

la Sarajevo — sîrbul ocheşte un 

musulman sau un croat, 

musulmanul — un sîrb sau un 
croat, 

croatul — un sîrb sau un 

2 ; musulman. 

in Kosovo: 


Prezentări 4i recenzii 


99 


albanezul ocheşte un sîrb, 
sîrbul ocheşte un albanez. 
(Lunetistul din munți). 


O poezie rezultată dintr-o atmo- 
sferă bîntuită de duhul morţii nu poate 
fi altfel decît întoarsă cu faţa spre Cel 
de Sus, aşa cum se întîmplă şi în 
cazul dat. De precizat însă, că pe 
fundalul morţii în poemele sumbre ale 
autorului clujean are loc desacra- 
lizarea. Este prezent un timp al lui lrod 
şi al unui Dumnezeu amnezic, adormit 
în sîngele unui curcubeu peste Serbia: 
Cristos e răstignit şi din răni îi curge 
sînge roşu plebeu. Mersul este invers 
decit ar trebui să fie în mod normal: 
nu înspre lumină, ci spre Asii mistice 
de unde nu-i întoarcere, nici drum. 

Din alternarea stărilor de groază 
cu beatitudinea visată rezultă accen- 
tuarea primelor. lar străfulgerarea 
dureroasă a liniştii, a respirației paşni- 
ce a iubitei fac loc nevoii unui nou 
început, pe care personajul liric îl 
citeşte în ciudat amestecatele ecouri 
ale adierii de vînt, ale respirației izvo- 
rului, ale vuietului de clopot despărțit 
pentru totdeauna de schitul din Bal- 
cani transformat în moloz. 

Duhul pribeag de schit ortodox 
din versurile lui Mircea Vaida-Voevod 
ţintesc răceala şi indiferența de care 
se lasă tot mai mult contaminat omul 
modern. Acest lucru îl mentionam şi 
la ceremonia de lansare a prezentului 
volum, ce a avut loc la salonul 
“EuroFotoArt” din Chişinău, în timp ce 
descopeream printre fotografiile am- 
plei şi inspiratei expoziții din aceeaşi 
încăpere, imaginea unei modeste 
biserici ţărăneşti din lemn, datînd din 
sec. al XVIII-lea“. intîmplarea face să 
cunosc acest sfînt lăcaş din satul 
Hiliuţi, Bălți, unde, împreună cu familia 
am mers de nenumărate ori şi am 
văzut cu cîtă evlavie se închină în 
fața lui sătenii cînd merg să-şi 
pomenească răposații. Vechi, sprijinit 
în proptele, avînd crucea înclinată, de 
te miri cum de se mai ține, acest al- 
tar, aproape prăbuşit, dar care îşi mai 
aşteaptă restauratorii, se aseamănă 
mult cu sufletul omului de azi, copleşit 
de uitarea de sine. Către acesta se 
îndreaptă, printre ruinele indescrip- 
tibile ale războiului, şi scriitorul Mircea 


“Imaginea bisericii menționate este 
reprodusă pe prima copertă a revistei. 


Vaida-Voevod, închinîndu-i ofranda 
unor versuri memorabile: 


Închide ochii, 

intră uşor ca un tors de felină 
în gîndul meu femeie lină, 
sîntem un nor 

pe cerul verii vast, 
te-mbrățişez în vînt 

pe-azurul cast, 

spre sud alunecînd. 


Prin ochii noştri Domnul 
priveşte-n fiecare dimineaţă 
ce-au ars, ce-au prăpădit 
demential nerozii 
dihorii nopții şi lrozii. 
Au şters un sat, grădinile 

şi lanul. 
Trupul de nor aş vrea să 
mi-l arunc 
ofrandă pămîntului prădat, 
un plîns de prunc 
trezeşte-n zori Balcanul. 


Uităm că sîntem nori, 
îmbrățişați mai strîns, 
sfărmaţi în stropi, 
plouăm cu lacrimi mari 
de plîns 
(Ofrandă). 


Ziaristului, aflat în misiune de 
serviciu, nici timpul şi nici condiţiile 
nu-i permit să zăbovească în fața 
tuturor dezastrelor cîte se întîmplă 
într-un spațiu numit succint “de con- 
flict’. Scriitorul, însă, nu poate trece 
indiferent pe lîngă “caierul de ură” din 
zonă. 

Mă tem de pierderea amintirilor, 
ce-aş mai fi fără ecoul lor, mărturiseş- 
te autorul. 

Aflaţi cu decenii în urmă în cen- 
trul vieţii publice, scriitorii în ultimul 
timp sînt marginalizați tot mai evident 
de către crainici, reporteri etc. Pod 
în Balcani este o dovadă a concuren- 
tei rezonabile pe care poetul Mircea 
Vaida-Voevod i-o face ziaristului din 
el. Căci anume scriitorul nu a putut 
trece indiferent pe lîngă altarul prăbu- 
şit din sufletul contemporanului mar- 
cat de absenţa relației cu lumea la 
acest sfîrşit de mileniu. 

... Mileniu care, încheindu-se îşi 
dă cărţile pe față: unele, axate pe 
relaţia cu limbajul sînt copii (c6pii) ai 
(ale) cărţilor, altele sînt “copii ai 
războiului”. 


100 Limba Română 


Radu ROTARU 
laşi 


ION POPESCU-SIRETEANU: 
DE DRAGOSTE* 


Prezenţă discretă în lumea căr- 
turarilor împătimiţi ai maicii noastre — 
Limba Română — profesorul dr. lon 
Popescu putea fi bănuit că ar mai 
ascunde ceva şi iată că acum bănuiala 
s-a adeverit: în spatele făpturii sale 
calme, de o civilitate academică, unde- 
va, cu delicateţe retras — îl descoperim 
pe poetul Ion Popescu-Sireteanu. Mai 
mult, omul acesta, cu care n-am reuşit 
să mă cert cu adevărat nicidecum, pe 
care nu l-am auzit niciodată vorbindu-i 
de rău pe alţii, vine acum cu o carte pe 
care aşază titlul De dragoste. Un de- 
mon criticastru îmi tot dă ghes: “La ce 
bun poezia în vremi sărace”? Şi se mai 
izmeneşte Nefîrtate: ce poate scrie un 
discipol de-al profesorului Philippide, un 
arheolog al cuvintelor, în fine, un bene- 
dictin de biblioteci, care se preumblă cu 
sfială respectuoasă prin “memoria limbii 
române”, care — întors la obîrşii — scrie 
despre vatra de istorie şi cultură româ- 
nească a Siretului, care a bătut sate şi 
sate ale Moldovei şi — mai ales — ale bine- 
cuvîntatei Bucovine în căutarea tezaurului toponimic?” Astfel “pornit” asupra d- 
sale, gata să-l cert “cu crivățul vorbei mele”, expresia nichitastănescului, mi-au 
atras atenţia două versuri: 


| 
j 


Vom năvăli curînd în trecut 


(Curînd). 


M-a fulgerat frumusetea lor şi mi-am amintit că, fiind copii, chiar năvă- 
leam — “hoarde” superbe, agile — prin livezile bieţilor gospodari plecaţi pe la 
hotar la lucru. Aceste versuri mi-au dezvăluit o cheie secretă către mult prea 
ascunsul poet siretean: aha! e Timpul, e “atacul diligenţei” de la Radu Stanca 
citire, e “spaima de marele” din Lancrăm încă simțită... 


Şi uite, aşa şi aşa, 
Au trecut veri după veri, 


* Volum apărut la Editura Augusta din Timişoara, în anul 1999, şi prezentat în 
cadrul unei “Seri bucovinene” la Casa Pogor din laşi. 

Toamne au curs după toamne, 

Cu roade, cu frunze bolnave şi ploi. 
Încă un cerc şi încă o cruce, 

Încă un val uriaş şi un țărm. 

les din mine încet şi mă sfărm 

Şi ochii nu mai ştiu încotro s-o apuce 


(Şi uite...). 


Mie însumi certare făcînd pentru o vinovată grabă, mi-am strunit bine 
arcul, mi-am ascutit săgeți veninoase şi am căutat cu încrîncenată criticie să 
vînez asonanţe, să subliniez gros şi roşu stîngăcii, să exult la cutare doctă, 
filologică, rimă rară, dar m-a învins definitiv — molcomita tristeţe răsărind — 
fire umile de iarbă — sufletului — printre rînduri: 


În noaptea aceea a sufletului 
Căutam insula 
Spre care nu bătea nici un vînt. 
Stele jucau printre nouri 
Şi nici un semn 
Nu prevestea 
Sfirşitul călătoriei 
(Insula). 


Dar lovitura de grație mi-am primit-o de acolo de unde s-a iscat şi făptura 
ionpopescului cel siretean — de la Mănăstioara, din lacrima tăcută a Bucovinei, 
de pe lîngă leagănul lui Labiş: 


Fără tine-s codru troienit, 

Ori sînt numai val fără de mare; 

Sufletul tinjeşte bîntuit 

De vîntoase pururi călătoare... 
(Bucovinei). 


Şi mi-am rupt arcul şi săgețile şi în părăsire le-am lăsat pentru a-mi ridica 
degetul, cu care să-mi opresc o biată uscată lacrimă în amintirea bunicului 
meu, al ionpopescului şi al domniilor voastre: 


Bunicul cînd trăgea să moară 
Avea putinul lui comînd. 

Că a fost tras mereu pe sfoară 
Şi a trăit mai mult flămînd. 


Doamnelor şi domnilor, avan ne-a mai păcălit academic — profesoralul 
doctor filolog de lon Popescu! E! a fost, este şi va fi mereu numai Sireteanu. 

lon POPESCU-SIRETEANU 
laşi 


POEMA UNIRII 


S-o-ntoarce Basarabia acasă, 
Va reveni şi mîndra Bucovină, 
Deşi vrăjmaşul încă nu le lasă, 
Nu vrea să fie ţara mea deplină. 


La Putna Ştefan stă în rugăciune, 
Se roagă Rareş în picturi murale, 
Mihai Viteazul şi acum ne spune 
Pohta cea mare a Măriei Sale. 


Stă domnul Tudor gata cu pandurii, 
lar Cuza pune ţării Tricolorul. 

Fug din Ardeal la Budapesta furii; 
La Alba-lulia merge-ntreg poporul! 


Străinul vrea de-a pururi să ne frîngă, 
Să schimbe el peceţile domneşti, 

Ca doina mea în veci de veci să plîngă 
Pe toate-aceste-ntinderi româneşti. 


S-o-ntoarce Basarabia acasă, 

Va reveni frumoasa Bucovină! 
leşiţi, români, să le deschidem cale 
Să intre-n marea patriei grădină. 


Răpite de la vatra părintească, 
Supuse la suplicii fără seamă, 
Ele-au păstrat lumina românească 
Ascunsă-n doina blîndă ca o mamă. 


Călcînd pre moarte ca Isus Hristos, 
Am mai păstrat izvoare nepătate. 
leşiţi, români, să le primim frumos, 
Să fim alături frate lîngă frate! 


Trag clopote la Nistru şi-n Carpaţi, 
La Argeş cîntă preoţi de-nviere... 
Hai, fraţilor, să fim de-a pururi fraţi, 
Cînd patria la sînul ei ne cere! 

_ MISIUNE DIPLOMATICĂ 
ÎN REPUBLICA MOLDOVA. 1993-1997 


Acesta este titlul cărţii care va apărea în curînd la Editura 
POLIROM din laşi. 

Cartea este scrisă de domnii Marian ENACHE, fost 
ambasador la Chişinău şi Dorin CIMPOEŞU, diplomat în 
cadrul Ambasadei României în Republica Moldova. 

Ambii au fost martori ai evenimentelor importante care 
au avut loc în Republica Moldova în perioada menţionată, 
ceea ce-i conferă lucrării o valoare deosebită. 

Prin demersul lor, autorii au dorit să facă cunoscute în 
mediile din România realităţile politice, economice şi de altă 
natură din Republica Moldova şi să contribuie la apropierea 
dintre cele două state. 

Cartea este scrisă cu obiectivitate şi echilibru, iar prin 
anexele variate şi bogate care o completează reprezintă o 
frescă vie a evoluţiilor deosebit de complexe din Republica 
Moldova din perioada analizată. 

Autorii intenţionează să lanseze lucrarea la Chişinău, 
manifestare la care au bucuria să invite toţi prietenii, precum 
şi pe cei interesaţi de lucrarea în cauză. Propunem atenţiei 
cititorilor noştri CUVÎNTUL ÎNAINTE la carte semnat de acade- 
micianul Dan BERINDEI. 


Domnul Marian Enache a ocupat timp de patru ani funcția de ambasador 
al României în Republica Moldova. impreună cu domnul Dorin Cimpoeşu a. 
realizat o carte-bilanţ, intitulată cu modestie Misiune diplomatică în Repu- 
blica Moldova. De fapt, nu este vorba doar de nişte însemnări şi constatări ale 
unui ambasador, ci de o mărturie vie a unor realități complexe urmărite cu 
atenţia specialistului, în curs de patru ani şi unele cercetate chiar într-un proces 
evolutiv cuprinzînd perioade anterioare şi posterioare anilor 1993-1997. Cartea 
mai are şi meritul unei implicări sufleteşti. Domnii Enache şi Cimpoeşu nu s-au 
aflat la Chişinău doar într-o misiune diplomatică, ci ei s-au aflat ca români într-un 
spaţiu românesc, vremelnic înstrăinat în anumite privințe. Este o carte scrisă 
cu obiectivitate şi echilibru, larg informată, dar este scrisă şi cu inima, ceea ce 
îi conferă un merit în plus. i 

Cele patru părți ale lucrării: O pagină de istorie; Marile probleme ale 
Republicii Moldova; Relaţiile geopolitice ale Republicii Moldova şi Dinamica 
reformei economice şi sistemul partidelor politice din Republica Moldova oferă 
autorilor cadrul necesar abordării multiforme ale problemelor tinerei Republici 
Moldova, iar cititorilor — o imagine complexă, ceea ce duce implicit la o compre- 
hensiune mai profundă a realităţilor acestei părţi din spaţiul românesc, care îşi 
trăieşte din 1812 dramele unei înstrăinări ce n-au putut determina, cu toate 
acestea, distrugerea etnică a românităţii zonei, deşi s-a încercat şi se mai 
încearcă încă — din păcate stăruitor — să se acopere o reală etnicitate românească 
printr-o “perdea” moldovenească, susţinută interesat de anumite forțe exterioare. 

Prinsă între doi vecini — Ucraina şi România, dar continuînd să resimtă 
puternic prezența directă sau insidioasă a Moscovei, Republica Moldova, 
confruntată cu problemele tranziţiei şi cu un ansamblu de probleme economice, 
este sfişiată între opţiuni contradictorii, căutînd a se afirma ca o entitate de 
sine stătătoare, acceptată ca atare, în circumstanţele actuale de România, dar 
cu mult mai puţin de Rusia. leşirea din Imperiu, de care însă este încă legată 
pe plan economic, dar şi politic, simțindu-i încă “răsuflarea rece”, confruntarea 
dintre moldovenism şi românismul “noului val”, liderii politici în Moldova 
independentă — de la Mircea Snegur la Petru Lucinschi — ca şi evoluţia politică 
internă în ansamblul ei, mai ales în perioada în care domnul Enache a funcţionat 
în călitate de ambasador, sînt tratate în prima parte a cărții. 

In cea de-a doua, sînt înfăţişate “marile probleme” ale Republicii Moldova, 
cele mai arzătoare şi cele mai delicate, de la chestiunea Transnistriei, “cap de 
pod” al Rusiei, declarată de Duma Federaţiei Ruse în 1995 “zonă de interes 
strategic” la dramatica odisee a lui llie Ilaşcu ori la tratatul din 1990 moldo-rus, 
care este considerat pe drept cuvînt “un document depăşit”. Capitolele acestei 
părţi a lucrării înfăţişează sechelele şi urmările vechii dominaţii sovietice şi 
apoi ale celei succesoare, ruse. 

În partea a treia, sînt analizate relaţiile cu Federaţia Rusă, cu Ucraina, cu 
Comunitatea Statelor Independente şi cu România. Deosebit de interesant 
este capitolul relaţiilor dintre cele două state româneşti, urmărite la toate nivelurile 
de la cel diplomatic — negocierile pentru tratatul de bază şi evidența acordurilor 
dintre cele două ţări, la cel economic şi la cel cultural (însumate semnificativ 
sub definiţia “comunităţii de civilizaţie românească”). In lucrare se regăsesc un 
şir de probleme care se referă la relaţiile celor două state românești, de la 
“podul de flori”, la “relaţiile speciale”, la spațiul cultural şi spiritual comun ori la 
„Mitropolia Basarabiei. Reiese o dramatică stăruință de regăsire şi de împlinire, 
în pofida unor complicaţii evidente mai ales în domeniul economic, dar şi în 
ciuda sechelelor unei apăsătoare dominații sovietice de o jumătate de veac, 
prezente încă şi în domeniul mentalităților. 

Ultima parte a cărții este dedicată reformei economice în Republica 
Moldova, stadiului şi problemelor ei, ca şi unei analize şi prezentări a sistemului 
partidelor politice, înfăţişate succesiv cu detalii interesante şi utile. 

Bogate şi variate anexe îmbogăţesc şi justifică demersul autorilor şi dau 
totodată o vie imagine a evoluţiilor deosebit de complexe din Republica Moldova 
şi se constituie într-un valoros ansamblu de izvoare privind istoria contemporană 
a românilor. 

Cartea domnilor Marian Enache şi Dorin Cimpoeşu reprezintă o realizare 
din cele mai de seamă, în ceea ce priveşte cunoaşterea realităţilor Republicii 
Moldova, dar şi privind înţelegerea locului pe care ea îl ocupă, la acest sfîrşit 
de mileniu, ca şi a acţiunilor şi politicii României faţă de statul-frate de peste 
Prut, autorii făcînd variate şi interesante constatări şi sugerînd evoluţii. Este o 
lucrare binevenită, utilă şi necesară, iar alcătuitorii ei merită felicitări şi elogii. 

Tamara COTOMAN 
Chişinău 


A LUMINA 
CE SE ÎNTREZĂREŞTE 


Proaspăt scoasă de sub teascurile 
Tipografiei Centrale, cartea Mîndria şi 
speranţa noastră, semnată de Vasile 
MELNIC, doctor în filologie, profesor 
universitar, şeful catedrei de limba latină 
şi terminologie medicală la Universi- 
tatea de Medicină şi Farmacie “Nicolae 
Testemițanu” din Chişinău, autor a peste 
200 de lucrări ştiinţifice în domeniu, 
însumează cercetările ştiinţifice şi luă- 
rile de poziție în presa republicană ale 
unui cărturar şi cetățean conştient de 
locul şi rolul limbii române în dezvol- 
tarea societăţii noastre. Drept motto ser- 
vesc versurile lui Grigore Vieru: Mai bun 
noroc şi-avere/ Mai mare eu nu am/ Decit 
în suflet graiul/ Acestui paşnic neam, 
care, de fapt, este şi crezul de-o viaţă al 
dlui Vasile Melnic. 

Cele 18 articole înmănuncheate 
în primul capitol intitulat “Limba vechi- 
lor cazanii...” reprezintă un studiu ştiin- 
tific bine argumentat. lată doar cîteva 
titluri: “Graiurile şi unitatea limbii româ- 
ne”; “Dialecte teritoriale şi dialecte 
sociale (opinii şi constatări)”; “Sinonimia 
lexicală dialectală”; “Terminologia medi- 
cală în limba română (constatări şi opi- 
nii)” etc. 

Cel de-al doilea compartiment — 
“Vom fi atit, cît vom vorbi / Această limbă 
strămoşească” (N. Dabija) — cuprinde 
lucrări publicistice despre limba română 
şi despre multiplele probleme ce derivă 
din situaţia în care se află ea la est de 
Prut. Semnificative în acest sens sînt arti- 
colele: “Chiriaşi în propria ţară”; “Sindro- 
mul Înstrăinării de neam”; “Vorbeşte 
capitala limba de stat?” ş.a. 

Urmează compartimentul “Come- 
morări. Aniversări” cuprinzînd schiţe, 
creionări despre viaţa şi activitatea 
marilor oameni de cultură şi ştiinţă ca: 
Petru Movilă, Andrei Mureşanu, B.-P. 
Hasdeu, Leca Morariu, precum şi a 
contemporanilor noştri: Nicolae Corlă- 
teanu, lon Ciocanu, lon Ciornii ş.a. 


Cartea este însoţită de o serie de 
fotografii, crîmpeie din viața şi activitatea 
savantului, pedagogului, omului de ştiin- 
tă Vasile Melnic. 

Coperta volumului a fost execu- 
tată în albastru şi alb. De ce tocmai aces- 
te două culori? Însuşi autorul explică: 
“... albastrul e culoarea cerului, culoarea 
speranţei; albul este ceva luminos, lu- 
mina ce se întrezăreşte”. 

Apărută în ajunul împlinirii de către 
autor a unei frumoase virste, lucrarea 
constituie un jalon important al unei 
biografii de creaţie îngemănate cu des- 
tinul limbii române pe pămîntul Basara- 
biei. 

Evenimentul editorial şi jubileul 
profesorului universitar Vasile Melnic au 
întrunit în ziua de 3 octombrie 1999 la 
Casa Limbii Române un public select, 
printre care şi personalităţile: Nicolae 
Corlăteanu, lon Melniciuc, Anatol Ere- 
mia, Gheorghe Ghidirim, Anatol Cioba- 
nu, lon Ciocanu, Ana Bantoş, Leo Bor- 
deianu, Anatol Codru, Serafim Belicov, 
parlamentarul lon Dediu, colegii dlui V. 
Melnic de la Universitatea de Medicină 
şi Farmacie “Nicolae Testemițanu”, ves- 
titi medici, rude, prieteni etc. 

Colegiul redacţional al revistei 
“Limba Română” se asociază apre- 
cierilor activităţii. prodigioase a colegu- 
lui nostru, făcute cu această ocazie, şi îi 
doreşte omului de ştiinţă, de cultură şi 
înflăcăratului patriot, prof. univ. dr. Vasile 
Melnic multă sănătate, noi forțe crea- 
toare, păstrarea spiritului tineresc în 
abordarea şi tratarea problemelor ce îi/ 
ne apar în cale, păstrarea rîvnei cu care 
se află într-o permanentă stare de veghe 
la hotarul basarabean — dureros, dar fer- 
til — al limbii române. 

ÎNTRE SPERANŢĂ ŞI IZBÎNDĂ 


Noi sîntem acasă, noi creăm destinul 

nostru. Porţile casei noastre sînt deschise 
tuturor oamenilor de orice nație, de orice 

limbă, de orice religie, tuturor celor care vin 

cu inima deschisă să se împărtăşească 

Ia luminile acestei culturi, ale acestei civilizații. 
Valeriu RUSU 


__ De mai bine de un an de la întemeiere, Casa Limbii Române din 
Chişinău, Centru de cultură şi asistenţă didactică, s-a impus ca o 
veritabilă citadelă a spiritualității naționale. Deşi îşi desfăşoară activitatea 
în condiţii financiare precare, Centrul continuă cu perseverenţă să 
existe, mai mult, la solicitarea locuitorilor şi prin deciziile primăriilor 
judeţene în Ungheni şi Căuşeni au fost create două filiale ale acesteia. 
lar pe data de 21 noiembrie 1999 în satul Jora-de-Jos, judeţul Orhei, 
sub patronajul cunoscutului om de afaceri Anatol Josanu, originar din 
localitate, a fost pusă temelia unei alte filiale (deschiderea urmează să 
aibă loc pe data de 31 august 2000). La ceremonie au participat: Mihai 
Cimpoi, preşedintele Uniunii Scriitorilor din Moldova, Alexandru Bantoş, 
directorul Casei Limbii Române de la Chişinău, redactor-şef al revistei 
“Limba Română”, Nicolae Dabija, redactor-şef ai publicaţiei “Literatura. 
şi arta”, scriitorii Grigore Vieru, Ana Bantoş şi Vlad Oiărescu, slujitori ai 
bisericii, artişti, intelectuali, pedagogi, elevi, săteni. 

Pentru viitor se preconizează crearea unei reţele de astfel de cen- 
tre care, sub conducerea Casei Limbii Române de la Chişinău, vor lucra 
la înfăptuirea dezideratelor comune: revenirea la valorile culturale 
naționale printr-o mai bună cunoaştere a limbii şi literaturii române, a 
tradiţiilor şi obiceiurilor populare, a istoriei adevărate a acestor ţinuturi; 
prin descoperirea şi promovarea talentelor în literatură şi alte domenii; 
prin educarea unui spirit de demnitate naţională, a unei gîndiri eliberate 
de vechile clişee, inoculate ani de-a rîndul într-un proces de nivelare a 
conştiințelor în devenire. 

Fără îndoială că activitatea Casei Limbii Române din Chişinău şi a 
filialelor sale a fost şi este susținută de Primăria municipiului Chişinău, 
în persoana dlui Primar General Serafim Urecheanu. Cu sprijinul 
Primăriei, la Centrul de cultură şi asistență didactică din capitală a fost 
posibilă organizarea unor cursuri de însuşire a limbii de stat pentru 
alolingvi, care au menirea să contribuie la procesul de integrare a 
alogenilor în viaţa socială şi culturală a statului, iar prin aceasta să 
atenueze suspiciunile şi eventualele conflicte între minoritățile naționale 
şi populatia băştinaşă. in anul curent circa 1500 de cetăţeni ai capitalei 
vor audia cursurile de limba română care vor fi subvenţionate partial de 
către Primăria municipiului Chişinău. De asemenea, se mai prevede 
organizarea unor cursuri de perfecționare lingvistică pentru vorbitorii 
de limba româna. in acest sens, în cadrul Centrului a fost constituită 
Catedra de limba şi literatura română în frunte cu domnul lon 

Melniciuc, doctor în filologie, cunoscut şi apreciat pedagog şi filolog. 
Membrii Catedrei, specialişti recunoscuţi în domeniu, au elaborat 
concepţia şi programul de activitate a catedrei. La una dintre şedinţele 
recente, membrii catedrei au examinat şi aprobat Cursul de lecţii pentru 
studierea aprofundată a limbii române şi Cursul intensiv de limba 
română pentru alolingvi. Ambele cursuri urmează să fie editate pe 
parcursul anului 2000 şi puse la dispoziţia tuturor doritorilor de a însuşi 
repede şi temeinic limba de stat. Începînd cu ianuarie curent catedra 
va iniţia, totodată, Cursuri de reciclare la limba română (cu concursul 
specialiştilor de înaltă calificare din Republica Moldova şi România) 
pentru cadre didactice, editori, ziarişti, crainici, redactori de la radio şi 
TV etc. În prezent are loc constituirea grupelor de auditori. Cei interesați 
se pot adresa la tel. 23.87.03. De asemenea, în timpul cel mai apropiat, 
pentru funcţionarii din administraţia publică, oameni de afaceri şi 
politicieni vor fi organizate Cursuri de cultură a comunicării cu 
genericul “Arta de a vorbi în public”. Începînd cu luna martie la Casa 
Limbii Române se vor organiza cursuri intensive de secretariat şi 
birotică. r3 

Menţionăm că toate proiectele acestei instituţii sînt alcătuite în 
colaborare cu dl Valeriu Rusu, şeful Departamentului de Lingvistică 
Comparată a Limbilor Romanice şi Română de la Universitatea 
Provence din Aix-en-Provence (Franţa), preşedintele de onoare şi unul 
dintre fondatorii şi susținătorii Casei Limbii Române. Domnia sa, a 
pregătit deja un manual de limba română pentru alolingvi în două vol- 
ume: Cuvinte şi imagini şi Limbă, literatură, civilizație, editat la Chişinău 
de către revista “Limba Română”. Anunţăm cititorii că manualele pot fi 
procurate la Casa Limbii Române. 

Pentru facilitarea muncii profesorilor, studenţilor, elevilor şi a 
specialiştilor din diferite domenii, Casa Limbii Române posedă un bogat 
şi variat fond de carte românească, ce conține literatură privind istoria 
limbii, metodica predării ei, dicţionare enciclopedice şi explicative, de 
neologisme, de sinonime, istoria literaturii române, istoria poporului 
român de la origini pînă în prezent, literatură etnografică, geografică 
etc. Biblioteca funcționează zilnic de la 9% la 17%. 

In afara preocupărilor didactice, Centrul este deschis pentru mul- 
tiple şi diverse manifestări culturale. De la inaugurare, aici au avut loc 
numeroase lansări de revistă şi de carte. De aici au pornit spre cititori 
revistele “Limba Română”, “Revistă de Lingvistică şi Ştiinţă Literară”, 
“Atlasul lingvistic român pe regiuni. Basarabia, Nordul Bucovinei, 
Transnistria”, antologia bilingvă Echos poétique de Bessarabie, realizată, 
sub conducerea lui Valeriu Rusu, de Seminarul de traduceri “M. 
Eminescu” de la Universitatea din Provence. Coordonator: Alexandru 
Bantoş, editura Ştiinţa, Chişinău, 1998; Antologia literaturii şi artei din 
comunitățile româneşti, vol. | — Banatul lugoslav. Voivodina în patru 
prieteni, casetă bibliofilă cuprinzînd volumele: Meiagalaxia minoritară 
de Slavco Almăjan, Cămaşa de rigoare de loan Baba, Furopoeme de 
Pavel Gătăianţu şi In zodia bordeiului de Vasile Barbu; Les mots d'or 
roumain de Cătălin Bordeianu, laşi; Atelier de loan Sabin Ştefănuţă, 
Bucureşti; Intîmplarea mirării de Anatol! Codru, Mircea Druc şi lupta cu 

ultimul imperiu de Viorel Patrichi, Român mi-e neamul, românesc mi-e 
graiul de Nicolae Mătcaş, Cetăți de pe Nistru de Al. Husar, Gh. Gonta 
şi S. Dimitriu-Chicu, Mindria şi speranța noastră de Vasile Melnic, Eu 
şi lumea de Alexei Marinat, Cu gîndul la o lume între două lumi de Al. 
Usatiuc-Bulgăr; expoziții de pictură ale artiştilor consacraţi, cît şi ale 
tinerilor începători; întîlniri cu lingvişti, personalităţi marcante din țară şi 
de peste hotare: Eugen Coşeriu, Valeriu Rusu, Constantin Ciopraga, 
Dan Mănucă, Coriolan Brad ş.a. 

Preocupările Casei Limbii Române sînt legate de cele ale revistei 
“Limba Română”. Astfel, pe 15 ianuarie 1999 a avut loc inaugurarea 
cenaclului revistei “Limba Română” şi premierea laureaţilor concursului 
de creaţie al revistei. La zece ani de la adoptarea legislaţiei lingvistice, 
Casa Limbii Române, împreună cu colegiul de redacţie al revistei “Limba 
Româna”, a pregătit un program special care a inclus: lansarea cărților 
Zborul frînt al limbii române de lon Ciocanu, Cultura comunicării de 
Alexei Palii, O cronică a Basarabiei 1995-1999 de Mircea Radu lacoban; 
Conferinţa ştiinţifică internaţională “Memorie culturală şi continuitate în 
mileniul trei”, organizată de Ministerul Culturii din Republica Moldova, 
Centrul Naţional de Creaţie Populară, Academia de Ştiinţe a Republicii 
Moldova, Comitetul Naţional al Republicii Moldova pentru UNESCO, 
Primăria municipiului Chişinău; un vernisaj de artă fotografică al lui Tu- 
dor lovu cu genericul 1989; masa rotundă cu tema “Moldova între 
descălecat şi întemeiere”; simpozionul ştiinţific “Un deceniu al 
speranţelor...”, continuare a chestionarului “Zece ani de la adoptarea 
legislației lingvistice”, inițiat de revista “Limba Română” nr. 6-8, 1999, 
care a adoptat o Declaraţie adresată Preşedinţiei, Parlamentului şi 
Guvernului Republicii Moldova. Participanţii la simpozion, importanți 
oameni de ştiinţă şi cultură din Republica Moldova, au cerut 
întreprinderea unor acţiuni menite să creeze un cadru juridic adecvat 
pentru funcţionarea de facto a limbii de stat. 

Cu prilejul împlinirii a 150 de ani de la naşterea poetului Mihai 
Eminescu, cei interesaţi pot participa la un şir de prelegeri de 
eminescologie, ținute de specialişti din Chişinău şi din Ţară. La lecţiunea 
din 17 noiembrie 1999 Vasile Vasilache şi Em. Galaicu-Păun au prezentat 
cărţile lui Petru Creţia Testamentul unui eminescolog, Bucureşti, editura 
Humanitas, 1998, Eugen Lungu Poeti de pe vremea lui Eminescu 
(Junimiştii), ed. a Il-a, Chişinău, editura Cartier şi o casetă din patru 
volume Opera poetică a lui Eminescu, Chişinău, editura Cartier. O 
amplă acţiune va avea loc la Casa Limbii Române şi pe 15 ianuarie 
a.c. De ziua marelui nostru poet va fi lansată o nouă carte despre creația 
lui Mihai Eminescu semnată de cunoscutul eminescolog Theodor 
Codreanu, iar în cadrul cenaclului revistei “Limba Română” va avea 
loc o întîlnire cu autorii publicației chişinăuene. 

Prin activitatea sa, prin spirit, prin zbaterea şi arderea sufletească 
a unor oameni care au ctitorit-o şi o animează, prin persistenta şi dorinţa 
de a exista în ceasuri de mari prăbuşiri, Casa Limbii Române este a 
noastră, a tuturor luptătorilor pentru eterna şi statornica idee de dăinuire 
a neamului. 


M. CRISTIAN 
Preluare din ziarul 
“Capitala”, nr. 2, 2000. 

Andrei MOLDOVEANU 
Chişinău 


SCRABBLE 


Scrabble este un “joc de 
cuvinte”, un excelent exercițiu 
pentru memorie şi îmbogățirea 
vocabularului. A fost inventat de 
americanul Alfred Mosher Butts în 
anul 1931. După al doilea război 
mondial ajunge în Europa, iar în 
1972 are loc Campionatul mondial 
al ţărilor francofone. Ziarul “Le 
Figaro” şi revistele de: mare tiraj 
(“Le Monde”, “L'Expres”, “Paris 
Match” etc.) au rubrici de Scrabble 

Figura nr. 1. Tabla de joc. 


şi organizează concursuri. Mai 
mult de 50% din francezi joacă 
Scrabble! În România acest joc se 
practică din 1982 (Bucureşti, Sibiu, 
Sf. Gheorghe, Piatra-Neamţ). Pri- 
mele campionate de Scrabble în 
Moldova au avut loc în anii 1990- 
1993. 


Despre acest joc admirabil am 
mai scris cu alte ocazii în unele 
publicaţii din Chişinău. Acum vreau 
să-l prezint exigenţilor cititori ai revistei 
“Limba Română” în speranţa unei 
colaborări de durată. 

Scopul jocului este de a alcătui 
cuvinte cu punctaj cît mai mare, 
folosind, pe de o parte, valoarea 
literelor, iar pe de altă parte, pătră- 
telele cu primă — 61 la număr! Pentru 
a juca Scrabble, avem nevoie de o 
tablă cu 225 de pătrăţele (vezi fig. 1) şi 
de un săculeţ cu 100 de fişe, care pot 


ROSS A = MM AR MR" A AL FL N 

Limba Româad 


Figura nr. 


fi uşor confectionate de oricine. Tabla 
de joc (din placaj, carton ori hîrtie) are 
forma unui pătrat de 15x15, unde 
fiecare pătrățel are latura de 2 cm. 
După cum se vede în fig. nr. 2, unele 
pătrăţele sînt colorate. Acestea sînt 
cu primă, multiplicînd valoarea 
literelor sau a cuvintelor care se află 
pe ele. Există două sisteme de 
marcare: unul liniar şi celălalt prin 
culori. Fiecare pătrăței are coordo- 
natele determinate pe orizontală de o 
literă (de la “a” la “o”), iar pe verticală 
de o cifră (de la 1 la 15). Pe tablă sînt 
24 de pătrăţele care dublează valoa- 
rea literelor, 12 care triplează valoarea 
literelor plasate pe ele, 17 care 
dublează valoarea cuvîntului, 8 care 
triplează valoarea cuvîntului, dacă o 
literă a acestuia se află pe un astfel 
de pătrățel. insă pătrățelele cu primă 
dublează sau triplează valoarea literei 
sau cuvîntului numai atunci cînd lite- 
ra sau cuvîntul este plasat pentru 
prima dată pe tablă. 

Fişele sau jetoanele sînt pătrate 
cu latura de 1,8 cm (vezi fig. nr. 3). 
Literele alfabetului au valoare şi 
frecvenţă după cum urmează: A — 1 
punct (11 fişe), B9(2), C1(5), D2(4), 
E1(9), F8(2), G9(2), H10(1), 11(10), 
J10(1), L1(4), M4(3), N1(6), 01(5), 
P2(4), R1(7), S1(5), T4(7), U1(6), 
V8(2), X10(1), Z10(1). Două piese sînt 
albe (puteţi imprima pe ele capul unui 
clovn), numite jokeri şi au valoarea 
ZERO. Jokerii în schimb pot înlocui 
oricare literă doriţi. Odată depus pe 
tablă, jokerul îşi menţine semnificația 
pînă la sfîrşitul jocului. Valoarea literei 
se scrie în colţul de jos din dreapta 
fişei. 

La formarea cuvintelor nu se ţine 
cont de semnele diacritice (ă,î,ş,ţ). 
Dacă avem nevoie de literele “ă”, T, 


ş' on f, putem folosi “a”, T, "s ori Y. 

În jocul Scrabble sînt acceptate 


-lungindu-l cu o literă. 


Dublează 
litera 


Figura nr. 3 


3 dicționare DEX (Dicționarul expli- 
cativ al limbii române), DLRM (Dic- 
ționarul limbii române moderne) şi 
DOOM (Dicționarul ortografic, ortoepic 
şi morfologic al limbii române). Se 
admite orice cuvînt din aceste dicti- 
onare, la orice formă gramaticală 
corectă (substantive declinate, verbe 
conjugate, interjecții, numerale etc.) 
In toate partidele şi genurile de 
probleme de Scrabble se admit 
depuneri de 1-7 litere, astfel încît toate 
cuvintele să se lege între ele cel puţin 
cu o literă a cuvîntului nou-format. Sînt 
acceptate următoarele modalități de 
formare a cuvintelor: 

a) prelungirea unui cuvînt deja 
existent pe tablă, plasînd litera înainte 
sau în continuarea acestuia: la cuvîntul 
AC depunînd în faţă litera B obţinem 
BAC, iar dacă depunem litera T după 
C obținem ACT. 


R 
b) prin MAT 
intersectare MAT; C 
iu Daca AC 
c) prin alipire 
C - AN; EA 
d) prin plasarea per- M 
pendiculară pe un cuvînt A 
existent pe tablă, pre- ACT 


e)prin pla- ACASA 
sarea paralelă, pe TARAN 
orizontală ori verti- 


cală, condiția fiind ca literele adia- 
cente să formeze cuvinte corecte. 

Literele unei depuneri, citite de 
la stînga la dreapta ori de sus în jos, 
se plasează pe o singură linie sau 
coloană şi trebuie să fie legate între 
ele prin litere deja existente pe tablă. 

Dacă jucătorul a reuşit să 
plaseze toate cele şapte litere, se 
spune că a realizat un “Scrabble” şi 
primeşte un premiu de 50 de puncte. 
Primul cuvînt pe care îl depunem 
(începînd jocul) poate avea 2,3,4,5,6 
ori 7 litere, şi, în mod obligatoriu 
trebuie să intersecteze pătrățelul cen- 
tral h8. Prima depunere merită puţină 
atenţie. Ce depunere se poate face 
avînd la dispoziţie următoarele 7 litere: 

“M”, “A”, “P”, “O”, “R” şi “R”? (AR, 
RAR, PAR, GROPAR etc.). Desigur, 
ideal este să realizăm un Scrabble. 
Vom depune, de exemplu, cuvîntul 
din 7 litere PROGRAM, apoi vom 
calcula punctajul şi vom înscrie corect 
depunerea. Sînt 2 variante: cuvîntul se 
plasează pe orizontala “h” ori pe 
verticala “8”. Presupunem că prima 
literă a acestui cuvînt va trece prin 
centrul tablei “h8” adică depunerea 
cuvîntului. PROGRAM se va situa pe 
orizontala h. Aşa cum cuvîntul a 
ocupat, pentru prima dată, 2 pătrăţele 
cu primă (h8 şi h12) punctajul se va 
calcula în felul următor: (2+1+1+9+ 
+2+1+4)x2+50=20x2+50=90 (pun- 
cte). Pe scurt înscrierea trebuie să fie 
„făcută astfel: 

1. h8 — PROGRAM — 20x2 + 50 
= 90 (Piasînd cuvîntul pe verticala 8h 
vom obţine acelaşi rezultat). 1.8h — 
PROGRAM — 20x2-+50 = 90. Aseme- 
nea înscrieri se fac după fiecare 
depunere. 


O PROBLEMĂ SCRABBLE 
INTEGRAL PENTRU CITITORI 


Au fost extrase următoarele 23 
de litere: AAAABEEFFIIIJORRRR- 
SSTTU. Din aceste litere formați 
cuvinte şi plasaţi-le pe tabla de 
Scrabble, folosind regulile expuse mai 
sus. Notaţi fiecare depunere şi 
calculati punctajul. Dacă aţi obținut un 
rezultat mai mare de 200 de puncte, 
vă rugăm să ne trimiteţi răspunsul. 
Desigur, aveţi multe întrebări. De 
aceea vă propunem o problemă 
asemănătoare, însoţind-o cu unele 
lămuriri. 

Avem 21 de litere: AAAAA- 


BBCEGIILNORRSTVZ. Prima depu- 
nere, adică primul cuvînt, care 
numaidecit trebuie să treacă prin 
centrul tablei, trebuie să aibă cel mult 
7 litere. De pildă, cuvîntul VARIANT îl 
plasăm pe orizontala h. Începutul 
cuvîntului (litera V) poate ocupa orice 
pătrate de la h2 pînă la h8. Avem 7 
variante, însă e mai bine să ne oprim 
la h8. Prin urmare, poziţia cuvîntului 
va fi h8. Observăm că acest cuvînt 
trece prin 2 pătrăţele cu primă (h8 şi 
h12). Calculăm valoarea cuvîntului. 
8+1+1+ +1+2+1+1=15. Dublăm va- 
loarea cuvîntului 15xX2= 30. Adăugăm 
premiul de 50 de puncte 30+ 50 = 80. 
Depunerea se expune într-o tăbliță: 


E Poziţia Cuvinte formate Punctaj 
h8 VARIANT=15X2+ 

50=80 80 
2 14g AŢI=3 3 
3 g14  AL=2 2 
4 15a Scrabble=275; 

VARIANTE 15x3=45 320 
5 10f ZOR=32 32 
6 8h VAG=18 18 


Atenţie! Am fi putut depune 
acest cuvînt din centru pe verticala 8 
şi am fi obținut acelaşi număr de 
puncte. În acest caz, poziţia cuvîntului 
ar fi fost 8h. Ca să nu aveți penalizări, 
trebuie să caiculaţi corect punctele 
obtinute la fi iecare depunere şi să 
indicaţi exact poziţia cuvintelor. A doua 
depunere este AȚI, a treia — AL (vezi 
tăblița). A patra depunere e FOARTE 
PREȚIOASĂ! 

Depunem Scrabble, folosind 
litera L din depunerea a treia. Obiinem 
2 cuvinte: SCRABBLE şi VARIANTE. 
Pentru primul cuvînt avem: 25x3x3 = 
25x9+50 = 275 de puncte, iar pentru 
VARIANTE — 45 de puncte. Aceste 
d de litere pot da şi un rezultat mai 

un. 

Aşteptăm răspunsurile dvs. 

